
MENESINIS KULTŪROS ŽURNALAS 


MEĖNUO Nr. 3 (69) 


ŠEŠTADIENINĖS MOKYKLOS RŪPESČIAI 


JUOZAS ALAUšIUS 


1. Visuomenė ir šeštadieninė mokykla 


Vienas mūsų giliųjų rūpesčių — lietuviška- 
sis mūsų vaikų auklėjimas. Kada skirstėmės iš 
stovyklų Vokietijoje ir vykome kurtis (sakyda- 
mi, laikinai) į kitus kraštus, buvom kupini vil- 
ties: jei ir nežinia, kas bus su mūsų anūkais, tai 
bent už savo pačių vaikus galime atsakyti, kad 
jie bus išauklėti lietuviais. Šiandien anų dienų 
viltis jau virtusi rimtu rūpesčiu, kad ir mūsų 
pačių vaikų išauklėjimas apsisprendusiais lietu- 
viais susiduria su baimę keliančia tikrove. 


Visų pirma, tie, kurie vykome į šį kraštą, 
gavome nusivilti, kai teko praregėti, kad šiame 
krašte lietuviškų mokyklų teradome iš vardo. 
Naiviai buvome įsivaizdavę, kad lietuviškąja pa- 
vadinta mokykla tokia ir turi būti tikrumoje. 
Tai pirmajai iliuzijai sudužus, tuojau pat grie- 
bėmės sukurti bent šeštadieninių mokyklų tink- 
lą. Didelių pastangų reikėjo šiai minčiai reali- 
zuoti, teko nuveikti visokių kliūčių kliūtelių. 
Betgi pavyko beveik visose, bent didesnėse, lie- 
tuvių kolonijose šeštadienines mokyklas suorga- 
nizuoti. Tenka tai laikyti dideliu atliktu darbu, 
nemažesniu, nors ir mažiau triukšmo kėlusiu, 
negu visoki politiniai ginčai. Tiesa, tai vienur, 
tai kitur vėl iš naujo atsiranda naujų kliūčių 
šeštadieninei mokyklai. Anksčiau tokiomis kliū- 
timis ypačiai garsėjo Clevelande. Pernai metais 
ta pačia prasme liūdnai spaudoje pasižymėjo 
Brocktonas. Betgi, šiaip ar taip, nežiūrint visų 
nuolat sutinkamų kliūčių, šeštadieninės mokyk- 


*) Paskaita, skaityta N. Anglijos mokytojų susirinkime 
Bostone 1953 lapkričio mėn. 


los sukurtos. Be vienos kitos išimties, nebėra pro- 
blemos sukurti šeštadieninę mokyklą. 

Tačiau lietuviškojo mūsų vaikų auklėjimo 
problema nėra išspręsta pačiu šeštadieninės mo- 
kyklos sukūrimo faktu. Reikia atvirai pripažin- 
ti: lietuviškasis mūsų vaikų auklėjimas ne leng- 
vėja, o sunkėja su kiekvienais metais. Ir todėl 
nebūtų nieko pragaištingesnio, kaip manyti jau 
išsprendus šį klausimą šeštadieninių mokyklų 
tinklo suorganizavimu. Dar per anksti — ir vi- 
sada liks “per anksti" — šį klausimą išimti iš 
“darbotvarkės"', atseit laikyti jau išspręstu. Gy- 
venimo klausimai niekada nėra galutinai išspren- 
džiami. Kol gyvenama, tol prieš juos ir stovima. 
Visada liks aktualus ir lietuviškasis auklėjimas, 
kol nebūsime galutinai tautiškai žlugę. 

Tai akivaizdu — tūlas gali man pasakyti. 
Be abejo, tai akivaizdu. Bet nieko ir nėra leng- 
viau, kaip akivaizdybėse užsimiršti. Taip kitais 
atvejais, taip mūsų atveju. Kada ėmėmės kurti 
šeštadienines mokyklas, jos buvo visos visuome: 
nės rūpesčiu. Visuomenė kūrė komitetus joms 
organizuoti, spauda rašė apie jas, ragino, džiau- 
gėsi. Bet kai jau šeštadieninės mokyklos buvo 
suorganizuotos, klausimas iš viešumos beveik 
dingo. Visuomenė pasijuto savo pareigą tarsi jau 
galutinai atlikusi. Visa našta užgriuvo pačius 
mokytojus. Imkime, pavyzdžiui, savo Bostoną. 
Anksčiau buvo susikūrusi speciali organizacija 
(pavadinta kultūros rėmėjais) šeštadieninei mo- 
kyklai remti. Šiandien apie ją nieko nebegirdė- 
ti. Tenka pačiai mokyklai kovoti už savo egzis- 
tenciją. Skaudu buvo pernai matyti, kai mokyk- 
los vedėjo pastangomis suorganizuotas meno 
koncertas šeštadieninės mokyklos naudai nesu- 

traukė pakankamai publikos, o ir toje pačioje 
buvo begėdžių, kurie jautėsi “geradariais už 
turtingos programos koncertą “paaukoję" 25 
centus. Panašiai daug kur ir kitur. Yra netgl 
mokyklų, kur šeštadieninės mokyklos mokytojai 
už savo darbą nebuvo visiškai atlyginami (taip 
buvo Brocktone). Ar viso to akivaizdoje yra tei- 
sės jau laikyti šeštadieninės mokyklos klausimą 
nebeaktualų ir nebevertą spaudos skilčių? 


Tai būtų dar tik pusė bėdos, jei klausimas 
teliestų šeštadieninių mokyklų išlaikymą. Ne 
šiam klausimui užimame mūsų žurnalo skiltis 
šiuo tarpu. Visų pirma mums kelia rūpesčio, 
kad ir pačiai šeštadieninei mokyklai sunku pa- 
teisinti tas viltis, kurios į ją dėtos. Dieve saugok, 
nenoriu suabejoti šeštadieninių mokyklų reika- 
lingumu. Jos yra ir liks reikšminga priemonė 
mūsų vaikų lietuviškajam ugdymui. Klausimas 
yra betgi, kokiomis sąlygomis šeštadieninė mo- 
kykla gali sėkmingai atlikti jai skirtąjį uždavi- 
nį. Kiekviena, tegu ir pati pagrindinė priemonė, 
visada turi būti vis iš naujo peržvelgiama jos 
pagrindinio tikslo atžvilgiu. Kodėl mūsų vaikų 
nutautėjimas vyksta tokiu baisiu tempu, nors ir 
turime šeštadienines mokyklas? Kuo turime atei- 
ti talkon šeštad'ieninei mokyklai, kad ji sėkmin- 
giau pajėgtų mūsų vaikus išugdyti apsisprendu- 
siais lietuviais? 

Nejučiomis ir labai atsargiai susirūpinimas 
keliamuoju klausimu kartą kitą prasiveržė net 
spaudon, nors ši dėl tam tikrų priežasčių vis dar 
tebesilaiko nusistatymo neimti tikrovės tokios, 
kokia ji yra. Bet šis prasiveržimas dažnai liko 
irgi labai abejotino pobūdžio: užuot giliau daly- 
kus ėmus, šokta pigiu būdu kaltinti šeštadieni- 
nę mokyklą. Maždaug tokiu būdu: padarėme vi- 


sa, kas nuo mūsų priklausė, sukūrėme šeštadie- * 


ninę mokyklą, suradome jai patalpą, pakvietėme 
mokytojus, išvarėme jon savo vaikus, o dabar, 
žiūrėk, tie mūsų mokytojai pasirodo mažai kam 
tikę, kankina mūsų vaikus gramatikomis, nepa- 
jėgia jų patraukti, suįdominti, paveikti. Aštro- 
kai buvo šitaip apsikapota korespondencijose iš 
Los Angeles, Kalifornijoje. 


Tiesa, reikia pripažinti, nelengvai šeštadie- 
ninei mokyklai sekasi jai patikėtasis lietuviška- 
sis auklėjimas. Bet nėra tikslu joje kaltės jieš- 
koti. Ne pati šeštadieninė mokykla, bent ne visų 
pirma, čia kalta. Klaidingai buvo iš pat pradžių 
galvota visų tų, kurie tikėjosi visa susitvarky- 
siant (ir automatiškai, “savaime" išsispręsiant) 
su formaliu šeštadieninių mokyklų sukūrimu. 
“Savaime"' veikia tik automatai, tik mašinos. Gi 
žmogiškosios institucijos tefunkcionuoja tiek, 
kiek jos pripildomos atitinkamos dvasios. Nie- 
kada negalima aklai institucijomis pasitikėti. Vi- 
sos institucijos tegali tiek gyvai reikštis, kiek 
gyvai reiškiasi jas sukūrusi dvasia pačioje visuo- 
menėje. Ir šeštadieninės mokyklos negalavimai 
atspindi mūsų pačių, visų mūsų, pačios visuome- 
nės negalavimus. Jei šeštadieninė mokykla ne- 

retai lieka bejėgė, tai visų pirma dėl to, kad ji 
nesusilaukia pakankamos paramos 1š visų Musų. 
Visi galimi priekaištai šeštadieninei mokyklai iš 
tiesų atsigręžia į pačią visuomenę. Seštadieni- 
nės mokyklos rūpesčiai slypi pačioje visuomenė- 
je — visuose mumyse. 

Todėl pirmuoju dalyku norėčiau akcentuoti: 
šeštadieninė mokykla turi visą laiką likti visos 
visuomenės rūpesčiu. Nėra visuomenė savo parel- 
gą jau atlikusi tik šeštadieninių mokyklų suOr- 
ganizavimu. Tolimesnė jų buitis negali būti lai- 
koma tik mokyklų vedėjų, mokytojų ir tėvų ko- 
mitetų dalyku. Ir būtent, visuomenė turi rūpin- 
tis ne tik finansiniu šeštadieninių mokyklų išlai- 
kymu (kai kuriose vietose net ir čia apsileidžia- 
ma), bet ir apskritai visais rūpesčiais, su kuriais 
susiduria šeštadieninė mokykla. Lietuviškojo 
auklėjimo klausimai visada turi likti gyvi mūsų 
spaudoje. Dabar, deja, negalima pasakyti, kad 
šiais klausimais būtų pakankamai sielojamasi. 
Nesiūlyčiau, kad mokytojai imtųsi organizuoti 
savo atskirą leidinį pedagoginiams klausimams. 
skiro pedagoginio žurnalo leidimą labiau laiky- 
čiau užsidarymu savo tarpe, negu išėjimu visuo- 
menėn su savaisiais rūpesčiais. Bet tikrai gyvy- 
biškai svarbu, kad visa lietuviškoji spauda liktų 
atvira lietuviškajai mokyklai ir lietuviškojo auk- 
lėjimo klausimams. Gerai, kad abiejuose dienraš- 
čiuose yra įvesti mokytojų skyriai pedagoginiams 
klausimams. Bet nėra džiugu, kad šie skyriai 
lieka pernelyg silpni, vos vegetuoją. Nežinant 
dalykų iš arčiau, sunku pasakyti, kas dėl to kal- 
tas. Telieka pačią padėtį konstatuoti ir palinkėti 
šiems skyriams sustiprėti. Betgi drauge tenka 
spausti ir visus kitus laikraščius, kad jie labiau 
savo skiltis atvertų lietuviškajam auklėjimui ir 
lietuviškajai mokyklai. Vietos nebūtų sunku su- 
tauvyti, šiek tiek labiau aprėžiant visokius asme- 
niškus garbinimus (šlykščiai pagoniškus net ir 
tada, kai ne pagonys garbinami), kurie tik nei- 
giamai veikia visuomenę, pakirsdami joje tik- 
rojo autoriteto sąmonę. 


2. Lietuviškasis auklėjimas ir šeštadieninė 
mokykla 


Esame susirūpinę savo vaikų lietuvišku ug- 
dymu. Betgi iš karto turime žinoti ir visas tas 
sunkenybes, prieš kurias kiekvienas auklėjimas 
stovi. Yra ribų, į kurias visada grės pavojus 
atsidaužti. Jei ne kartą tuojau pat šokama kal- 
tinti mokyklos, tai gal ir dėl to, kad neturima 
teisingo pedagoginės veikmės ribų supratimo. 
Joks auklėjimas nėra toks visagalis, kaip būtu- 
me linkę įsivaizduoti ar norėti. Sovietų pedago- 
gai yra išdidžiai save vadinę sielų inžinieriais. 
Deja, siela nėra medžiaga. Medžiagą galima iš 
tiesų formuoti taip, kaip norime (žinoma, jos 
fizinių savybių ribose). Kitaip su žmogumi, lais- 
va dvasine būtybe. Kada norima pedagogų save 
laikyti sielų inžinieriais, tuo pačiu prisipažįsta- 


ma, kad tenorima formuoti vergus, nes tik šiuos 
galima “inžinieriškai" gaminti. 

Priešais pedagogų, kaip “sielų inžinierių", 
sampratą tenka greičiau kelti anas akivaizdusis, 
bet lygiai dažnai užmirštamasis skyrimas: vienas 
dalykas yra mokymas (tam tikrų dalykų pertei- 
kimas), ir kitas dalykas yra auklėjimas (tam tik- 
ro nusistatymo į gyvenimą įdiegimas). Galima 
žmogų viso išmokyti, ko imamasi, prileidus ati- 
tinkamus elementarinius mokinio gabumus ir 
atitinkamą pagal juos mokymui reikalingą laiką. 
Bet sunku, ir labai sunku, žmogų išauklėti tokį, 
kokio norime. Pirmoji čia riba yra jau pati in- 
dividuali kiekvieno prigimtis. Žmogus negimsta 
tabula rasa, o visada jau turi savo prigimtyje 
įrašytą tam tikrą psichinę savo charakterio link- 
mę. Savo psichiniu charakteriu žmogus visam 
laikui liks toks, koks gimęs. Bet koks noras pa- 
daryti jį kitokiu, negu jis yra, greičiau jį iš- 
kreips, negu “atities". Žinoma, psichinis tempe- 
ramentas pats savaime nėra nei blogas, nei ge- 
ras, nes kiekvienas temperamentas savyje slepia 
ir tam tikrų šansų, ir tam tikrų pavojų. Visa 
priklauso nuo to moralinio idealo, į kurį žmogus 
nukreipiamas. Čia tikrąja prasme ir prasideda 
tikrasis auklėjimas. Bet ir vėl: jei pirma teko 
atsidaužti į psichinę prigimties ribą, tai dabar 
tenka atsidaužti į eventualų auklėtinio moralinį 
pasipriešinimą. Čia ir yra pagrindinis skirtumas 
tarp mokymo ir auklėjimo. Mokymas visada tu- 
ri daugiau šansų pasisekti, negu auklėjimas. Kai 
pirmasis lieka paremtas pačiu mokytoju (ką mo- 
kytojas žino, tą jis gali perteikti ir savo moki- 
niui), tai antrasis lygiai remiasi ir paties moki- 
nio laisvu apsisprendimu. Teoretinės žinios ga- 
limos tiesiai ir paprastai perduoti. Gi moralinių 
idealų perteikimas visada telieka apeliavimu į 
mokinio laisvą valią. Todėl kiekviename auklė- 
jime ir tenka skaitytis su galimu vidiniu auklė- 
tinio pasipriešinimu savo auklėtojui. Dažnai gi 
gerų tėvų vaikai jais nepaseka: nors pavyzdžiai 
ir patraukia, bet ir jie nėra visagaliai. Beatodai- 
riškai išdidus užsimojimas padaryti iš vaiko, kas 
norima, piktai atsikeršija. Jei ir geran kreipia- 
ma, visada yra pavojaus nieko nelaimėti, nelai- 
mėjus pačio auklėtinio laisvo apsisprendimo. 
Užtat ir nėra nieko subtilesnio ir netikresnio, 
kaip auklėjimas. Išreiškiama ši sunkenybė, kai 
auklėjimas vadinamas menu, atseit, prileidžia- 
ma, kad auklėjimo darbas reikalauja specialaus 
pedagoginio takto. Nepakanka pačiam būti geru 
žmogumi, kad būtumei geras auklėtojas (čia 
daugelio tėvų, ne tik mokytojų, skaudi dalia, 
nors, žinoma, antra vertus, kas pats nera geras 
žmogus, negali būti nė geras auklėtojas. 

Šios principinės auklėjimo ribos meta švie- 
sos ir į mums rūpimąjį lietuviškojo "auklėjimo 
klausimą. Vis labiau atsiduriame padėtin tų tė- 
vų, kurie baimingai stebi savo vaikus benuei- 
nančius keliais, kurie jiems kelia skausmo. Nie- 
kas nenorime savo vaikų matyti nutautėjančių 


(tevai, sąmoningai stumią savo vaikus nutautė- 
jimo kelian, kol kas lieka dar išimtys), ir vis 
dėlto jie mūsų pačių akyse vis labiau žengia nu- 
tautėjimo kelian. Kokiu būdu? Kas kaltas? Leng- 
viausia kaltę rasti ne savyje, o kituose. Todėl ir 
šiuo atveju visų pirma linkstama kaltės jieškoti 
pačioje lituanistinėje šeštadienio mokykloje, jos 
“metoduose", pačiuose mokytojuose. 


Reikia čia žinoti, imantis bet kokių kaltės 
mokykloje jieškojimų, kad lietuviškasis auklėji- 
mas yra daugiau, negu paprastas lituanistinių ži- 
nių perteikimas. Tiesa, kad lituanistinių žinių 
perteikimo atžvilgiu pačią pagrindinę atsakomy- 
bę tenka skirti šeštadieninei mokyklai, nes tam 
reikalui ji ir sukurta. Tuo pačiu ji neša dalį at- 
sakomybės ir už lietuviškosios dvasios mūsų vai- 
kuose formavimą. Betgi šiuo pastaruoju atžvil- 
giu pati pagrindinė atsakomybė tenka nebe sa- 
vajai mokyklai, o mums visiems, visų pirma tė- 
vams. Tik šio skyrimo šviesoje galima teisingiau 
eiti į klausimą, koks vaidmuo lietuviškajame 
mūsų vaikų auklėjime tenka šeštadieninei mo- 
kyklai ir kokiu būdu ji gali patarnauti šiam pa- 
grindiniam viso lietuviškojo ugdymo uždaviniui. 


Buvo sviesti mokytojams patarimai (pora 
kartų spaudoje, ir gana dažnai asmeniniuose po- 
kalbiuose): reikia mažiau mokinius kankinti nuo- 
bodžiais dalykais, reikia labiau stengtis juos pa- 
gauti įdomybėmis. Patarimas tiek pat blankus, 
kiek ir bendras, o geriausiu atveju labai dvipras- 
miškas. Be abejo, kiekvienos mokomosios me- 
džiagos perteikimas turi būti grindžiamas vaiko 
suįdominimu. Tai aiškus dalykas, kurio nėra ko 
ginčyti. Deja, tuojau pat tenka pastebėti, kad 
įdomumas yra irgi labai reliatyvus dalykas. Yra 
daug dalykų, kurie yra būtini, nors vargiai įdo- 
mūs. Pasaka visada bus įdomesnė, negu, saky- 
sime, gramatika. Žinoma, ir į gramatikos pamo- 
ką galima poilsiui įterpti pasaką ar šiaip pasa- 
kojimą, bet vargiai būtų patartina apskritai pa- 
sakomis pakeisti gramatikos ar rašybos išmoky- 
mą. Mažai bus naudos iš lituanistinės mokyklos, 
jei joje laikas bus ir įdomiau praleidžiamas, bet 
iš tiesų beveik nieko neišmokstama. Negalės būti 
lietuvybė pamilstama, jei nebus į ją įaugama.. 
Plikas moralizavimas ar apeliavimas į pareigą 
liks tol nesėkmingas, kol iš tiesų lietuvybė nebus 
vaikui įdiegta. O lietuvybės įdiegimas visų pir- 
ma ir yra ne kas kita, kaip vaiko įugdymas į vi- 
są lietuviškąją tikrovę: savo kalbos išmokimą, 
tėvų žemės ir jos istorijos pažinimą. Nepažinus 
lietuvybės, negalės ji būti nė iš tiesų pamilta. 
Užtat ir yra pagrindinio nesusipratimo visuose 
tuose patarimuose, kurie norėtų gundyti šešta- 
dieninę mokyklą atsisakyti mokymo (lituanisti- 
nių žinių perteikimo), virsti tik paprasta vaikų 
įdomybėmis užėmimo vieta. Toks patarimas, nors 
ir turėdamas mintyje lietuviškojo auklėjimo rei- 
kalą, klaidingai nuvertina mokymo — lituanis- 
tinių žinių perteikimo reikšmę. Jeigu pats 
lituanistinių žinių perteikimas dar ir ne- 

reiškia savaime vaike lietuviškojo apsisprendi- 
mo suformavimo, vis dėlto jis yra reikšmingas 
veiksnys ir pačiame lietuviškojo auklėjimo dar- 
be. Lietuviu išaugimas reikalauja ir lietuvybės 
pažinimo. 

Bet iš antros pusės tenka aniems patarimams 
pripažinti pagrindą, kiek jais teisingai perspėja- 
ma, kad lituanistinių žinių perteikimas turi vykti 
ne dėl jo paties, o turint mintyje lietuviškojo 
vaikų auklėjimo uždavinį. Dėl jų pačių gali būti 
mokomi tik grynai teoriniai mokslai, kur tesvar- 
bu, kad mokinys išmoktų, ko reikia, ir kur visai 
mažai svarbu, ar jis tą dalyką pamils ar ne. To- 
kia yra, pavyzdžiui, matematikos mokytojo padė- 
tis. Bet visai kita yra, sakysime, tikybos moky- 
tojo padėtis. Matematikui gali mažai rūpėti, kiek 
skaičiavimas bus pamėgtas, jam pakanka, kad 
skaičiavimo išmokta. Bet negali tokiu pat būdu 
pakakti, kad būtų tikybos išmokta. Nieko ne- 
reikš net penketukinis tikybos išmokimas, jei jis 
nevirs mokinyje religiniu apsisprendimu. Šita 
prasme panaši yra ir kiekvieno šeštadieninės mo- 
kyklos mokytojo padėtis. Negali jis likti abejin- 
gas ne tik tam, kiek bus šioje mokykloje išmokta, 
bet lygiai ir tam, kiek visos joje gautosios žinios 
sudarys pagrindą mokinyje lietuviškam apsi- 
sprendimui. Tai kelia kiekvienam šeštadieninės 
mokyklos mokytojui iš tiesų ypatingą atsakomy- 
bę. Turi būti visa padaryta, kad lituanistikos 
mokymasis nevirstų neapykantos objektu ir kad 
tuo būdu pats lietuvybės žinių sėmimas nebūtų 
užnuodytas sėkla lietuvybės neapykantai. Deja, 
lengva tai abstrakčiai formuluoti, bet nėra lygiai 
lengva tai realizuoti mokyklinio gyvenimo tikro- 
vėje. Daug čia kas priklausys nuo paties mokyto- 
jo asmeninio pedagoginio talento: tikras auklėto- 
jas paprastai pajėgs valdyti savo mokinius meile, 
o ne baime. Bet ir tikro auklėtojo talento moky- 
tojui bus sunkus darbas, jei nesusilauks jis talkos 
iš pačių tėvų. Čia ir reikia kelti, kad šeštadieni- 
nė mokykla nebūtų palikta pati sau viena, kad 
jai būtų talkininkaujama visos visuomenės, visų 
p'rma — tėvų. 


3. Šeštadieninė mokykla ir tėvai 


Dar daugiau: užuot dėjus visą atsakomybę 
už lietuviškąjį auklėjimą šeštadieninei mokyklai, 
reikia greičiau įs'sąmoninti, kad iš tiesų šešta- 
dieninė mokykla yra pagrindiniu veiksniu tik li- 
tuanistinėms žinioms perteikti, o kad paties lie- 
tuviškojo auklėjimo (plačiąja prasme) atsako- 
mybė lygiai glūdi ir šeimoje. Per didelis ko nors 
pervertinimas labai dažnai tėra sofistinė prie- 
monė nusiplauti savo pačių kaltę. Nekitaip, man 
regis, yra ir šiuo atveju. Bepigu visa sukrauti 
šeštadieninės mokyklos atsakomybei, o patiems 
tik kaltinti, pastebėjus dalykams nevykstant, 
kaip norima. Šeštadieninė mokykla gali daug 
reikšti ne tik lituanistinių žinių perteikimui, bet 
ir pačiam lietuviško apsisprendimo mokiniuose 
formavimui, tačiau tik tada, kai jai bus ateina- 

ma talkon ar, dar griežčiau sakant, kai ji pati 
bus laikoma tik talkininke visam tam lietuviška- 
jam auklėjimui, kuris visų pirma privalo vyk- 
ti jau pačioje šeimoje. Pagaliau: mažiau svar- 
bu, ką vadinsime talkininkų — mokyklą ar šei- 
mą, svarbiausia, kad siekiant to paties tikslo ak- 
tyviai bendradarbiaujama. Gi šio bendradarbia- 
vimo ir tenka apgailėtinai pasigesti. 
Žvilgterėkime konkrečiai į dabartines šeš- 
tadieninės mokyklos sąlygas. Kada į ją ateina- 
ma vieną dieną per savaitę, ateinama tokia nuo- 
taika, kokia susidaryta namuose. O ši nuotaika 
dažniausiai yra tokia, kad ji mokyklos darbą dau- 
giau negu apsunkina. Mokytojai neretai gauna 
išgirsti tokius begėdiškus mokinių viešus pareiš- 
kimus: einu, kad tėvai varo; kam man to viso 
reikės; nenoriu mokytis. Nėra blogai, kad tėvai 
“varo", atseit rūpinasi, kad vaikai bendrąjį 
mokslinimąsi papildytų ir lituanistinėmis žinio- 
mis. Bet blogai, kad tik “varo", nesudarydami 
pačiuose vaikuose savanoriško nusiteikimo. Pa- 
prastas vaikų mokyklon “išvarymas"' yra ženk- 
las, kad pačiuose namuose tautinis vaikų auklė- 
jimas arba iš viso nevykdomas arba silpnai te- 
vvkdomas. Jei būtų formuojama tautinė sąmo- 
nė vaikui pačiuose namuose, nereiktų vaikų “va- 
ryti", nes būtų savaime pažadintas jų dėmesys ir 
lituanistinei mokyklai. Prievartos galima imtis, 
kaip visur, taip ir čia, tik pačiais kraštutiniais 
atvejais. Bet kada jau prievartos imamasi, nėra 
daug vilties sėkmingam darbui. Ką gali moky- 
tojas veikti su tokiu mokiniu, kuris atėjęs mo- 
kyklon tik tėvų išvarytas? Labai mažai. Užtat 
nereti atsitikimai, kad ir tie mokiniai, kurie 
avskritai yra gabūs, šeštadieninėje mokykloje 
silpnai tesimoko, nes sąmoningai nesimoko. Tai 
visa lituanistinę šeštadienių mokyklą nejučiomis 
verčia į savo rūšies kurselius, kuriuose nema- 
žu rūpesčiu virsta ir drausmės apskritai klausi- 
mas. Be drausmės nesukursi klasėje darbo ben- 
druomenės. Bet kokios gi drausmės priemonės 
likusios šeštadienio mokyklai? Natūrali draus- 
mės priemonė visų pirma yra pats pažymys. Bet 
čia jis nebetekęs savo prasmės — bent tokiam 
vaikui, kuris lanko mokyklą tik tėvų varomas. 
Dar blogiau: tas pats tėvas, kuris savo vaiką “at- 
varė", tuojau pat jį vėl atsiims, jei teks mokyk- 
loje jo vaiko sudrausminimui pasinaudoti vieno-- 
kia ar kitokia bausme. Yra pakankamai pavyz- 
džių, kaip paprasčiausia pastanga sudrausminti 
vaiką neretai tėvų buvo palaikyta jų asmeniniu 
įžeidimu. Pagaliau ir į pačius mokytojus ima 
veržtis savotiškas nusistatymas į visa žiūrėti kaž- 
kokio netikro gailestingumo akimis. Jau Vokie- 
tijos stovyklinėse mokyklose dažnai yra tekę 
stebėti, kaip per pedagogų tarybos posėdžius pra- 
sidėdavo dvejetukų taisymas į trejetukus su mi- 
nusu, kad netektų mokinio palikti kursui kar- 
toti. Kokčiausia būdavo, kad toks nusižengimas 
pedagoginei sąžinei vykdavo “patriotizmo? var- 
dan.  Nebe šios nuotaikos įtakos ir dabar šešta- 
dienėse mokyklose neretai mokiniai keliami iš 

klasės į klasę, nežiūrint, kiek paties mokinio iš 
tiesų pažengta. Toks pat “gailestingumas"', bai- 
minantis tėvų reakcijos, vykdomas ir apskritai 
drausmės atžvilgiu. Baiminamasi, ką mokinio tė- 
vai pasakys. Bet užmirštama, kad pakanka leis- 
ti klasėje įsiviešpatauti porai džiunglinių eg- 
zempliorių, ir jie sudarys klasėje tokią nuotai- 
ką, kuri mokytojo visas pastangas bus iš anksto 
pakirtusi. 

Pagaliau: ir visas šitas šeštadieninio mokyk- 
los sunkenybes palikus nuošalyje, vistiek litua- 
nistika (tuo pačiu ir šeštadieninė mokykla) mū- 
siškėmis sąlygomis yra atsidūrusi našlaitės pa- 
dėtin. Kada vaikas visą savaitę mokosi angliš- 
kai, o į lietuvišką mokyklą ateina tik šeštadie- 
nį, tai savaime jam lietuvių kalba verčiama pa- 
motine kalba: vaikas labiau įpranta skaityti ang- 


liškai, o ne lietuviškai. Todėl savaime ir griebia- 
si ne lietuviškos, o angliškos knygos. Bet antra 
vertus — čia ir yra užburtasai ratas — ne dėl 
ko kito sunkiau lietuviškai skaityti, kad nepa- 
kankamai lietuviškai ir skaitoma. Nieko nereikš 
vaiko išvarymas šeštadieniais į lietuvišką mokyk- 
lą, jei nebus rūpinamasi tėvų, kad vaikas lietu- 
viškai skaitytų ir per visą savaitę. Kada lietu“ 
viškoji mokykla tegalima turėti tik šeštadieniais, 
tevai savo priežiūra turi atstoti šituo būdu vaiko 
tautiniam augimui sudaromą nuoskaudą. Yra 
tėvų pareiga prižiūrėti, kad kiekvieną dieną il- 
giau ar trumpiau būtų lietuviškai paskaitoma, 
atliekami šeštadieninės mokyklos namų darbai, 
pratinamasi į lietuvišką raštą iš knygų nurašy- 
mu. Tik šituo būdu bus galima tikėtis, kad vai- 
kai bent lygiomis su anglų kalba bus įpratinti ir 

į lietuvių kalbą. Be tokios tėvų priežiūros, šešta- 
dieninės mokyklos darbas eis niekais. Kalbu apie 
skaitymą lietuviškai namuose. Bet: kas gi bus 
skaitoma vaiko, jei namuose apskritai lietuviš- 
kos knygos nėra? O tokių namų pasitaiko — net 
ir tuose, kurie turėtų save laikyti (ir patys sa- 
ve laiko) inteligentais. Kaip bus išmokomas vai- 
kas lietuviškai skaityti, jei tevai atsisako skirti 
net du doleriu vadovėliui nusipirkti? Daug tokių 
tėvų, ačiū Dievui, nėra. Bet vis dėlto aną klausi- 
mą ne iš piršto išlaužiau. Jį man padiktavo tie 
du agronomai, kurie savo vienintelei dukrelei 
atsisakė skirti porą dolerių nupirkti vadovėlį 
— nors nestokodami pinigų jai samdyti forte- 
piono mokytoją. 

Visada, ir normaliomis aplinkybėmis, mo- 
kykla reikalinga tėvų bendradarbiavimo. Bet 
ypačiai tėvų bendradarbiavimas būtinas, tiesiog 
gyvybiškai būtinas, tomis nenormaliomis aplin- 
kybėmis, kurios yra šeštadieninės mokyklos da- 
lia. Reiktų visais šeštadieninės mokyklos klausi- 
mais pakartotinai kalbėti laikraščiuose: ne vie- 
no tėvo nerūpestingumas gali būti kilęs tik iš 
dėmesio neatkreipimo, tik iš tikrosios padėties 
nesupratimo. Manyčiau, kad būtų didžiai pra- 
vartu glaudžiau sutelkti ir pačius tėvus atski- 
rose vietovėse bendram rūpesčiui — savo vaikų 
auklėjimui. Ligšiol visas mokyklos santykis su 
tėvais apsiribodavo tik vienu metiniu susirinki- 
mu, sušauktu tėvų komitetui išrinkti. Taip bū- 
davo Lietuvoje, taip yra ir čia. Bet ko pakako 
Lietuvoje, nebepakanka čia. Būtų iš tiesų nau- 
dinga turėti per metus bent tris ar keturis tė- 
vų susirinkimus. Neįsivaizduočiau jų su prele- 
gentinėmis paskaitomis: pakankamai nuo jų esa- 
me atbaidyti! Priešingai, įsivaizduočiau šiuos 
susirinkimus tokiais suvestais pasitarimais, kur 
mokytojai ir tėvai konkrečiais pavyzdžiais pasi- 
dalintų tais klausimais, prieš kuriuos dabar sto- 
vi mūsų vaikų lietuviškasis auklėjimas. Kai ben- 
dros teorinės paskaitos dažnai mažai įdomios ir 
instruktyvios, tikiuosi, kad toki konkretūs tėvų 
su mokytojais pasitarimai būtų ir įdomūs ir in- 
struktyvūs. 


4. Mūsų jaunimo organizacinis įjungimas į 
lietuviškąją bendruomenę 


„Kėliau tėvų bendradarbiavimo su šeštadie- 
nine mokykla reikalą. Mažiau įprastai gali nu- 
skambėti antrasai reikalavimas: savotišku būdu 
šeštadieninė mokykla savo sėkmingam darbui 
lygiai privalo ir pačio mūsų jaunimo bendradar- 
biavimo. Ir būtent, vartodamas bendradarbiavi- 
mo žodį, turiu mintyje daugiau, negu paprastą 
šeštadieninės mokyklos lankymą. 

Nors anksčiau ir kalbėjau apie drausmės iš- 
laikymą šeštadieninėje mokykloje, visai nema- 
niau mokinius laikyti paprasta medžiaga moky- 
tojų rankose. Priešingai, buvau perspėjęs prieš 
pasitikėjimą pedagoginės veikmės visagalybe. 


102 


Net ir vaikai nėra medžiaga, o laisvos asmeny- 
bės, nors dar pilnai ir neišsiplėtojusios. Niekada 
nevalia to pamiršti. Visa bus veltui, jei lietuviš- 
koji mokykla nepasieks pačios mokinio sielos, jei 
greičiau ji bus priešiškai sutinkama. Nieko ne- 
reikš puikiausias mokymasis, jei jis nevirs pa- 
grindu lietuviškam apsisprendimui. Pačiam mo- 
kiniui esant priešiškai nusiteikusiam, nieko ne- 
padės nė drausmė. Priešingai, ji tebus akstinu 
tik dar aršiau iš anksto neigti lietuvybę, dar pik- 
čiau nusistatyti prieš tėvus, jų kalbą ir kraštą. 


Tenka čia ypatingai akcentuoti: sekmingas 
šeštadieninės mokyklos darbas privalo ir pačių 
mokinių daugiau ar mažiau sąmoningo ir palan- 
kaus jai nusistatymo. Žinoma, jaunystė visada 
jzu yra tokia: v'skas jai mažai idomu, ko reikia 
mokytis, ir viskas įdomu, ko imamasi laisva ini- 
ciatyva. Todėl kartais nėra lengva būti pavyz- 
dingu mokiniu net ir apskritai intelektualinio 
polinkio vaikui — mieliau jis domėsis, ko nėra 
programoje, negu tuo, ko reikalaujama per p2- 
mokas. Nėra nieko nuostabaus, jei ir šešetadie- 
ninės mokyklos pamokos yra sutinkamos kaip 
pamokos, atseit kaip tai, ko “reikia mokytis", ir 
tuo pačiu kaip tai, kas gundo nesimokyti. Be 
abejo, niekada mokytojas negalės pataikauti to- 
kiam nusiteikimui: kas per pamokas dėstoma, 
turi būti iš mokinių išreikalaujama. Betgi, antra 
vertus, pozityvios prasmės turi net ir pats toks 
bodėjimas's visu, ko “pamokiškai" reikalauja- 
ma. Per šį bodėjimąsi reiškiasi ne tik paprasti 
"ožiai", bet ir laisvos asmenybės skleidimasis. 
Mažai sėkminga jį brutaliai laužti, pasitikint tik 
griežta drausme. Daug prasmingiau jį nukreipti 
laisvos iniciatyvos prasme. Gi tokiai iniciatyvai 
sužadinti nematau sėkmingesnio kelio, kaip p3- 
čių mokinių sus'telkimą į savas moksleivines or- 
ganizacijas. . 


Turime mūsų mokyklose dvi organizacijas 
— ateitininkus ir skautus. Jų ir pakanka, nors. 
jei kam atrodytų jų nepakankant, galėtų būti 
rūpinamasi ir dar naujos moksleivinės organi- 
zacijos sukūrimu. Nors minėtosios organizacijos 
paplitusios beveik visose mokyklose, tačiau ne- 
visur jų veikla yra gyva. Daug kur ir jos atsi- 
daužia į tas pačias kliūtis, kurios stovi skersai 
kelio ir šeštadieninei mokyklai. Turime rūpintis 
šių organizacijų gyvu išlaikymu, drįsčiau pri- 
durti: nemažiau, kaip pačios šeštadieninės mo- 
kyklos išlaikymu. Būtų tikras nesusipratimas, 
jei kurie tėvai sudarytų savo vaikams kliūčių 
dalyvauti moksleivinėse organizacijose, besirem- 
dami senais autoritarinių metų prietarais, jog 
moksleiviams nederą “politikuoti", t. y. orga- 
nizuotai reikštis. Kiek svarbu moksleivines mū- 
sų jaunimo organizacijas gyvas išlaikyti, tiek 
pat svarbu žiūrėti, kad jos savo veikla iš tikrų- 
Jų tarnautų lietuviškojo auklėjimosi uždaviniui. 
Derinant veiklos pobūdį pagal pakitusias sąly- 
gas, visų pirma jų veiklos programa papildyti- 
na tėvų krašto pažinimu. Patiems savo progra- 


mose turint Lietuvos geografiją bei istoriją, ma- 
žiau "pamokiški" tie dalykai atrodys ir pačioje 
šeštadieninėje mokykloje. Drauge tektų kelti 
reikalą, kad patys mokytojai aktyviau dalyvau- 
tų moksleivinėse organizacijose. Tai būtų pats 
tikriausias laidas, kad šios organizacijos būtų iš- 
saugomos teisingame kelyje. Be to, tai padėtų 
sudaryti mokiniuose jausmą, kad jie ir moky- 
tojai nėra vieni kitų “priešai", o tos pačios lietu- 
viškosios kovos kovotojai. 

Kova — tai šventasis jaunystės žodis. Kaip 
brendimo metams yra būdingas priešinimasis ak- 
lai paklusnybei, taip lygiai jaunystė yra tarsi pa- 
čios prigimties apdovanota idealistiniu nusitei- 
kimu — kovos ir aukos dvasia. Vienu atveju šis 
kovos pomėgis gali vesti į gangsterinius žygius, 
antru atveju jis gali įžiebti idealizmą. Svarbu, 
kad mūsų jaunime būtų pažadinta idealistinė 
dvasia kovai už lietuvybę. Jei tektų už lietuvy- 
bę kovoti prieš vienokią ar kitokią prievartą, 
būtų jai daug mažesnis pavojus: savaime prie- 
varta žiebtų jai priešinimosi dvasią. Blogiau, kad 
šiandien pagrindiniu lietuvybės priešu yra ne 
svetima prievarta, o mūsų pačių dvasinis ap- 
kiautimas, dolerinis sielos pavergimas. Nėra tai 
nei simpatiškas, nei įdomus priešas. Bet nieko 
nepadarysi, jei jis toks tera. Koks šis priešas 
bebūtų, jis turi būti jaunimui iš anksto nuro- 
dytas, kad nebūtų leidžiamasi iš anksto jo suvi- 
liojamam. Generacinėje kaitoje vaikai visada 
virsta tėvų “priešais". To neišvengsime nė mes. 
Jei taip yra ir kitaip negali būti, teregie ateityje 
mūsų vaikai savo “priešu? ne patį mūsų lietu- 
viškumą, o greičiau tik mūsų dažną apkiautimą 
Lietuvybės atžvilgiu. 

Šitai turėdamas mintyje, kartą (mūsų: žur- 
nalo skiltyse) kėliau tokį klausimą: kodėl nepa- 
naudoti mūsų mokyklinio jaunimo kviesliais į 
reikšminguosius bendruomeninius susirinkimus, 
įvairioms rinkliavoms talkininkais, spaudos pla- 
tintojais? Tesusilaukiau vieno atgarsio — pečiais 
truktelėjimo: argi jau tokia bloga padėtis, kad 
reiktų griebtis tokių ekscentriškų priemonių? 
Žavi mūsų padėtis man neatrodo: bendruomeni- 
nius susirinkimus telanko maža dalis, rinkliavos 
mažai pasiseka dėl nepasiekimo visų aukotojų 
namuose, spaudos vis mažiau skaitoma. „Bet ne 
tik dėl pačios padėties aną klausimą kėliau. Vi- 
sų pirma turėjau mintyje paties jaunimo įtrau- 


kimą į kovą su tuo priešu, kuris lygiai jiems 
grės rytoj, kaip šiandien gresia tėvams. Kokia 
čia "kova"? Žinoma, menka kova, bet kitokios 
niekada ir nebus. Mažai ši kova efektiška, bet iš 
tiesų didelės aukos reikalaujanti. Tebūnie jon 
įsijungiama iš mažens. Bus liekama ištikimiems 
dėl viso, dėl ko bus kovota. Bus lengvai viso iš- 
sižadėta, dėl ko nebus niekada aukotasi. 


Pagaliau tokia moksleivinio jaunimo talka 
savaime būtų ir tasai natūralus kelias, kuriuo 
būtų įsijungiama lietuviškojon bendruomenėn. 
Bendruomenė — pagrindinis veiksnys kovoje dėl 
lietuvybės. Ji yra vienintelė aplinka, per kurią 
gali Lietuva kalbėti į mus pačius ir į mūsų vai- 
kus. Neišliksime kiekvienas sau lietuviu: arba 
visi drauge laikysimės, arba visi drauge nutau- 
tėsime. 


5. Sutraukiant 


Sutraukiu šias savo akivaizdžiąsias, bet 


drauge nepopuliariąsias mintis: 


a) Šeštadieninė mokykla spiriasi pagundai 
išvirsti į laisvuosius kurselius, rūpindamasi likti 
lituanistine mokykla mokomosios medžiagos at- 
žvilgiu ir tikra mokykla drausmės bei klasės ben- 
druomenės sukūrimo atžvilgiu. 

b) Gyvinamas šeštadieninės mokyklos ryšys 
su tevais, atitinkamuose susirinkimuose konkre- 
čiai išsiaiškinant bendradarbiavimo galimybes, | 
analizuojant sutinkamąsias kliūtis ir jieškant ke- 
lio joms nuveikti. 

c) Kreipiamas aktyvus dėmesys į mokslei- 
vinės jaunuomenės susitelkimą į savąsias orga- 
nizacijas ir rūpinamasi jų įjungimu į kovą už lie- 
tuvybę lietuviškosios bendruomenės rėmuose. 

Kada viena mokytoja laišku atkreipė vieno 
savo klasės mokinių tėvo dėmesį, kad jo sūnus 
neatlieka namų darbų ir apskritai nesiima šeš- 
tadieninėje mokykloje mokytis, ji gavo iš šio 
tėvo tokį atsakymą: “Šiaip ar taip lituanistikos 
mokykla šiandien yra simbolinė". Be abejo, 'gre* 
sia pavojus šeštadinių lituanistikos mokyklai 
virsti ar būti paverstai tik “simboline". Bet-tu- 
rime žinoti: jei simboline virs šeštadieninė litua- 
nistikos mokykla, tai lygiai tik simboliniu virs 
ir mūsų vaikų lietuviškumas. Prieš tai perspėti 
ir yra šio manojo pasisakymo prasmė. 

Va0 LN ALSS UEEKEAIS 


ODĖ HEROJAMS 


Kur jūs, mano vaikystės draugai, 
išmėtyti ir išdraskyti! Žaizdotom 
prisiminimų rankom žiūriu štai vėl atgal į jus, 


jūs, kurie pasirinkote laisvę, 
jūs, kurie pasirinkote mirtį. 


Jūs, mano draugai, iš Telšių ir Pravieniškių, 
jūs, iš Katyno ir Belsen, 

iš Auschwitz, ir iš Ispanijos, 

ir iš juodųjų Sibiro stepių, 

iš Meksikos ir Argentinos, 


savo krauju aplaistę gyvenimą, 
aikštėse ir kalėjimuos, 

rankom apglėbę žemę, krūtinėm 
prie šalto akmenio, 


išmėtyti, išdraskyti, suplėšytom ir žaizdotom šir- 
[dim, 

jūs, mano draugai — ką aš galių jums, 

kokį žodį, 

kas surinks jūsų pelenus, 

kas kaulus, kas širdgėlą, kas skausmą, ašaras? 


Aš tik poetas, dainuoju jūsų mirtį 
gyvenantiems laisvėje, 

ir skausmą — rankioju žaizdotom rankom 
savo draugų prisiminimą, 


Žinokite: 


glostydamas vaikystės veidus, 


dainuodamas herojus. 


Aš nešaukiu — jūsų balsas šaukia 
garsiau, negu šaukė Savonarola, 

— jūsų kaulai šaukia pasauliui, 
ateinančiom ir gyvenančiom kartom, 


jūsų pelenai vėjo kvape degs 

amžiams, kaip simbolis, 

jūsų bevardžiai vardai, jūsų nematomi žygiai, 
nežinomi, neįrašyti, neišvardinti, 

apsnigti sniego, ir užgulti akmenų. 


Žinokite: 

Žemė pati šauks jūsų laisvės 
skausmingą šauksmą, 

ir lietūs, ir rytmečio ūukanos, 

ir sniegas, ir upės, įsigėrę giliai 
į jūsų kraują, 


šauks jūsų herojišką mirtį, 
ir jūsų gyvenimą — 


žemė pati, slaptai, pasiima jūsų kūnus, 
ne Žmonės — 

žemė pati apiberia vandeniu 

ir gėlių sėklomis; — 


žemė pati saugoja jūsų kaulus, 
žemė pati priima juos atgal, 


be keršto ir be aimanų, 


kantri kraujui ir ašaroms — 


sena kantrioji žemė saugoja jūsų paslaptį, 
liudininkė mirties ir gyvenimo, 
priglaudusi prie savo šaltos, 


žemėtos krūtinės 


ištikimiausius savo vaikus. 

LEGENDARIšKIEJI PRANCIšKONŲ KANKINIAI VILNIUJE 


VIKTORAS 


Kristaus mokslo skelbimas netikintiesiems 
visuomet pareikalauja aukų, nes žmonės, neno- 
rėdami išsižadėti savo įsitikinimų, jam priešta- 
rauja. Jei jau naujos politinės pažiūros skelbi- 
mas savame krašte sutinka didelį pasipriešinimą, 
tai dar didesnis pasipriešinimas kyla tada, kada 
skelbiamas naujos religijos mokslas svetimtau- 
čių misijonierių. Savaime aišku, kad su naujos 
religijos mokslu labiausiai kovoja senosios reli- 
gijos dvasiškija, kuri paveikia savo krašto val- 
dovus ir šie ima persekioti misijonierius. Kartais 
ir politinės aplinkybės taip susiklosto, kad Kris- 
taus mokslui skelbti atsiranda beveik nenugali- 
mų kliūčių. Ir taip įvairiems veiksniams vei- 
kiant, visose šalyse pirmieji Evangelijos mokslo 
daigai paprastai yra aplaistyti kankinių krauju. 

Kristaus mokslui skelbti nepalankios sąly- 
gos buvo ir Lietuvoje. Evangelijos skelbimą čia 
dar labiau apsunkino netinkamas misijų būdas. 
Žinome, jog vokiečių ordinas Prūsuose ir Livo- 
nijoje buvo įkurdintas tam, kad užkariavęs Lie- 
tuvą apkrikštytų mūsų sentėvius. Lietuviai ta- 
čiau vergauti nemanė ir tokių misijonierių, ku- 
rie niekino jų tikėjimą ir norėjo išplėšti jų lais- 
vę, nė matyti nenorėjo. Kalaviją jie atmušdavo 
kalaviju. Todėl anuomet Lietuvoje krito daug 
nuoširdžių kankinių iš abiejų pusių, nes vokiečių 
ordino propagandos suklaidinti riteriai galėjo 
tiketi, jog jie miršta už Kristų, kaip lygiai ir lie- 
tuviai, kritusieji kovoje už savo įsitikinimus, ga- 
lima laikyti savos rūšies kankiniais. 

Susidarius nepalankioms politinėms aplinky- 
bėms, tikrieji Kristaus mokslo skelbėjai iš abie- 
jų kovojančių pusių patyrė daug nemalonumų. 
Nenuostabu tat, jei kartais jiems prisieidavo ir 
pastogės netekti ir savo gyvybę paaukoti. 

Istorijos šaltiniuose skaitome, kad pranciš- 
konai ir domininkonai, įgiję Lietuvos kunigaikš- 
čių malonę, darbavosi Lietuvoje. Ten randame, 
kad pranciškonai Vytenio laikais (1296-1316) 
Naugarduke net turėjo savo bažnyčią ir vienuo- 
lyną, bet kartą įsiveržę kryžiuočiai pelenais pa- 
vertę šią misijų stotį!) Žinome, kad jau po 
Lietuvos krikšto, 1390 m., kryžiuočiai apgulė 
Vilnių ir, ano meto pabūklais bombarduodami 
miestą, pataikė į procesiją, einančią iš katedros 
į šv. Onos bažnyčią, ir užmušė pranciškonų ku- 
nigą Vaclovą iš Grazco. To patles karo metu ki- 
lus gaisrui, sudegė ir jų vienuolynas.) Fr 

Iš kitos pusės misijonieriai daug nukentėda- 
vo ir nuo Lietuvos valdovų, kada jų planai pa- 

sike'sdavo. Dokumentuose randame, kad Gedi- 
minas labai mylėjo pranciškonus; kvietė juos iš 
Saksonijos, statė jiems bažnyčias Vilniuje ir 
Naugarduke. Jie buvo jo patarėjai ir sekretoriai, 
bet, pasikeitus kunigaikščio planams, jie pateko 
nemalonėn. Pranciškonų kronikose skaitome, kad 
du jų jo įsakymu buvę net nužudyti.*) 

Kankinio mirtis yra herojiškas veiksmas, 
užtat kankiniai nuo pirmųjų krikščionybės am- 
žių labai gerbiami. Apie jų darbus ir kančias su- 
kuriamos nuostabios legendos, kad ilgainiui net 
rimtam istorikui sunku atskirti, kas jose tiesa, 
kas prasimanyta. Taip atsitiko ir su Gedimino 
pasmerktais pranciškonų kankiniais Vilniuje. 
Apie jų kančias rusų ir lenkų rašytojai XVI-me 
amžiuje sukūrė pasakiškas legendas ir jų skaičių 
nuo 2 padidino iki 36. 

Šias legendas iš kronikų ir metraščių be jo- 
kios kritikos, net ligi mūsų laikų, persirašinėjo 
kiti istorikai, iki pagaliau Kazimieras Chodynic- 
ki savo rimta studija sudavė joms mirtiną smū- 
gi*) Bet kadangi lenkiškai parašytoji studija 
nevisiems prieinama, o iš kitos pusės ir pačiam 
autoriui nevisi pranciškonų šaltiniai buvo žino- 
mi, dėl to ir jis nevisus legendarinius dalykus 
pakankamai išryškino. Užtat atsirado reikalas 
šias legendas čia šiek tiek panagrinėti. 


I. DVIEJŲ PRANCIšKONŲ NUKANKINIMAS 
GEDIMINO LAIKAIS 

1. šaltiniai 

Norint sužinoti, kas Vilniaus pranciškonų 
kankinių legendose yra prasimanyta, pirmiausia. 
reikia susipažinti su pranciškonų ordino šalti- 
niais ir tik tada nagrinėti pačias legendas. Se- 
niausias pranciškonų ordino šaltinis, kuris kalba 
apie dviejų kankinių mirtį Gedimino laikais, yra 
“Chronica XXIV Generalium Ordinis Minorum"'. 
Didesnė šios kronikos dalis buvo parašyta dar 
prieš 1369 m. Mums gi rūpimųjų pranciškonų 
kančia joje aprašyta, kaip vienas tarp 1338 ir 
1342 m. įvykusiųjų reiškinių. Vadinasi, tikrieji 
nukankinimo metai nepasakyti. Viena tik mus 
stebina, kaip kronikos autorius, kurio vardas ne- 
žinomas, pietų Prancūzijoje gyvendamas, taip 
greitai gavo žinias apie Vilniaus kankinius, ku- 
rie priklausė Bohemijos pranciškonų provinci- 
jai) tuo tarpu kai jų nerandame nei vokiečių or- 
dino raštuose nei lenkų kronikose. Nežiūrint to, 

šios kronikos žinių autentiškumu (neabejoja nė 
tie, kurie atmetė visas kitas Vilniaus kankinių 
legendas. | 

Ilgainiui šioje kronikoje aprašytieji kanki- 
niai pateko ir į kitas pranciškonų kronikas. Apie 
jų nukankinimą tas pačias žinias randame ir ita- 
liškoje XV-jo amž. kronikoje, “Franceschina" 


vadinamoje.*) Jų mirtį aprašo ir Marijonas iš 


Florencijos (1480),7) Jonas Komorowskis | 1535),5) 
Lukas Waddingus (1535)?) ir kiti. 

i „„Ulriko ir Martyno vardai rugpjūčio 7 d. skai- 
tomi ir pranciškonų kankinių knygoje.!") 


2, Ulriko ir Martyno kančia 


“Chronica. XXIV Generalium“ dviejų pran- 
siškonų kankinių mirtį šitaip aprašo.!!): 

Du mažesnieji broliai, Ulrikas iš Adlechono- 

vitz ir Martynas iš Ahd, Bohemijos pranciškonų 
provincijos nariai, užsidegę apaštalavimo uolu- 
mu ir ištroškę kankinių garbės, vieną dieną at- 
vyko į Vilnių. Čia jie apsistojo pranciškonų gy- 
venamoje vietoje ir ėmė skelbti vilniečiams Evan- 
geliją. 
“Vieną rytmetį Martynui tebelaikant šv. Mi- 
šias, Ulrikas, pasiėmęs kryžių, išėjo į miesto aikš- 
tę ir ten susirinkusiems žmonėms ėmė sakyti pa- 
mokslą ir raginti juos, kad jie, palikę klaidin- 
gus dievus, vieną tikrąjį Dievą garbintų ir mylė- 
tų. Tai išgirdę, vilniečiai labai supyko ir nutvėrę 
ji atvedė pas Gediminą. Ulrikas tačiau ir kuni- 
gaikščio akivaizdoje išpažino krikščionių tikėji- 
mą ir niekino pagonių religiją. Tai išgirdęs, Ge- 
diminas jį pasmerkė mirti. 

Gavę mirties sprendimą, vilniečiai žiauriai 
Ulriką nukankino. Nukirtę rankas ir kojas, nu- 
pjovė ausis ir nosį ir, paguldę jį miške ant Ne- 
ries kranto, ėmė tyčiotis sakydami: “Vienuoli, gal 
nori valgyti?" I šį klausimą Ulrikas atsakęs: “Ga- 
lingas yra mano Dievas, jei jis panorėtų, jis man 
paruoštų maistą iš šios upės žuvų". Tai taręs nu- 
tilo. Iš štai prieš jį atsirado gerai ne žmogaus 
rankomis paruošta žuvis. Tai pamatę, pagonys 
stebėjosi ir daugumas jų atsivertė. Kiti gi, dar 
labiau įtūžę, pribaigė pusgyvį vienuolį ir, jo la- 
voną įmetę į upę, pasišalino. 

Kankinio kūnas tačiau iškilo ant vandens 
ir, ugnies stulpo lydimas, pavandeniui nuplaukė 
prie kažkokios krikščionių pilies. Tos pilies gy- 
ventojai, pamatę ugnies lydimą lavoną, suprato, 
kad tai yra kokio nors už Kristų nužudytojo ksn- 
kinio kūnas, dėl to su priderančiomis apeigomis 
ji palaidojo. 

Tardant Ulriką paaiškėjo, kad Kr'staus 
mokslo skelbti buvo atvykęs ir Martynas. Tai 
patyręs, Gediminas įsakė ir jį suimti. Atvestas 
pas kunigaikštį ir jo paklaustas, ko atvykęs į 
miestą, Martynas atsakęs, kad atverstų prie tik- 
rojo Dievo jį ir jo tautą, esančią klaidoje. Tada 
Gediminas įsakęs jį įmesti į kalėjimą. Martynas 
betgi nė kalėjime neatsisakė tikėjimo, dėl to kų- 
nigaikštis liepęs ji nukankinti. 

Martyno Kančia buvo labai žiauri. Jam kan- 
kinti vilniečiai išrado savotišką būdą, būtent, 
privertė jį įryti ilgą gabalą drobės, kuri, paskui 
staigiai ištraukiama, sudraskė vidurius. Marty- 
no tačiau ir šis kankinimas nepalaužė. Tada, ne- 
tekes kantrybės, kunigaikštis įsakė jį pakarti, o 
jo lavoną išmesti šunims sudraskyti. Vilniečiai 


taip ir padarė, bet jo kūno šunes nedrįso pa- 


liesti. Jis išgulėjo keletą dienų, kol kunigaikš- 
čio sesuo, pravoslavų vienuolė, pasigailėjusi pa- 
laidojo jį savo vienuolyne. 


3. Kančios aprašymo tikrumas 


- Perskaičius šių pranciškonų kančios aprašy- 
mą, tuojau peršasi mintis, kad visa tai yra tik 
graži pasaka, nieko bendra neturinti su tiesa. Juk 
imisijonieriai taip neprotingai neskelbia Kristaus 
mokslo ir savo gyvybės bė reikalo nestato pavo- 
jun. Stebuklai, kaip žuvies atsiradimas ir kan- 
kinių lavonų apsauga, visai nereikalingi ir ne- 
tikčtini. Atrodytų, kad šių legendariškų pasakų 
nė nagrinėti nevertėtų, bet iš tikrųjų taip nera. 

"Tiesa, šiandieną mMisijonieriai stengiasi psi- 
chologiškai prieiti prie žmonių ir savęs be reika- 
lo nežudo, bet reikia atsiminti, kad viduramžių 
uolumas ir kankinio garbės troškimas viršijo iš- 
mintį. Iš tikrųjų, Vilniaus kankinių kūnai ga- 
lėjo po mirties išvengti išniekinimo ir be stebuk- 
lų. Stebuklus galėjo sukurti vėlesnė žmonių fan- 
tazija. Iš viso senovėje šventųjų ir kankinių ap- 
rašymuose gražių žodžių nesigailėta. Ano meto 
rašytojai, maža ką žinodami apie aprašomojo 
kankinio kančias, savo herojaus vaizdui papildy- 
ti, kai kuriuos visiems pritinkančius kančios įvy- 
kius nusirašydavo iš kitų kankinių gyvenimo. 
Tokiu būdu senovės kankinių ir šventųjų agio- 
grafijose atsirado vadinamosios “1loci communes"'. 
Tokių “1loci communes" nemaža yra ir mūsų 
kankinių kančios aprašyme. Viena iš būdingiau- 
sių — tai Gedimino reikalavimas, kad Ulrikas 
ir Martynas išsižadėtų savo tikėjimo ir garbin- 
tų lietuvių dievus. Autoriui, nežinančiam Gedi- 
mino būdo ir prisiskaičiusiam kankinių gyveni- 
mų, tuoj kilo mintis, kad ir šis kunigaikštis, kaip 
senovės imperatoriai, iš krikščionių reikalavęs 
išsižadėti jų tikėjimo ir garbinti stabus. Pana- 
šių vietų galime rasti ir daugiau. 

Baigiant šį skyrių, norėtume žinoti, kas gi 
pagaliau šioje legendoje galėtų būti tikra. Joje 
galėtų būti tikra, kad du pranciškonai atvyko į 
Vilnių ir skelbė Evangeliją. Per didelis jų uolu- 
mas ir netaktas įžeidė vilniečius, kurie apskun- 
dė juos Gediminui, o šis juos pasmerkė mirti. 
Visa kita yra tik gražūs žodžiai, skirti kankinių 
garbei. 


4. Ar šie kankiniai mirė Gedimino laikais? 
Ča Atmetus pasakiškus Ulriko ir Martyno kan- 
Člos aprašymo papuošalus, iškyla kitas rimtas 


klausimas: ar šie pranciškonai buvo pasmerkti 
ir nukankinti Gedimino laikais? 


Vienintelis šaltinis, pagal kurį Gediminas 
Ulriką ir Martyną pasmerkė mirti, yra “Chroni- 
ca XXIV Generalium“!*), tačiau joje neran- 
dame įvykio metų. Kiti vėlyvesnieji autoriai — 
Marijonas iš Florencijos ir Lukas Waddingus, 
— Gedimino visai nemini, bet sako, kad kanki- 
niai mirė 1342 m.!?). Jei tai tiesa, tai jie būtų 
buvę nukankinti po Gedimino mirties, nes pats 
kunigaikštis mirė 1340-1341 m. žiemą.!*) 


Palikę betgi nuošaliai vėlyvesnius šaltinius 
ir prisiminę, kad “Chronica XXIV Generalium" 


mūsų kankinių mirtį aprašo, kaip vieną tarp: 


1338 ir 1342 m. įvykusių atsitikimų, galime ma- 
nyti, jog jie buvo nukankinti 1338 ir 1341 m.laiko- 
tarpyje. Juoba, kad Jonas Komorowskis jų kan- 
čią aprašo, kaip 1340 m. įvykį.“?) Taigi pagal 
kronikas Ulrikas ir Martynas galėjo būti nukan- 
kinti paskutiniaisiais Gedimino viešpatavimo me- 
tais (1338-1342)). 


EDUARD WIIRALT — PARKAS 


5. Kodėl Gediminas juos pasmerkė mirti? 


Nustačius, kad kankiniai mirė paskutiniais 
Gedimino gyvenimo metais, mums kyla kitas, | 
dar svarbesnis klausimas: dėl ko Gediminas juos, 
nukankino? : 


Į šį klausimą pilnai atsakyti negalime, nes 
žinome, kad Gediminas buvo tolerantiškas reli- 
gijos dalykuose. Užtenka tik prisiminti jo laiš- 
kus popiežiui, Vakarų Europos miestams ir vie- 
nuolijoms ir paskaityti jo pasikalbėjimą su po- 
piežiaus delegatų pasiuntiniais — ir pilnai įsiti- 
kinsime jo tolerancija katalikų tikėjimui ir pa- 
tiems misijonieriams. 


Juk jis anksčiau pranciškonus laikė savo 
dvare. Jie buvo jo patarėjai ir sekretoriai. Jis 
gyrė juos savo laiškuose, statė jiems bažnyčias 
ir vienuolynus Vilniuje ir Naugarduke. Sakso- 
nijos pranciškonų provincijolą jis prašė, kad jam 

dar daugiau atsiųstų tokių gerų pranciškonų, ko- 
kius jis iki šiol turėjo.!“) Su Rygos arkivys- 
kupu pranciškonu, Frideriku iš Pernsteino, jis 
buvo sudaręs sąjungą prieš vokiečių ordiną ir 
vienas kitam siuntinėjo dovanas.!“) 


Kaip dabar tikėti, kad Gediminas savo gy- 
venimo gale du pranciškonu pasmerkė mirt? Tai 
galėjo įvykti tik griežtai reikalaujant įtūžusiai 
miniai, ar paties kunigaikščio nuomonei apie 
pranciškonus visiškai pasikeitus. 


Įtakos galėjo turėti abu veiksniai. Minios 
įtūžimą, kaip matėme, sukėlė pačių misijonierių 
netinkama forma skelbiamas Dievo žodis. Jie 
niekino lietuvių religiją, dėl to minia be galo 
įnirto ir reikalavo misijonierių mirties. Tiesa, 
Gediminas davė laisvę skelbti katalikų tikėjimą, 
bet galėjo būti įstatymas, baudžiąs šenosios 
religijos niekintojus. Vilniuje Gedimino įkur- 
dintieji pranciškonai tai žinojo ir Kristaus 
mokslą skelbė taip, kad nenusižengtų įstatymui. 
Šie gi, naujai atvykusieji, nežinodami vietos įsta- 
tymų, dievų niekinimu galėjo užsitraukti mirties 
bausmę. 

Iš kitos pusės nuolatinis vokiečių ordino puo- 
limas, 1330 m. rygiečių nuo sąjungos prieš ordi- 
ną atsisakymas ir Rygos arkivyskupo pranciško- 
no, Frideriko iš Pernsteino, su Gediminu artimes- 
nių santykių nutraukimas!*) galėjo kunigaikš- 
čio širdyje, paskutiniais jo viešpatavimo metais, 
išugdyti didelę neapykantą krikščionims ir jų 
skelbiamam mokslui. Žinome taip pat, kad po to, 
kai jis atsisakė priimti krikštą, jo meilė pranciš- 
konams gerokai atvėso.!*“) Sakykime, kad tie 
du pranciškonai į Vilnių atvyko tada, kada vo- 
kiečių ordino sukviesti krikščionių riteriai tsrio- 
jo kraštą, ir štai tuo metu įtūžusi minia pas jį 
atveda du misijonieriu, kurie niekino lietuvių 
dievus. Taigi, jei tai įvyko panašiomis aplinky- 
bėmis, būtų vis'škai aišku, dėl ko Gediminas juos 
pasmerkė mirti. 


. 6. Ar Gedimino įsakymu jie nukankinti ? 


Išnagrinėję Ulriko ir Martyno nukankinimo 
priežastis, sakėme, kad Gediminas galėjo juos 
pasmerkti mirčiai. Taip mano ir Kazimieras Cho- 
dynicki??) ir Kamilius Kantak?!) Ir iš tikrų- 
jų yra pagrindo tikėti, nes šie pranciškonai buvo 
nukankinti apie 1340 m., o “Chronica XXIV Gs- 
neralium" buvo parašyta apie 1370 m., tai yra, 
tik 30-čiai metų praslinkus po įvykio. Taigi išei- 
na, kad jie buvo nukankinti kronikos autoriaus 
gyvenimo metu. Užtat jis galėjo žinoti ne tik 
apie kankinių mirtį, bet ir juos pasmerkusiojo 
valdovo vardą. 

Vis dėlto, prisiminus Gedimino charakterį, 
nesinori tikėti, kad jis būtų liepęs nužudyti du 
misijonieriu. Tą abejojimą dar labiau sustiprina 
kitų šaltinių tyla, nes tik “Chronica XXIV Gene- 
ralium" sako, kad Gediminas juos pasmerkęs 
mirti. Kitos kronikos aprašo kankinių mirti, bet 

nemini kunigaikščio vardo. Todėl labai galimas 
daiktas, kad mūsų kankinius nužudė minia. Ka- 
dangi tai įvyko Gedimino laikais, kronistas pa- 
rašė, jog jie buvę ir nužudyti jo įsakymu. Taip 
atrodytų ir iš vėliau kilusių legendų apie kitus 
Vilniaus kankinius, kurių kilmės, kaip vėliau ma- 
tysime, irgi reikia jieškoti Ulriko ir Martyno 
kančioje. 


Ii. PENKIŲ MAŽESNIŲJŲ BROLIŲ KAN- 
KINIŲ MIRTIS VILNIUJE 


1. Jų kančia ir šaltiniai 


Pranciškonų ordino kronikose ir XVII amž. 
lenkų istorikų veikaluose randame, kad, be Ul- 
riko ir Martyno, Vilniuje buvę nukankinti dar 
ir kiti penki pranciškonai. Pirmasis šių kankinių 
kančią aprašo Baltramiejus iš Pizos.??) Jis sa- 
vo veikale “De conformitate vitae B. Francisci 
ad vitam Domini Jesu“, parašytame tarp 1385 
ir 1390 m., kalbėdamas apie Rusijos pranciško- 
nų vikariją, sako, kad Vilniuje, Lietuvoje, me- 
džių garbintojai nužudę penkis pranciškonus. Jų 
tarpe buvęs ir gvardijonas, kuriam buvusios nu- 
kirstos rankos ir kojos bei dalis galvos. Jis pus- 
gyvis, be vadovo, buvo įmestas į laivelį ir pa- 
leistas plaukti pavandeniui. Laivelis nuplaukęs 
200 vokiškų mylių ir pasiekęs kryžiuočių žemę, 
kur gvardijonas ir atidavęs Dievui savo sielą. 
Likusieji broliai už pamokslų sakymą kalaviju 
buvę nužudyti. Autorius tačiau nepasako nei 
nukankinimo metų, nei kieno įsakymu jie buvę 
nukankinti. 

Šiuos penkis kankinius savo kronikoje pa- 
mini ir Marijonas iš Florencijos. Tik jis nieko 
nekalba apie gvardijoną ir jo nukankinimą. Jis 
jų kančią mini, aprašydamas 1369 m. įvykius. 
Nėra abejonės, kad jis apie juos sužinojo, skai- 
tydamas minėtąjį Baltramiejaus veikalą.?) 

Panašiai to paties šaltinio žiniomis naudo- 
josi ir Waddingus savo Annales.?') Tik, pa- 
gal ii, tie vyrai buvę nukankinti 1342 m., kaip 
ir Ulrikas su Martynu, kurių aprašymą baigęs, 


tuoj pat kalba apie šiuos penkis kankinius. 


Daug daugiau mums apie šiuos kankinius 
papasakoja XVII-jo amž. lenkas pranciškonas 
Kazimieras  Biernacki.*) Jis, naudodamasis 
kito mažos vertės autoriaus, Martvno Baronijaus 
Jaroslaviečio, knyga “Icones et vitae sanctorum 
Poloniae“, išleista 1602 m., duoda ir kankinių 
vardus. Gvardijono vardas buvęs Jeronimas, ki- 
tų — Blažiejus, Česlovas, Vaclovas ir Vincentas. 
Pasal jį, visi nukapotomis rankomis, kojomis ir 
dalimi galvos buvę sudėti į laiveli, nuplauke 200 
lenkiškų mylių ir pasiekę kryžiuočių žemę. 
Plaukdami visi mirę, išskyrus gvardijoną, kuris 
jau pas kryžiuočius atsiskyrė su šiuo pasauliu. 
Kryžiuočiai juos visus 1370 m. vasario 19 d. iš- 
kilmingai palaidojo. Kadangi visą š'ą pasaką An- 
tanas Melissanus iš Marko, papildydamas Luko 


Waddingo "Annales Minorum“, be jokios kriti- 
kos iš Kazimiero Biernackio persirašė,?“) dėl 
to šie kankiniai buvo paskui įrašyti ir į “Pranciš- 
konų Martirologiją''.27) 


2. Ar šie pranciškonai buvo nužudyti? 


„ Skaitant penkių pranciškonų kančios apra- 
šymą, susidaro įspūdis, kad tuo metu buvę išžu- 
dyti visi Vilniaus vienuolyno pranciškonai. At- 
rodytų, kad ir pats vienuolynas jau buvęs kon- 
ventas, nes nužudytasis viršininkas vadinamas 
gvardijonu, o gvardijonu vadinamas tik konven- 
to viršininkas. Taigi su šių pranciškonų mirtimi 
būtų užsidaręs ir vienuolynas. Tačiau iš tikrųjų 
taip nera, nes Jogaila 1387 m., darydamas Vil- 
niaus vyskupui užrašus, mini ir Mažesniųjų Bro- 
lių vienuolyną.“*) Apie šių pranciškonų nu- 
kankinimą nieko nežino nė pirmieji du Vilniaus 
vyskupai pranciškonai: Andriejus Vosylius 
(1387-1398) ir Jokūbas Plichta (1398-1404).29). 


Pagal ankstyvesniuosius šaltinius, jie buvę 
nužudyti 1369 ir 1370 m., dėl to išeitų, kad jie 
mirę Algirdo laikais (1345-1377). Tačiau kaip 
laikėsi kunigaikštis kankinių atžvilgiu, iš jų nie- 
ko nežinome. Ar jis juos pasmerkė? Ar jie be 
jo žinios buvo nužudyti? Ar misijonierių žudikus 
jis nubaudė? Nei Baltramiejus iš Pizos nei Ma- 
rijonas iš Florencijos nieko mums nepasako. Už- 
tat mums apie visa tai papasakos XVI-jo amž. 
rusiškoji kronika, kai jau kankinių skaičius bus 
išaugęs iki 14. | 

Toliau šių kankinių kančią sugretinę su Ul- 
riko ir Martyno kančios aprašymu, pastebėsime 
didelį panašumą. Juk Ulriko kančia visiškai su- 
tampa su gvardijono kančia. Ulrikui nukertamos 
rankos ir kojos, nupjaunama nosis ir ausys, o la- 
vonas, įmestas į Nerį, nuplaukia į krikščionių 
pilį ir ten iškilmingai palaidojamas. Panašiai at- 
sitinka ir su gvardijonu: Jam irgi nukapojamos 
rankos, kojos ir dalis galvos. Pusgyvis jis įdeda- 
mas į laivelį, pasiekia kryžiuočių žemę ir, ten mi- 
ręs, iškilmingai palaidojamas. 

Viską suėmus į daiktą, reikia pasakyti, kad 
šie penki kankiniai yra prasimanyti, o šis prasi- 
manymas kilęs iš Ulriko ir Martyno kančios ap- 
rašymo. Čia padidintas kankinių skaičius. Jei 
šie kankiniai iš tikrųjų yra mirę Vilniuje, nega- 
lime suprasti, kodėl jų nemini jokie vietiniai au- 
toritetingi šaltiniai. Net vokiečių ordino kronis- 
tai, kurių pilį pasiekę kankinių kūnai, apie juos 
nieko nežino, tuo tarpu kai ši žinia galėjo pui- 
kiai patarnauti jų propagandai prieš Lietuvą. 


III LUKO IR VALENTINO KANKINYSTĖ 


XVII-jo amž. lenkai, patriotiniais jausmais 
vadovaudamiesi, net svetimų kraštų kankinius 
lenkais pavadinę, Lietuvoje nukankino ir paskui 
pasisavino. Klasišką pavyzdį turime lenkų pran- 
ciškonų Luko ir Valentino kankinių atradime. 


Pagal lenkus, šie du mažesnieji broliai 1326 m. 
už Kristaus mokslo skelbimą Livonijoje, Cerete, 
buvę nužudyti ir ten pat vasario 12 d. palaidoti, 
dabar garsėja stebuklais.*?) 

„Kur šiuos kankinius jie surado, paaiškės pa- 
ska:čius tikrąjį šaltinį, o jis yra minėtojo Baltra- 
miejaus knyga “De conformitate". Baigęs pen- 
kių Vilniuje nukankintųjų kankinių aprašymą, 
autorius tęsia: “Cerete, Mažojoje Valakijoje, mi- 
nėtieji netikint'eji apie 1378 Viešpaties metus 
du brolius kankinių vainiku apvainikavo?'.*!) 

„ Įsigilinus į pacituotąjį kronikos tekstą, daro- 

si a'šku, kas čia Kazimiero Biernackio ir jo ci- 
tuojamų Stanislovo Basko ir Martyno Baroni- 
jaus pridėta ir kas pakeista. Jais aklai sekdamas, 
Melissanus iš Marko visa tai įrašė į “Annales 
Minorum"*?) o iš ten šie kankiniai pateko ir 
į pranc'škonų kankinių knygą?) Tekstas, kaip 
matome, pakeistas tik tiek, kad Valakijos vieto- 
je įdėta Livonija, o du kankiniai padaryti len- 
kais ir pakrikštyti Luko ir Valentino vardais. 
Kadangi Baltramiejus iš Pizos sako, kad jie bu- 
vę nukankinti 1378 m., dėl to mūsų kompiliato- 
riai, norėdami paslėpti savo melagystę, rašo, jog 
jie mirę 1326 m. vasario 12 d. 

Pagaliau pravartu pastebėti, kad apie Livo- 
niją, kaip netikinčiųjų šalį, XIII-jo amž. gale ir 
XIV-me amž. niekas jau nekalbėjo, nors ji ir ne- 
buvo ištisai krikščioniška. Kada ta prasme būda- 
vo kalbama apie Livoniją, dažniausiai reikėdavo 
suprasti dar senojo savo tikėjimo besilaikančią 
Lietuvą. Nesvarbu pagaliau, kaip. tai suprato 
XVII-jo amž. kronistai, viena tik aišku, kad nei 
Lietuvoje nei Livonijoje Cereto arba Sereto nė- 
ra. Jis, kaip teisingai pastebi C. Othmer, O.F.M. 
savo studijoje?*) yra šiandieninėje Bukovino- 
je. Apie Seretą lietuviams tik tiek žinoma, kad 
pirmasis Vilniaus vyskupas pranciškonas And- 
riejus Vosylius, prieš atvykimą į Lietuvą, buvo 
paskirtas Sereto vyskupu“*) Taigi nebūtų 
mums reikalo apie šiuodu kankiniu nė kalbėti, 
jei jie vėliau nebūtų buvę pridėti prie kitų Vil- 
niaus kankinių, kad padidinus jų skaičių. 


IV. PRANCIšKONŲ KANKINIAI VILNIAUS 
KONVENTUALŲ BAŽNYČIOJE 
PALAIDOTIEJI 


Kazimieras Biernacki ir kiti jo cituojami au- 
toriai aprašo kitus keturis pranciškonus kanki- 
nius, kurių kūnai ilsisi Vilniaus pranciškonų kon- 
ventuolų Mergelės Marijos bažnyčioje. Negana 
to, autorius, sekdamas Martynu Baronijum, net 
du kartu kalba apie tuos pačius kankinius.39) + 

Pirmą kartą jis sako, kad 1341 m. kovo 6 
d. barbaras Kijevo kunigaikštis nužudęs Pankra- 
cijų, Petrą, Paulių ir Leonardą. Antrą kartą apie 
juos kalbėdamas tvirtina, kad jie esą nukankin- 
ti 1403 m. Jų vardai tie patys, išskyrus Pankra- 
cijų, kuris čia vadinamas Pranciškum, o Kijevo 
kunigaikščiui jau duotas Danieliaus vardas. Ne- 

gana to. Tie patys autoriai kalba ir apie kitą 
kažkokį pranciškoną, vardu Angelą, kuris kartu 
su savo draugais 1403 m. už Kristaus mokslo 
skelbimą buvęs nužudytas ir Vilniuje palaidotas. 
Tas brolis Angelas dargi buvęs pirmasis Vil- 
niaus vienuolyno gvardijonas““) Šių autorių 
žiniomis naudodamasis, Melissanus iš Marko vi- 
sa tai įtraukė į Waddingo “Annales Minorum''**) 
o iš čia šie kankiniai pateko ir į “Pranciškonų 
Martirologiją.**) 

Atpasakojus trijų grupių pranciškonų nu- 
kankinimą, kyla klausimas apie jų egzistencijos 
tikrumą. Iš jų kančios aprašymo atrodo, kad pir- 
mieji ir antrieji kankiniai yra tie patys, nes taip 
verčia manyti jų vardai ir ta pati palaidojimo 
vieta. Vieno kankinio vardo ar nukankinimo me- 
tų pakeitimas arba Kijevo kunigaikščiui vardo 
davimas nedaug ką pakeičia. Taigi atrodo, jog 
čia tik du sykiu pakartotas tas pats aprašymas. 

Į visa tai atsižvelgus, krenta pasitikėjimas 
minėtųjų autorių aprašomųjų dalykų tikrumu. 
Jų aprašomieji kankiniai niekur ankstyvesniuose 
rimtuose šaltiniuose nepaminėti. Tiesa, yra kal- 
bama apie tuo laiku nukankintą Ulriką ir Mar- 
tyną, bet nieko nerandame apie šiuos. Dėl to šie 
kankiniai greičiausia yra minėtųjų autorių pra- 

simanyti. Gi 1403 m. kankinių dar labiau nega- 
lėjo būti, nes tuo metu Kijevas priklausė Lietu- 
vai, o Lietuva tada jau buvo apsikrikštijusi, Vil- 
niuje vyskupavo antrasis pranciškonas Jokūbas 
Plichta (1398-1404) ir katalikų tikėjimas buvo 
globojamas įstatymų.*") 


Tą patį galime pasakyti apie brolio Angelo 
ir jo draugų nukankinimą. Kazimieras Biernacki 
ji vadina pirmuoju Vilniaus gvardijonu, bet jis 
pamiršta, kad vieno Vilniaus gvardijono, vardu 
Jeronimo, mirtį jis jau anksčiau buvo aprašęs. 
Toliau, jei prisiminsime, kad Vilniuje pranciško- 
nų vienuolyną „kūrė Gediminas apie 1322 m., tai 
brolio Angelo, mirusio 1403 m., negalėsime va- 
dinti pirmuoju gvardijonu. 1403 m. pranciškonai 
Lietuvoje turėjo du vienuolynu Vilniuje ir po 
vieną Ašmenoje, Kaune ir Drochisyne. Visi šie 
vienuolynai sudarė Lietuvos vikariją, kuri pri- 
klausė Lenkijos ir Bohemijos provincijai.*!) 
Tokiu būdu atpuola net ir reikalas kalbėti apie 
Angelo ir jo draugų nukankinimą. 


Išvada aiški: visi šie kankiniai yra tik gry- 
nas XVI ir XVII-jo amž. lenkų istorikų prasi- 
manymas. 

MAZKOLAS. VAITKUS 


+ EI LL TE 


Iš SPAUSDINAMOS “ATSIMERKUS" KNYGOS 


1. LOPšINĖ 


Savo minkštam Iopšely, 
kuriam ilsiesi smagiai, 
mano širdies krisleli, 

mažyti, miegok ramiai. 


Mano širdies krisleli, 
šviesiam sapne gal matai 
pasakų skaisčią šalį... 
šypsaisi., Miegok ramiai. 


Vargsi kietą vargelį, 

daug kęsi siela švelniąja... 
Motinai širdį gelia, 

bet tu dar miegok ramiai. 


Motinai širdį gelia.., 
Bet ką gi? myli jinai 
ir neapleis sūnelio. 

Mažyti, miegok ramiai. 


2. PIRMIEJI SVEčIAI 


Miške mano, miške brangusai, 

kur skraistė tau kūną dengusi? 
koks nūn sausas, liūdnas, plikas tu! 
Ach, žinau—nereikia priekaištų... 


Vel atsklęs švelnus gegužis 

ir apsiaus lapuotu ūžesiu, 

ir iškels gėlėtą puotą, 

ir palieps paukšteliams: suokite! 


Jau sveteliai puoton renkasi... 
Kas jie? — veikiai sužinosim: 
va, gelsvai pūkuotas gluosnis, 
va, ir karklas linksi tankusai; 


žydi ten antai berželis, 

lyg sietynas kur bažnyčioje; 
ten žilvičių vytys dailios 
su šilkų kačiukais kyščioja; 


o čia jau pusiau išsprogusios 
putinėlio šakos nuogosios, 
smelkias priekin, betgi drovisi, 
kad nelindi dar rankovėse. 


Vai, sveteliai, jūsų apdaras 

toks čia keistas, toks dar svetimas, 
kai aplink—vien plikas stagaras, 
einant dar žiemos įstatymais... 


3. ATSILIKĘS 


Ir parskrido, ir pragydo 
alko gilumoj gegutė 
ilgesingąjį kūkū, 

kai švelnus vakaris pūtė 
bebučiuodamas lankų 
žvaigždžiagėlį žalią šydą. 


Alkas tyli sužavėtas, 
žaliašakis, gelsvakasis, 
skęsdamas žiedų kvapuos; 
tik bitutės dūzgia drąsios, 
gerdamos godingai juos, 
ir vėjelis šiuša lėtas... 


lr šviežių spalvų simfonijoj, 
toj šviesioj jaunystės mugėj, 
praeities klaikus šauklys — 
baltažiedžio krūmo kūgy, 
žalio potvynio vilnys', 

lyg gyva mirties ironija, — 


styri jaunas ąžuoliukas 

po rudais pernykščiais lapais, 
kaip gūdi rudens vėlė, 

lyg čionai dunksotų kapas, 
ne šypsotysi žolė 

ir ne kvapo smilktų rūkas... 


4. MIELAJAI JAUNYSTEI 


Giria paiaunus. Kaip skaisti mergaitė, 
rasos žemčiūgais veidą nusiprausus, 

į saulės šventę pasiruošus eiti, 
suknelę švelnią žalsvą apsivilkus, 
draugužio laukia. Garbiniai jos gausūs 
vėjely sklaidos—gelsvažalsvis šilkas. 


Taip, tartum šilkas tos jaunutės šakos, 
šviežiais lapeliais ir žiedais ratuotos, 


“Mes švelnios, minkštos" — rodos, pačios sakos — 


“paliesti mielos: ko gi laukiat, žmonės ? 
Ar jaučiat grožį tos jaunystės puotos? 


švelnios kaip sapnas laukiame glamonės“. 


Jaunystės žiedo lelijinis skaistis, 

aušra, kur žada saulėtą rytojų, 

svaja, kur ima stebuklingai skleistis, 
žydrasis paukštis, vien viršūnių jieškąs, 
širdis meilinga, saule kur liepsnoja, — 
kas jauna žemėj, tepriglaudžia Viešpats! 

Staigi mirtis iš gyvųjų tarpo išplėšė vieną 
iš ryškiausių estų tautos sūnų, kurio kūryba at- 
kreipė viso pasaulio meno žinovų dėmesį, o au- 
torius buvo vainikuotas nupelnytu pripažinimu, 
kaip vienas genialiųjų šio meto grafikų. 


Wiiralto kūryboje yra keletas etapų su skir- 
tingu dailininko žvelgimu į išorinį ir dvasinį 
žmogaus pasaulį. Šie etapai tačiau yra giminin- 
gi ir apjungti Wiiralto asmenybės. Ilgainiui jis 
keitė savo kūrybos siužetus. Keitė ir formą bei 
savo grafikos techniką. Individualus siužetas ir 
individuali grafinė priemonė yra du būdingieji 
Wiiralto kūrybos bruožai. Šiuo savo individua- 
lumu jis išsikovojo pasaulinio grafiko vardą. 


Wiūralto siužetas 


Sąmoningai sustoju prie Wiiralto siužeto, 
nes jis skyrė jam daugiau reikšmės, negu kiti 
šio meto dailininkai. Paryžiaus Nacionalinės Bib- 
lioteko konservatorius ir žymus grafikos meno 

EDUARD WIIRALT 
1898-1954 


V. K. JONYNAS 


kritikas Pierre Mornand, savo veikale “"Trente 
Artistes du Livre“ 1945 m. rašydamas apie 
Wiiralto siužetą, sako: “Taip tarp moderniškiau- 
sių dailininkų, vartojančių moderniškiausią tech- 
niką, mes susitinkame su fantastinėmis (Wiiral- 
to) kompozicijomis, kurios buvo vaizduotos XV 
šimtmetyje Jeronimo Bosch arba Sebastijono 
Brand". Žymiuose Wiiralto šio meto darbuose, 
“Haliucinacijoje" ir “Kabarete" (1931), matome 
dailininką visame neįprastos fantazijos išsisklei- 
dime. Nežiūrint ypatingos svarbos tematikoj, o 
taip pat to moralinio protesto, kurį autorius skel- 
bė šiuose darbuose, jis sava menine forma ir 
kūrėjo jėga išvengė įprasto banalumo, brutalu- 
mo ir neskoningumo. 

Šalia šių fantastinių ir filosofinių kūrinių, 
dailininkas su nepaprastu atidumu, kruopštumu 
ir tikslumu studijuoja gamtą, žmogaus kūną ir 
fauną. Šie siužetai sudarė pasaulį, kuriame Wii- 
raltas, nelyginant jo karališkasis liūtas, sukry- 
žiavęs rankas, mėnesiais stebėjo medžius ir gy- 


vulius, kad savo šiaurietiškame ramume mums 


perduotų pasirinktą siužetą — tobula grafikos 
technika ir forma. 


Žmogus Wiiralto kūryboje niekuomet nebu- 
vo pamirštas. Bet kurioje jo technikoje ir visais 
kūrybos laikotarpiais rasime įvairiausiose p0zo- 
se baltus vaikų ir moterų kūnus, įvairių žmonių 
rasių portretus ir ištisas tų portretų kompozici- 
jas. Juose dailininkas erelio akies pastabumu pro 
išorinę formą neretai įžvelgė į slėpiningąsias 
žmogaus dvasios kryžkelės, iškeldamas būdin- 
giausias asmens savybes. Prie išorinių žmogaus 
formų supratimo Wiiraltas ėjo per žmogaus sie- 
los pasaulį. Dėl to jo portretai yra persunkti 
dvasios ir žvelgia į mus neišbrendamomis savų 
akių platybėmis. 


Peisažistas ir animalistas 


Eduardas Wiiraltas čia tikrai puikus. Būtų 
sunku nusakyti, ar jis norėjo savame peisaže 
pravesti savo individualų žvilgsnį, ar, priešingai, 
jis, žiūrėdamas į gamtą, ilsėjosi drauge su tur- 
tinga pietų kraštų augmenija. Atrodo, tarsi jis 
būtų bijojęs liesti ar keisti matomus gamtos re- 
ginius, kad nesubyrėtų ta stebuklingoji ramybės 
atmosfera. Šiuose jo peisažuose, su enciklopedi- 
niu tikslumu, jūs išskirsite kiekvieną medžio rū- 
šį, o pirmame plane lengvai įžvelgsite apnuo- 
gintas medžių šakas ir saulės išvargintus lapus. 
Savuose peisažuose nuėjęs ligi rafinuočiausių de- 
talių, Wiiraltas išsaugojo peisažo didybę, nepasi- 
metė jo smulkmenose, bet magiška ranka gam- 
tos gyvybę ir esmę perkėlė į nebylio popierio 1a- 
pus. Ant estiško debesuoto dangaus išsišakojęs 
milžinas ąžuolas, Wiiralto raižinyje, išgyvens 
amžius, nors kirvis patį originalą gal jau seniai 
pakirto. 

Žvali akis ir puikūs piešėjo savumai Wiiral- 
tą nuvedė į zoologijos sodą, kur jis labiausiai pa- 
mėgo savimi užtikrintus liūtus, jautrius tigrus ir 
ramybe žvelgiančius kupranugarius. Su retu pa- 
mėgimu ir atsidavimu jis sugebėjo ne tik tiks- 
liai užfiksuoti nuolatos besikeičiančius žvėrių 
judesius ir formas, bet kartu į jų akis įlieti tiek 
"gyvybės, kad, žiūrėdamas 2 jo paišytus žvėris, 
patiri jų žvilgsnyje slypintį netikrumo jausmą. 


Wiiralto technika ir forma 


Prancūzų meno kritikas Andrė Salmon, ra- 
šydamas apie Montparnasso įžymybes, konsta- 
tuoja, kad “Wiiraltas atleis savo šimtmečiui už 
dabarties netikrų graviūros kūrėjų suktą ir sa- 
vanaudišką apsukrumą. Kas iš šių dienų grafi- 
kų senoje kūryboje pasiekė tokių tobulų derinių 
tarp linijos ir formos?" a 

Šiais dviems sakiniais Andrė Salmon išsa- 
miai nusako Wiiralto kaip grafiko esminį cha- 
rakterį ir dabarties grafikos pasaulį. Tikrai Wii- 
raltas buvo nuostabus grafikas — ne tiek naujo 
pasaulio atradime, kiek jau mene žinomų 1šralš- 


kos priemonių tobulinime ir jų sukoordinavime, 
privedant prie tobulybės. Savo kūrybines galias 
Jis nukreipė ne į horizontalias platybes, bet į 
vertikalias gilybes. šioje plotmėje nediskutuoti- 
ni laimėjimai jį išskyrė iš daugelio šio meto di- 
džiųjų dailininkų. Jis išsiskyrė ne tik neįpras- 
tu šiam laikotarpiui technišku tobulumu, bet ir 
tuo, kad vienuoliškuų užsidarymu jis vertino ir 
brangino technikos, kaip išraiškos priemonės, 
magiškąjį veikimą. 

Meno kritikas Aleksis Rannitas, įvairiomis 
kalbomis parašęs eilę veikalų ir straipsnių apie 
Wiiraltą, jo techniškąjį pasaulį taip apibūdina: 
“Eduard Wiiralt — nepaprastas technikas. Ta- 
čiau Wiiralto meno siela glūdi ne technikoje. 
Technika tėra tik tas kelias, kuris leidžia meis- 
teriui perprasti patį save ir pasaulį". (Eduard 
Wiiralt, 1943 m. Vilniaus Dailės Muziejaus lei- 
dinys). 

Tiesa, Wiiralto kūriniai reikalauja iš žiūro- 
vo daugiau atidumo ir laiko, daugiau meninės 
kultūros, kad pilnumoje būtų įžvelgti. Betgi ir 
nepatyrusi akis juose mato tą pastovią rimtį ir 
meistriškumą. Jo kūriniai mums primena ramiai 
tekančius gilios upės vandenis. 

Nesto Jacometti, La Guilde Internationale 
de la gravure pirmininkas, rašydamas apie Wii- 
ralto kūrybą, “Gazette de Geneve" 1940 m. 
konstatuoja, kad jo darbai pasižymi jėga ir ori- 
ginalumu. Tai esąs menas “vieno amatininko, kų- 
ris sugebėjo savo rankų darbo vaisių iškelti į 
dieviškąsias nemirtingųjų Meno kūrinių augšty- 
bes''. . 

Limijos meisteris. 

Visas Wiiralto ankstyvasis ir vidurinis lai- 
kotarpis, gal iki 1946-1948 metų, buvo grafinės 
linijos ženkle. Tik jo litografijos sudarė išimtį: 
Kaip klasinės formos adoratorius, jis savo pieši- 
niuose, ofortuose ir vario raižiniuose linijai ski- 
ria centrinį vaidmenį. Ši santūri ir ribota grafi- 
nė priemonė dailininko pirštuose suvirpa marga- 
spalve palete, leisdama jam taip praturtinti savo 
kūrinius, kad jie savo toniniu spalvingumu ne- 
retai pralaužia ligtol pažintas, medžiagos diktuo- 
jamas technines ribas. Ne be pagrindo jau mi- 
nėtame veikale Pierre Mornand pabrėžė, kad 
“Wiiraltas su didžiausiu rūpesčiu ir pilnu klasi- 
niu tobulumu mums duoda kai kurias kūno ir 
galvų studijas tokiuose lengvuose kontūruose ir 
tiksliose linijose, jog jos įgauna Ingres linijos 
tyrumą, patobulintą Chassėriaux, kad joje su: 
liepsnotų gyvybės ugnis“. ; 


Tapytojas 


Tobulindamas grafinę liniją, Wiiraltas mėgo 
ir daug dirbo visose grafikos technikose, kaip li- 
tografija, spalvotas medžio raižinys, aguatinta, 
mezzotinto, vernis mou ir pagaliau linoleumo ir 
medžio raižiniuose. Be linijos, Wiiraltas savo 
grafikoje sprendė ir grynai tapybines problemas. 

Būdamas nepaprastas grafikos technikos virtuo- 
zas, jis paliko nemaža kūrinių, kur medžiagos 
varžtai buvo galutinai sutarpdinti. Jam nebuvo 
sunku taip išraižyti medyje savo kupranugario 
galvą, kad ir specialistui toks techniškas medžia- 
gos apvaldymas atrodė negalimas. Pamėgęs, pa- 
sakyčiau, medžiagos varžtų panaikinimo meną, 
Wiiraltas linksta į toninę grafiką, palikdamas li- 
nijai tik antraeilę paskirtį. Todėl suprantama, 
kodėl anglų meno kritikas G. S. Whittet, rašy- 
damas 1947 m. apie Wiiralto kūrybą (“The Stu- 
dio" meno žurnale, kuriame buvo ir 7 didelės 
Wiiralto darbų nuotraukos) prisimena žymiojo 
italų tapytojo Tintoretto nuomonę, kad 'gra- 
žiausios spalvos yra balta ir juoda, nes jos su- 
teikia formai daugiausia reljefo". 

Spręsdamas tapybos problemą savo grati- 
koje, Wiiraltas nejučiomis pakeičia ir savo, kaip 
grafiko, pirmykštį veidą. Jau 1951 m. meno kri- 
tikas Philippe Schuwer “Le Courrier Graphi- 
gue" meno žurnale Paryžiuje, peržvelgdamas 
Wiiralto kūrybą, konstatuoja, kad dailininkas 
pasikeitė. “Šalimai apkartusios moralės kūrinių 
genialusis demono ir angelo dailininkas (Wii- 
ralt) kuria harmoningą laimės pasaulį“. Nors vi- 
soje jo kūryboje randame darbų su tapybinėmis 
problemomis, tačiau paskutiniais metais ši tapy- 
binė paslaptis grafikoje Wiiraltą buvo galutinai 
sužavėjus. Džiugu, kad jo šios rūšies darbai mus 
veikia stipriausiai. (Iš jų “Aiduose" dedami 
“Okapis", “Moters galva peisaže“ ir “Dailinin- 
kas“). 

Tapybines problemas spręsdamas, Wiiraltas 
atsigaivino nauju kūrybiniu akstinu. Tobulas jo 
klasiškas, bet kartu santūrus pasaulis sužibo šil- 
dančia šviesa. Šioje šviesoje mes matome Wiiral- 
tą daugiau dailininką nei mąstytoją, daugiau kū- 
rėją nei stebėtoją. Šioje kryžkelėje jis pakeitė 


literatūrinį siužetą į konstruktyvią, paprastą, bet 


kartu plastiškai įtikinančią galingą formą. Iš 
iliustratyvinio pasaulio jis nuėjo į savito grafi- 
kos pasaulio kūrimą. Paskutinieji Wiiralto kū- 
riniai laimėjo savitesnę ir stipresnę grafinę for- 
mą. Jie žvelgia į mus ne rafinuotu detalių ap- 
valdymu, bet paprasta ir didinga tikrove, kurio- 
je kaip granite virpa įvairiausių metalų atspin- 
džiai. Turtinga grafinė spalva — faktūra — pra- 
byla į mus suprantama ir įtikinančia kalba. Ne- 
žiūrint šio paprastumo, Wiiraltas ir toliau pali- 
ko tuo didžiuoju grafikos meisteriu, atskleisda- 
mas dar naują savosios dvasios paslaptį. Šie jo 
kūriniai spindi kažkokia mistine šviesa ir jėga, 
kurios galią tepradėjo atidengti šis didysis šiau- 
rės žmogus per savo sugebėjimą, darbą ir ge- 
nialumą. 

Mirtis nulaužė šį estų tautos ąžuolą, atskleis- 
dama mums liūdnos tikrovės horizontus. Mes 
pasijutome dar mažesni ir dar bailiau apsižval- 
gėme aplinkui. Su širdgėla konstatavome, kad 
negreit šiaurės pašvaistė vėl apšvies panašų kū- 
rėją grafikos mene, kokį turėjom Eduardo Wii- 
ralto asmenyje. 


BIOGRAFINĖS žINIOS. 


Eduard Wiiralt gimė 1898 m. kovo mėn. 20 d. Pe- 
terburgo gubernijoje. 1909 m, jo tėvai grįžta su juo į 
Estiją, o jau 1915 m. Wiiraltas įstoja į pritaikomojo 
meno mokyklą Taline. 1920 m. studijuoja skulptūrą 
“Pallas'o" dailės mokykloje. Nuo. 1922-23 m. kaip sti- 
pendininkas studijuoja grafiką Dresdene. 1924 m. baigia 
mokslus “Pallase" (Estijoje), grafikos skyrių, ir viene- 
rius metus ten pat dėsto grafiką. 1925-1938 m. gyvena. 
Paryžiuje, o 1938-39 m. šiaurės Afrikoje. 1939-1944 m. 
Wiiraltas gyvena vėl Estijoje, 1944-45 Vokietijoje, 1945 
Švedijoje ir nuo 1946 m. vėl Paryžiuje, kur 1954 m. sau- 
sio mėn. 8 d. miršta nuo pavėluotos vėžio operacijos. Dai- 
lininkas palaidotas Paryžiuje Pėre Lachaise kapinėse, 

Visos Wiiralto darbų nuotraukos, dedamos “Aiduo- 
se", yra padarytos iš latvių dail. Reinhold Kalnins ko- 
lekcijos. 


(sausa adata) 

DARBO MEDICINA 


JOS REIKŠME IR ATEITIS 


DHR ZA BRINISIS 


Darbo medicinos“) užduotis yra pritaikyti 
medicinos ir biologijos žinias darbo organizaci- 
joje bei priežiūroje. Tai ypač aktualu šiandien, 
kai jau beveik niekur nebežiūrima į žmogų, kaip 
į priemonę, bet kaip į bendradarbį. Šitaip pir- 
moj vietoj atsistoja reikalas sudaryti jam tin- 
kamas darbo sąlygas. 


Ekonominis gyvenimas visais laikais dau- 
giausia rėmėsi Žmogaus darbu, nors darbininko 
vieta viešajame gyvenime per ilgus amžius buvo, 
o kai kur ir dabar tebera, labai nelygi darbinin- 
ko įnašui. Amžių tėkmėje darbininkų padėtis 
nuolat keitėsi. Prisiminkime vergus, su kuriais 
buvo elgiamasi, lyg su gyvuliais, ir kuriems ne- 
buvo pripažįstamos jokios asmeninės vertės. 
Baudžiauninkų darbo sąlygos taip pat nedaug 
kuo skyrėsi nuo vergų. Niekas nesirūpino jų ma- 
terialine gerove nei sveikatos apsauga. 


Pramonės išsivystymas prasidėjo su garo 
mašinos išradimu.  Amatninkų dirbtuvių vietą 
užėmė fabrikai ir stambiosios įmonės, kurios, tu- 
rėdamos beveik neribotą visokios darbo jėgos 
pasiūlą, ėmė pačią pigiausią, kad galėtų gaminti 
prekes žemesnėmis kainomis. Kadangi technika 
fizinės darbo jėgos vaidmenį buvo sumažinusi, 
įmonės samdėsi moteris ir vaikus. Jų darbas, be 
kita ko, buvo samdomas, norint numušti vyrų 
atlyginimą. Darbo diena truko 12-14 val. ir dau- 
giau — be pakankamo poilsio, blogose, nehigie- 
niškose aplinkybėse. Darbininkų apsauga niekas 
nesirūpino. Profesinės ligos ir nelaimingi darbo 
atsitikimai buvo dažnas reiškinys. Atlyginimas 
buvo menkas, dažnai nereguliariai mokamas ir 
jo nepakakdavo, kad darbininkas su šeima ga- 


*) Lietuvoje darbo medicinos neturėjome. Gal todėl 
kai kam ir šiandien jinai yra nepažįstama. Kadangi lais- 
vajame pasaulyje, ypatingai paskutiniu metu, ši medici- 
nos mokslo šaka darosi vis populiaresnė ir įgyja daugiau 
reikšmės, todėl šiuo straipsniu norima arčiau supažin- 
dinti skaitytojus su pačia darbo medicina, jos tikslais ir 
socialine reikšme. Manau, kad tai aktualu, nes šiandien 
didelė mūsų išeivijos dalis dirba fizinį darbą, dažniau- 
siai fabrikuose, ir jai bus naudinga išgirsti darbo medi- 
cinos pažiūrą į sanitarinę, techninę bei moralinę darbi- 


ninkų apsaugą. Be to, darbo medicinos įvedimas įmonėse | 


bus aktualus ir ateities Lietuvoje, todėl ir šia kryptimi 
vertėtų iš anksto pagalvoti ir pajieškoti būdų, kaip ge- 
riau būtų galima šią problemą išspręsti. 

lėtų pragyventi normaliose sąlygose. Socialinis 
ir ekonominis skurdas didėjo ir neigiamai atsi- 
liepė į krašto sveikatingumą. Rimtesnio dėmesio 
darbo apsaugos klausimas susilaukė tik technikai 
pažengus, t. y. 19 amž. antroje pusėje. 


Dabar darbininkų apsauga tampa ne vien 
socialine būtinybe. Jos reikalauja darbininkai, 
kurie, jų skaičiui didėjant, sudaro vis galingesnę 
jėgą. Bet toji apsauga yra lygiai svarbi ir dėl 
ekonominių motyvų. Darbininkų padėties klau- 
simą sprendžiant privatinėje ar valstybinėje 
plotmėje, darbo medicinai tenka svarbi vieta. 
Teisininkas ir ekonomistas, inžinierius ir che- 
mikas, psichologas ir gydytojas, — kiekvienas 
savo srity atlieka savo įnašą, siekdami “išlaikyti 
gyvenimą darbui; padaryti darbą nekenksmingą 
gyvenimui“ (Puccinotti). 

X 


I. DARBAS IR SU JUO SUSIJE PAVOJAI 


1. Mokslinis darbo racionalizavimas. Tech- 
nika padarė darbą lengvesnį, mažiau varginantį. 
Tačiau iš kitos pusės modernios darbo sąlygos 
vartoja sudėtingesnes mašinas, kurios greitinda- 
mos tempą ir gamybinį ritmą, pagimdė naujas 
negeroves. Darbas tapo labiau išsemiantis, inten- 
syvesnis ir tuo pačiu pavojingesnis. Chemijos 
pramonės išsivystymas padidino profesinių apsi- 
nuodijimų (intoksikacijų) skaičių. Todėl darbo 
fiziologai, sociologai ir ekonomistai ats'dėję stu- 
dijuoja Žmogaus galimybes, stengiasi pritaikyti 
mašiną prie žmogaus darbo ir padėti žmogui 
prisitaikyti prie sumechaninto darbo reikalavi- 
mų. 

Mokslinės darbo sistemos — taylorizmas, 
tayolizmas, Bedaux sistema — bando darbą dar 
labiau suprastinti, suspecializuoti, paskirstyda- 
mos jį į atskiras dalis. Tačiau toks darbo pada- 
linimas ir suprastinimas suteikia jam gana mono- 
tonišką pobūdį — žmogui palieka tik mechani- 
nio pagelbininko vietą. Darbe prie judamojo dir- 
žo darbininkas iš anksto žino savo uždavinį ir 
jį atl'eka mechaniškai pagal esamą ritmą, karto- 
damas vis tuos pačius judesius. Jis nebeturi Jai- 
ko galvoti, ir jo reakcijos tampa automatiškos. 
Serijinė gamyba didelėje darbininkų dalyje pa- 
naikino bet kokią dirbančiojo iniciatyvą ir sa- 
varankišką pasireiškimą darbe. Žmogus pavirs- 


ta savotišku įrankiu: jis nebegali savarankiškai 
įdėti į darbą dalies savo asmeninių pastangų. 


Mokslinė darbo organizacija, pritaikydama 
darbo techniką žmogaus fiziologijai, neabejotinai 
pagerino darbo sąlygas. Tačiau pavojų, susijusį 
su darbu, toli gražu, nepanaikino, nes ir šiandien 
darbininkas, lyg tas kareivis fronte, turi kovoti 
su kenksmingomis medžiagomis ir mašinomis, ku- 
rias jis aptarnauja. Šioje kovoje jis gali būti su- 
žeistas, užmuštas, padarytas nedarbingas ar in- 
validas. Jo darbo aplinka visada sudaro tam tik- 
rą profesinę riziką, nekalbant apie patį techni- 
kos pavojų, su kuriuo jis irgi turi kovoti, jei nori 
išlikti galvojančiu žmogumi. 

2. Darbo patologija. Akivaizdoje visų šių pa- 
votojų darbo medicina nagrinėja darbo patologi- 
ją, kuri apima tris pagrindines grupes: a) ne- 
laimingus darbo atsitikimus, b) profesines ligas 
ir c) darbo ligas. 


Nelaimingu darbo atsitikimu vadiname tokį 
nenumatytą reiškinį, kuris iš šalies staiga ir stip- 
riai sužaloja nukentėjusiojo organizmą ar jo 
sveikatą. Apibrėžimas nėra visai tikslus, nes, 
pvz., saulės smūgis paprastai nebūna staigus, o 
nelaimingas atsitikimas dėl nualpimo gali tu- 
rėti išvidinę priežastį. Apskritai, nelaimingų at- 
sitikimų priežastys glūdi arba žmoguje, arba 
medžiagoje. Dažniausiai tai būna žmogaus klaidos. 
Tačiau statistikos rodo, kad ne visi darbininkai 
būna vienodai sužeidžiami. Yra tam tikras skai- 
čius predisponuotų individų, kurie dažniau būna 
sužeidžiami, negu kiti. Kodėl? 

Svarbų vaidmenį vaidina neuromotoriniai ir 
psichiniai veiksniai. Darbo nepažinimas, prakti- 
kos ir patyrimo stoka, išsiblaškymas, nervišku- 
mas, asocialumas arba “blogas charakteris" pa- 
daro judesius netikrus ir netikslius. Lygiai ne- 
rūpestingumas, apsileidimas ir ypač alkoholis 
dažnai būna nelaimingų atsitikimų priežastis. Di- 
delę įtaką turi ir fizinis bei psichinis nuovargis. 
Jis taip pat didina nelaimingų atsitikimų skaičių, 
padaro žmogų mažiau atsparų ligoms, neša per- 
sidirbimą, greitą nusidėvėjimą, išsekimą, suseni- 
mą; mažina kiekybinį ir kokybinį darbo našumą. 
Pavargęs Žmogus yra nervingas, asocialus. Nuo- 
vargio priežastys būna įvairios: vienos priklau- 
so nuo darbo, kitų reikia jieškoti pačiam darbi- 
ninke.. Dažniausiai tai būna namų rūpesčiai, ne- 
sutikimai šeimoje, medžiaginiai nepritekliai, ku- 
r'e slegia ir vargina darbininką. 

Kita nemažiau svarbi nelaimingų atsitikimų 
priežastis yra medžiaginis arba techninis veiks- 
nys: mašinų bei aparatų blogas veikimas, apsau- 
gos įtaisymų nebuvimas ar netobulumas, bloga 
darbo organizacija, jo ilgumas, intensyvumas, 
greitis, triukšmas, vienodumas; higieniškos prie- 
žiūros stoka, nepakankamas apšvietimas 1r vėdi- 
nimas, nenormali dirbtuvių temperatūra, indivi- 
dualinių apsaugos priemonių nebuvimas arba 
trūkumas, instrukcijų ir jų vykdymo priežiūros 


stoka, personalo nesupažindinimas su apsaugos 
priemonėmis. 

Patologinis sveikatos stovis, kaip epilepsija, 
širdies ir inkstų ligos, silpna klausa arba regėji- 
mas, augštas kraujo spaudimas, savaime aišku, ir- 
gi gali būti nelaimingų atsitikimų priežastis. 

Pagal prof. Simonin,') Jungtinėse Amerikos 
Valstybėse mirtingumas nuo nelaimingų atsitiki- 
mų vyrų tarpe stovi antroje vietoje po širdies 
ligų (110 iš 100,000), moterų — šeštoje vietoje 
(46 iš 100,000), o Prancūzijoje pagal bendrąją 
statistiką apskaičiuojama, kad nuo nelaimingų 
atsitikimų kasmet žūsta apie 24,000 žmonių. 

Atrodo, kad šiandien sužeidimai lyg bando 
pakeisti mikrobus. Socialiniu ir tautiniu atžvil- 
glais traumatizmas yra dar baisesnis, negu mik- 
robas: viena, jis dažniausiai pakerta sveikus, 
stiprius ir kūrybingus tautos individus, antra, 
dėl sužeidimo pasėkų dažnai visam laikui suma- 
žėja darbo pajėgumas. Nukentėjusiųjų atlygini- 
mas ir eventualus pritaikymas naujam darbui 
kainuoja dideles sumas pinigų valstybei. 

Profesinės ligos yra išdava pastoviai besi- 
kartojančio kenksmingo veikimo, kilusio iš pa- 
čios tuo metu praktikuojamos profesijos. Jų pa- 
tologija yra tiesiogiai susijusi su darbu. Profe- 
sinių ligų kilmė gali būti įvairi: fiziniai-mecha- 
niniai veiksmai — šiluma, šaltis, drėgmė, triukš- 
mas, dirbtinė šviesa: cheminiai — kenksmingi 
metalai ir metaloidai, įvairūs industriniai skys- 
čiai, dujos, stiprios rūgštys ir šarmai; infekciniai 
ir parazitiniai — bacilos, spirochetos, askaridės 
lr ži | 

Darbo ligos taip pat yra susijusios su turi- 
ma profesija, tačiau jos kyla ne vien tik dėl dar- 
bo itakos, bet ir dėl dirbančiojo predispozicijos 
ar nepakankamo atsparumo darbo sąlygoms pa- 
kelt“. Darbo ligai yra būdinga, kad ji atsiranda 
tik individualiniam ir profesiniam veiksniui su- 
sijungus. Blogos klimatinės sąlygos ir higienos 
stoka dažnai paskatina šitą darbo ligų atsiradimą: 


II. DARBO MEDICINOS TIKSLAI IR 
UŽDAVINIAI 


Matome, kad su darbu yra susiję daugybė 
pavojų. Jis sukelia visą eilę vadinamųjų “tech- 
nopatijų". Tiesa, technika darbą suprastino, ta- 
čiau turime sutikti su Spencerio pasakymu, kad 
mašina yra velniška. Ji savo jėga, greitumu ir 
judesių tikslumu toli prašoka žmogaus jėgas: 
Ji darbininką gali ne tik užmušti ar sužeisti, bet 
ir padaryti iš jo tik mechaninį pagelbininką — 
robotą. Kadangi darbo medicina savo esme yra 
preventyvinė arba apsaugos medicina, todėl jos 
uždavinys yra kovoti su negerovėmis, susijusio- 
mis su darbu. “Dirbantysis neturi būti traktuo- 


jamas kaip kokie “darbui tinkami raumenys“, 


1) C., Simonin. Mėdecine du travail, p. 78, Paris 1950. 
2) Op. cit. p. 10. 

bet kaip žmogaus organizmas, kurio fizinės, fi- 
ziologinės ir biotipologinės savybės turi būti stu- 
dijuojamos, kad geriau jį priderinus".*) I darbą 
nebegalima žiūrėti kaip į likimą, prieš kurį iš 
anksto reikėtų rezignuoti. Jis privalo nustoti bu- 
vęs kančia. Šių dienų darbas įgavo humaninę ir 
socialinę prasmę. Šioje srityje daug pasitarnavo 
darbo medicina, kurios pagrindinis tikslas yra 
rūpintis a) sanitarine darbininkų apsauga, bJŽiŲ 
profesine atranka ir c) profesine orientacija. 

1. Biologinė darbininkijos orientacija yra 
vienas iš aspektų moderniškoje darbo organiza- 
cijoje. Ji yra būtina tayloriniai ir Bedaux sis- 
temai papildyti ir pataisyti. Jos tikslas yra — 
socialiniu atžvilgiu — duoti kiekvienam darbi- 
ninkui darbą pagal jo biologinį tinkamumą, iš- 
vengti darbo, kuris galėtų pakenkti jo sveikatai, 
apsaugoti predisponuotus nuo ligos ir nelaimin- 
go atsitikimo, sumažinti profesinį pavojų, fizio- 
loginį nusidėvėjimą, ankstyvą susenimą. Tech- 
niniu atžvilgiu — organizuoti darbą, paskiriant 
į kiekvieną vieta gerai fiziškai ir biologiškai pri- 
taikytą darbininką. Pagaliau ekonominiu atžvil- 
giu — didinti gamybos našumą, geriausiai pride- 
rinant gyvąją darbo jėgą, ir kelti atlyginimą iki 
maksimumo. 

Sakoma, kad profesinė orientacija reiškia 
amato pritaikymą individui, o profesinė atranka 
priešingai — individo priderinimą amatui. Tai 
abstraktus apibrėžimas; paprastai įmonių inte- 
resas yra daryti profesinę atranką, kai tuo tarpu 
darbininkas reikalauja profesinės orientacijos, 
iškeliančios jo ypatingus gabumus. Paprastai pro- 
fesinė orientacija kreipiasi į pradžios mokyklą 
baigusius vaikus ir nurodo jiems, kiek ir kuriam 
amatui jie labiausiai tinka. O profesinė atranka 
kreipiasi į darbininką, jau turintį amatą, kuriam 
belieka tik pakelti jo darbo našumą. 

Reikia skirti profesinę jaunimo orientaciją 
ir darbininkų atranką nuo profesinio perauklėji- 
mo. Šio tikslas yra profesiškai paskirstyti asme- 
nis, kurie dėl fizinio menkavertiškumo, invalidu- 
mo arba ligos nebėra pajėgūs atlikti darbą, kurį 
jie iki tol atlikdavo. 

Faktiškai profesinė orientacija ir atranka 
yra ne kas kita, kaip du vad. psichotechnikos as- 
pektai. Psichotechnika vadiname bandomosios 
(eksperimentinės) psichologijos pritaikymą nu- 
statyti, kiek individas tinka tam tikrai darbo rū- 
šiai. Tuo tikslu psichotechnika naudoja įvairius 
testus, kurie įgalina apskaičiuoti žmogaus moto- 
rines ir intelektualinės reakcijas. 

Taigi, atsakydama į moderniškų darbo sąly- 
gų reikalavimus, darbo medicina vartoja moder- 
niškus metodus ir jų pagelba išrenka nustatytam 
darbui geriausiai tinkamus asmenis, nes jos už- 
davinys kaip tik yra nurodyti darbininkui darbą 
pagal jo fizinį ir fiziologinį pajėgumą, kad jis 
pasiektų geresnį atlyginimą ir augščiausią darbo 
našumą su mažiausia pastangų. Darbovietės kor- 
telę, kurioje pažymima reikalaujamo pajėgumo 

minimumas tam tikram uždaviniui atlikti, reikia 
laikyti ne kaip darbininkų atrankos, pasirinkimo 
ar išskyrimo ženklą, bet kaip vieną iš priemonių 
teisingam jų paskirstymui. 

Nelaimingų darbo atsitikimų tyrimai rodo, 
kad norint apsaugoti darbininką nuo nelaimingų 
atsitikimų bei profesinių ligų, pirmoje eilėje rei- 
kia išspręsti žmogiškąją problemą, žmogaus vie- 
tą įmonėje. Išeinant iš to sprendimo, reikia su- 
tvarkyti atskirus įmonės gyvenimo skyrius. Pil- 
nutinė darbininko apsauga reikalauja įvairių rū- 
šių specialistų artimo bendradarbiavimo, nes ji 
apima ne vien medicinišką, bet ir socialinę, tei- 
sinę ir moralinę darbininkų apsaugą. 

Plačiau sustosime tik ties sanitarine apsau- 
ga a) prieš stojant į darbą, b) darbo metu, c) nuo 
nelaimingų atsitikimų ir d) profesinių ligų, nes 
tai tiesiogiai priklauso darbo medicinai. 

2. Sanitarinė darbininkų apsauga prieš sto- 
jant į darbą prasideda nuodugniu medicinišku pa- 
tikrinimu, kurio uždavinys yra nustatyti kandi- 
dato sveikatos stovį, jo stiprumą ir ištvermę, su- 
rasti ir nustatyti patologines ir funkcines kliūtis 
jo prašomam darbui. Šis patikrinimas yra sudė- 
tingesnis ir ilgiau trunka, negu paprastas medi- 
ciniškas apžiūrėjimas. 

Pirmiausia kandidate jieškoma patologinių 
pasikeitimų. Ligos ir negalavimai pasako apie jo 
sveikatos stovį ir darbo galimybes. Tai svarbu 
nustatyti dar prieš jį pasamdant, kad eventualiai 
būtų galima apsaugoti kitus dirbančiuosius nuo. 
užsikrėtimo ar galimo nelaimingo atsitikimo pa- 
vojaus. Surasti patologiniai pasikeitimai įparei- 
goja darbo medicinos gydytoją ateityje labiau 
prižiūrėti būsimo darbininko sveikatą. 

Toliau vyksta fiziologinių funkcijų patikri- 
nimas. Jis užima darbo medicinoje labai svarbią 
vietą, nes fiziologiniai trūkumai darbininkuose 
sutinkami dažniau, negu patologiniai pasikeiti- 
mai. Fiizologinių funkcijų rezultatai pasako apie 
kandidato biologinę vertę, t. y. jo raumenų jė- 
gą, ištvermę darbui, plaučių ir širdies atsparumą, 
juslinių ir psichomotorinių funkcijų kokybę, pu- 
siausvyros aparato jautrumą, trumpai — apie jo 
fizinį, juslinį, fiziologinį ir psichotechninį pajė- 
gumą. 

Po to eina mediciniškos bylos sudarymas. 
Šioje byloje, kuri yra slaptas dokumentas, nusta- 
tyta tvarka, sistemiškai, trumpai, kondensuota 
forma surašomos visos žinios, liečiančios darbi- 
ninko sveikatą. Vieną šios bylos egzempliorių 
gauna darbininkas, kitas lieka įmonėje. Jame 
būna surašomi vėlyvesnių patikrinimų duome- 
nys. 

Pagaliau sudaroma tinkamumo kortelė. Šis 
pavadinimas skamba gal kiek keistokai, tačiau 
tokios kortelės sudarymas yra reikalingas. Tai 
yra nuosekli ankstyvesnių tyrinėjimų išdava. Jo- 
je nustatyta forma surašomi kandidato patologi- 
niai pasikeitimai ir fiziologinių funkcijų rezul- 
tatai taip, kad darbo medicinos gydytojas pagal 


ADO NA 
DHATZINSKAITE 


MEDIS 


Juodos, nuogos medžio šakos 
Prieš mėlyną dangų. 

Kiek jos pasakų išsako 
Rymančiai prie lango. 


Juodos, nuogos medžio šakos 
Priešais juodą dangų 
Klausos, ką širdis išsako, 
Svyranti ant rankų. 


Juodos, nuogos medžio šakos 
Priešais pilką dangų 
Niekam skundo neišsako, 
Išgirsto po langu. 


šią kortelę — fizinį darbininko “veidą" — tuoj 
pat mato grafiškai pavaizduotą kandidato tinka- 
mumą darbui, kurį jis be pavojaus sau pačiam ir 
kitiems gali geriausiai atlikti. 

Būtų klaidinga laikyti šį nuoseklų darbinin- 
ko patikrinimą prieš jam stojant į darbą, kaip 
priemonę stipriesiems atrinkti ir silpniesiems iš- 
skirti. Darbo medicinos tikslas nėra atstumti nuo 
darbo fiziškai silpnesnius, bet priešingai — nu- 
rodyti tinkamiausią darbą jų pajėgoms. Tam 
tikslui ir daromas šis patikrinimas, kad even- 
tualiu ligos atveju sergantysis galėtų laiku pra- 
dėti gydytis, o sveikasis gautų darbo pagal savo 
fizinį pajėgumą, sudarantį mažiausia pavojaus 
jo sveikatai. Suvesdamas patikrinimo rezultatus, 


NENDRĖS 


Subrido nendrės į upelį — 
Zuvelės manė — ąžuolai. 

Šešėeliuose jų puotas kelia 
Ir šokčioja linksmai. 


Jų lieknus liemenis bangelės 
Tyliai užlies, išglamonės. 
Šešėliai ilgą tiesų kelią 

Per vandenis nuties. 


LiY GALM4EERIG'A IT E 


Supos, juokės ramunėlės, kaip mergaitė, 
Kai vėjelis jai šnabždėjo net įkaitęs 
Apie tolimus kraštus ir laime, 

Kurią jie sukurs žaliam atšlaime. 


Ramunėlė net suvirpo iš laimužės, 
O aplinkui uogos sirpo, bitės dūzgė; 
Ir rasos gaiviausios atsigėrę, 
Pavydėjo ramunėlei visos gėlės. 


Visą vasarą svajojo ramunėlė, kaip mergaitė. 
Netikėjo žiedlapiai vėjelyje įkaitę, 2 

Kad išskris greit, ramunėlės nepakvietęs, i 
Vėjas neramus toli į pietus. 


Palydėjo lakų vėją ramunėlė 

Ir jau ryto Trasą gerti nebekėlė. 
Žiedlapiais lyg ašaroms palaistė 
Žalią slėnį ramunėlė, lyg mergaitė. 


darbo medicinos gydytojas atitinkamai pažymi: 
visišką kandidato tinkamumą darbui, sąlyginį 
tinkamumą, laikinį netinkamumą arba visišką 
netinkamumą. 

Socialinis teisingumas reikalauja, kad fiziš- 
kai mažiau pajėgūs darbininkai būtų specialiais 
įstatymais globojami ir kad tam tikras jų nuo- 
šimtis, atsižvelgiant į bendrą įmonės darbininkų 
skaičių, būtų privalomai samdomas, nes kiekvie- 
nas žmogus turi teisę į darbą, todėl ir invalidui 
ji turi būti garantuota pagal jo fizinį ir profesinį 
pajėgumą. 

3. Sanitarinė darbininko apsauga darbo me- 
tu atliekama sistemiškai per periodinius patikri- 
nimus. Jų tikslas yra anksti nustatyti profesines 

ligas bei intoksikacijas ir ypatingai mediciniškai 
prižiūrėti tuos darbininkus, kurie dirba kolekty- 
vui pavojingose vietose. Reikalui esant, darbo 
medicinos gydytojas siūlo darbo vietos pakeiti- 
mą, profesinį pergrupavimą arba net visišką pro- 
fesijos pakeitimą. Jis sistemiškai tikrina, ar dar- 
bininkas neserga džiova, lytinėmis ligomis, vė- 
žiu, chronišku alkoholizmu, prižiūri technišką 
įmonės modernizaciją, daro analizes ir siūlo nuo- 
dingų medžiagų pakeitimą kitomis, mažiau dar- 
bininkų sveikatai kenksmingomis. 

Taigi, darbo medicinos gydytojo veikimo 
laukas yra platus. Savo uždaviniui tinkamai at- 
likti, jis privalo orientuotis darbo fiziologijoje, 
darbo patologijoje, profesinėje toksikologijoje, 
industrinėje higienoje, preventyvinėje medicino- 
je ir darbo įstatymuose. Gera būtų, jei jis, prie 
viso to, turėtų dar socialinį pašaukimą, nes darbo 
medicina verčiasi ne tik profesinio pavojaus su- 
mažinimu, bet rūpinasi ir solidarumo ryšių pa- 
laikymu tarp darbdavių ir dirbančiųjų. Norėda- 
mas šioje srityje pasiekti galimai geresnių re- 
zultatų, darbo medicinos gydytojas turi artimai 
bendradarbiauti su įmonės vadovybe, inžinieriais, 
ekipų vadovais ir kitu personalu. 


4. Apsauga nuo nelaimingų atsitikimų. Kaip 
iš darbo patologijos matėme, nelaimingi darbo 
atsitikimai sudaro žymią profesinių pavojų dalį. 
Todėl darbininkų apsaugojimas nuo jų yra vie- 
na iš pagrindinių darbo medicinos gydytojo parei- 
gų. Tačiau apsaugos nuo nelaimingų atsitikimų 
negalima palyginti su paprasta profilaktika, sa- 
kysime, prieš užkrečiamas ligas. Abiejose srity- 
se metodai yra visai skirtingi, lygiai kaip ir pati 
darbo medicina skiriasi nuo paprastosios medi- 
cinos, traumatologija — nuo patologijos. 

Žinodami nelaimingų darbo atsitikimų prie- 
žastis, privalome surasti tinkamas priemones dar- 
bininkų apsaugai. Tam tikslui yra reikalinga: a) 
išstudijuoti ir priderinti žmogaus pajėgumą prie 
darbo sąlygų, b) pritaikyti darbą ir įrankius 
prie žmogaus ir c) skatinti, prižiūrėti ir kontro- 
liuoti saugumą. 

Kad būtų galima geriau priderinti žmogų 
prie darbo sąlygų, šalia jo auklėjimo ir saugumo 
dvasios ugdymo, yra būtinas jo profesinis forma- 
vimas, biotipologiška atranka, fizinių ir juslinių 
trūkumų nustatymas, nerangumo, nepastabumo, 
nekantrumo ir nerviškumo iššifravimas (psicho- 
technikos metodų pagalba), kova su nuovargiu, 
persidirbimu, išsisėmimu, nesaikingumu. 

Pritaikyti darbą ir įrankius prie žmogaus, 
reiškia pritaikyti techniką ir gamybos priemones 
fiziologinėms, juslinėms ir psichinėms žmogaus 
pajėgoms. Tam pasiekti yra reikalingas protin- 
gas darbo organizavimas, jo intensyvumo ir ilgu- 
mo reguliavimas, tinkamas dirbtuvių įrengimas, 
pavojingų mašinų apsaugos įtaisymas, indivi- 
dualinė dirbančiųjų apsauga: nešiojimas pagal 
reikalą specialių drabužių, akinių, kaukių ir kitų 
apsaugos priemonių. 

Skatinti, prižiūrėti ir kontroliuoti saugumą 
yra įpareigotas kiekvienas įmonės narys, prade- 
dant vedėju, baigiant eiliniu darbininku. Gera 
valia, interesas ir supratimas yra būtini atskiro 
darbininko ir kolektyvo apsaugai. Nelaimingų at- 
sitikimų skaičius sumažės tik tada, kada kiekvie- 
nas dirbantysis įsisąmonins saugumo esmę, ska- 
tinančią apdairumą, budrumą, protingą medžia- 
gų naudojimą ir įrankių bei mašinų valdymą. 
Tada jis galvos ne vien tik apie savo saugumą, 
bet ir savo draugų. Ši saugumo sąmonė turi būti 
skiepijama ir ugdoma nuo pat vaikystės, panau- 
dojant tam tikslui visas auklėjimo ir propagan- 
dos priemones: mokyklas, paskaitas, spaudą, pla- 
katus, kiną ir t.t. Jungtinėse Amerikos Valstybė- 
se sąjūdis “Safety First“ varo milžinišką propa- 
gandą, norėdamas daugiau išgelbėti žmonių gy- 
vybių: organizuoja metinius kongresus, parodas, 
konkursus, saugumo savaites ir kt. 

Taigi, darbininkų apsauga nuo nelaimingų 
atsitikimų turi vykti iš karto techniškoje ir žmo- 
giškoje plotmėje, nes šios abi plotmės viena su 
kita siejasi. JAV “National Safety Council'* pa- 
žymi,š) kad nuo 1930 iki 1945 m. šioje srityje pa- 
siekta pažanga nelaimingų atsitikimų skaičių su- 
mažino 5374, o jų sunkumą — 46“c. Toliau kons- 
tatuojama, kad nuo 1907 iki 1932 m. geležies ir 
plieno pramonėje, dėl organizuotos darbininkų 
apsaugos, nelaimingų atsitikimų skaičius suma- 
žėjo net 7044. Matome, kad didele dalimi nelai- 
mingi atsitikimai yra išvengiami, jei tinkamai 
darbininkai apsaugojami. Todėl teisinga prof. 
Salmont pastebi, kad “Crėer la sėcuritė, c'est or- 
ganiser et humaniser le travail" (kurti apsaugą 
— tai suorganizuoti ir sužmoginti darbą). 


5. Apsauga nuo profesinių ligų. Kitas svar- 
bus darbo medicinos uždavinys yra dirbančiųjų 
apsauga nuo profesinių ligų ir apsinuodijimų. Ši 
apsauga siekia išskirti kenksmingas medžiagas, 
jas neutralizuoti arba pakeisti kitomis, mažiau 
kenksmingomis, ir tinkamai pritaikytomis me- 
d'cinos ir technikos priemonėmis apsaugoti visus 
darbininkus ir kiekvieną jų atskirai. 

Kolektyvinėje apsaugoje svarbi sanitarinė 
darboviečių priežiūra. Naudojamos priemonės 
dažniausiai būna nukreiptos prieš kenksmingas 
dujas. Todėl geras darboviečių vėdinimas, dažna 
oro analizė, techniška mašinų ir aparatų prie- 
žiūra (atliekama kvalifikuotų asmenų) yra būti- 
nos, norint apsaugoti dirbančiuosius nuo augš- 
čiau Minėtų pavojų. 

Individualinė dirbančiojo apsauga prasideda, 
kaip jau matėme, medicinišku jo patikrinimu 
pr:eš stojant į darbą. Jau tada predisponuoti as- 
menys iš anksto būna apsaugomi nuo profesinio 
pavojaus. Kaip apsaugoje nuo nelaimingų atsiti- 
kimų, taip ir čia specifinių drabužių, kaukių ir 
kitų apsaugos priemonių -nešiojimas priklauso 
prie individualinės apsaugos. 


3) Op. cit. p. 568. 


Labai svarbų vaidmenį nelaimingų atsitiki- 
mų vw profesinių ligų apsaugojime atlieka anks- 
tyvas fizinio, nervinio ar psichinio nuovargio nu- 
statymas. Tai yra vienas žinomiausių profesinių 
pavojų. Pirmieji nuovargį paprastai pastebi dirb- 
tuvių prižiūrėtojai. Jie būna tiesioginiam sąly- 
tyje su dirbančiaisiais, mato jų pastangų sulėtė- 
jimą, darbo našumo mažėjimą ir atsirandantį ne- 
vikrumą. Darbo medicinos gydytojo pareiga yra 
nustatyti nuovargio priežastis. O šios gali būti 
fiziologinės — netinkamas ar nepakankamas 
maitinimas, patologinės — dar neišaiškintas už- 
sikrėtimas (latentiška infekcija), arba profesinės 
— perkrovimas darbu. Nuovargiui nustatyti var- 
tojami įvairūs testai, o darbininkų apsaugai nuo 
jo reikalinga žmoniška darbo organizacija, nes 
geriausias nuovargio gydytojas yra poilsis. 

6. Teisinė ir socialinė darbininkų apsauga. 
Teisinė darbininkų apsauga yra tvarkoma pagal 
darbo teisės įstatymus. Tai sritis įstatymų leidė- 
jo, kuris, gindamas darbininkų ir darbdavių in- 
teresus, nustato jiems savaitinį poilsį, darbo die- 
nos ilgumą, privalomai apmokamas atostogas. 
Įstatymų leidėjas taip pat tvarko atlyginimo 
klausimą, nakties, moterų ir vaikų darbą, lei- 
džia higienos ir apsaugos taisykles, per darbo 
inspektorius reguliuoja darbininkų koniliktus, 
prižiūri darbo suteikimą invalidams ir fiziškai 
silpniems, kontroliuoja darbo įstatym vykdymą. 

Socialinė darbininkų apsauga arba sociali- 
nis jų aprūpinimas taip pat tiesiogiai nepriklau- 
so darbo medicinai, tačiau darbo medicinos gy- 
dytojas šioje srityje artimai bendradarbiauja su 
socialinio draudimo ir ligonių kasų įstaigomis. 
Nelaimingo atsitikimo atveju gydytojui tenka 
išduoti liudijimą apie nukentėjusiojo sužaloji- 
mą, jo sveikatos stovį, nedarbingumo laiką ir 
galimo ateityje darbingumo netekimo laipsnį. 
Jo bendradarbiavimas taip pat būtinas, nustatant 
atlyginimą nelaimingų darbo atsitikimų ir pro- 
fesinių ligų atvejais. 

Iš to, kas augščiau pasakyta apie darbo me- 
diciną, matome, kad medicinos gydytojas iš kar- 
to atlieka tris svarbius uždavinius: 1. Jis yra 
darbininkų sveikatos ir darbo sąlygų prižiūrėto- 
jas — mediciniškas dirbančiųjų globėjas; 2. Ge- 
ro darbininkijos fizinio ir dvasinio stovio palai- 
kytojas; 3. Netiesioginis gamybos kėlėjas. Taigi, 
jis tinkamai atsako darbo medicinos uždaviniams: 
a) sukurti geriausias darbo sąlygas, b) suma- 
žinti pavojų ir nuovargį iki minimumo, c) pa- 
dėti pasiekti didžiausią darbo našumą. 


III. DARBO MEDICINOS REIKŠMĖ 
VALSTYBĖJE 


Peržvelgę darbo medicinos tikslus ir užda- 
vinius, iš karto matome jos reikšmę valstybėje. 
Gamybinis našumas yra pagrindinis pramoninin- 
kų, ekonomistų ir valstybės rūpestis, nes nuo Jo 
priklauso individualinis ir kolektyvinis turtin- 
gumas bei krašto gerovė. Tačiau gamybos kėli- 


mas, be tinkamos darbininkų apsaugos, technikos 
amžiuje yra neįmanomas. Negalima leisti, kad 
gamyba būtų apmokama žmonių vargu ir kan- 
čiomis. Reikalinga įnešti naują pataisą, būtent: 
darbininkų apsauga visose srityse. Manau, nėra 
reikalo plačiau aiškinti šios apsaugos reikalingu- 
mą, nes kiekvienas žino, kad gamyba reiškia eko- 
nominę ir techninę kovą, susijusią su pavojais 
darbininkų sveikatai. Šalia nelaimingų darbo at- 
sitikimų, kurių metinis balansas yra gana dide- 
lis, priskaičiuojama daugiau, negu 900 profesi- 
nių pavojų, kylančių iš darbo sąlygų arba apsi- 
nuodijimų. Taigi, vargas, pavojus, susirgimai ir 
padidėjęs mirtingumas sudaro nuolatinę grės- 
mę, neatsiejamą nuo žmogaus profesinio veiklu- 
mo. Todėl suprantama, kad valstybė skiria daug 
dėmesio darbininkų apsaugai, o paskutiniu lai- 
ku ir darbo medicinai. Aišku, kad geriausia dar- 
bo organizacija nepanaikins iš karto visų socia- 
linių ir ekonominių problemų, su kuriomis šiuo 
metu susiduriama įvairiuose kraštuose, tačiau 
taip pat nemažiau aišku, kad racionalus ir žmo- 
niškas darbo organizavimas šiandien yra nebeiš- 
vengiama būtinybė. 


1. Darbo medicinos organizacija JAV. Didie- 
ji pramonės kraštai, kaip JAV, Anglija, Vokieti- 
ja jau prieš 30 metų įsteigė specialius darbo ty- 
rimo ir kontrolės organus. Prancūzija šioje sri- 
tyje buvo kiek atsilikusi. 

Ypatingai didelis dėmesys pramoninei hi- 
gienai skiriamas JAV. Žinodami, kad fiziška 
darbo aplinka sudaro visokios rizikos ir pavojų 
šaltinį, amerikiečiai technišką darbininkų apsau- 
gą atlieka pačioje darbo vietoje. Sistemiška ap- 
linkos kontrolė fizinių ir cheminių priemonių 
pagelba juos įgalina tiksliau nustatyti profesi- 
nius ir darbo sąlygų pavojus bei įrengti atitin- 
kamą darbininkų apsaugą. Pramoninė higiena 
čia yra inžinierių, chemikų ir toksikologų ran- 
kose. Jų pareiga yra ištirti ir surasti reikalingas 
techniškas sanitarines priemones, kad būtų gali- 
ma pašalinti profesinį pavojų, pertvarkant, pa- 
tobulinant arba pakeičiant kenksmingus ir pavo- 
jingus darbo būdus kitais, mažiau pavojingais. 

Darbo medicinos, vadinamos “Occupational 
Health", organizacija JAV vyksta šiose plotmė- 
se: federalinėje, universitetinėje, valstybių (stei- * 
tų), miestų ir atskirų įmonių. 

Federalinėje plotmėje pramoninė higiena 
(Division of Occupational Health) priklauso nuo 
“Public Health Service“, kurios centras Vašing- 
tone. Darbo apsaugos tyrinėjimai yra pavesti 
“Environmental Branch Investigation“, turinčiai 
moderniškiausias laboratorijas. Garsiausia jų yra 
Kettering Laboratory, Cincinnati (Ohio). 

Universitetinėje plotmėje tam tikras pra- 
moninės higienos institutų, paprastai priklau- 
sančių prie “Medical School of Health", skaičius 
verčiasi tyrinėjimais ir mokslu. Tokių institutų 
yra New Yorke, Pittsburghe, Baltimorėje, Bos- 
tone ir kitur. 

Kiekviena JAV valstybė turi dar nuosavas 
higienos tarnybas, kurios būna prijungtos arba 
prie Sveikatos, arba prie Darbo Departamentų. 
Jų techniškasis personalas sudėtas iš inžinierių, 
chemikų ir gydytojų. Kaip daugelyje kraštų, kur 
yra darbo inspeckcija, šie specialistai yra įparei- 
goti tikrinti darbo įstatymų pritaikymą ir kon- 
troliuoti techninę bei sanitarinę darbininkų ap- 
saugą fabrikuose. 

Didieji, ypač pramonės miestai, turi savo 
atskiras higienos įstaigas. Žymiausia jų yra De- 
troite, viename iš didžiausių pasaulyje pramo- 
nės miestų. 

Atskiros įmonės, kaip General Motors Cor- 
poration ir Ford Motor Company Detroite, Ko- 
dak Rochesteryje, Western Electric Chicagoje ir 
kitos taip pat skiria reikšmingą vietą pramoni- 
nei higienai ir savo fabrikuose turi įrengusios 
atitinkamas tarnybas. Kodėl? Todėl, kad nešva- 
ros priežasčių šalinimas įmonių patalpose, ypač 
pačiose darbovietėse, ir sanitarinė bei techninė 
darbininkų apsauga yra neišvengiami dalykai ne 
tik soc ialinių atžvilgiu, siekiant palaikyti darbi- 
ninkų sveikatą ir užtikrinti jų gerovę, bet ir 
ekonominiu. -- higieniška darbininkų apsauga 

mažina susirgimų ir nelaimingų atsitikimų skai- 
čių ir tuo pačiu kelia darbo našumą. 

I sanitarinę darbininkų apsaugą jų darbovie- 
tėse ypatingą dėmesį atkreipė ir Tarptautinė 
Darbo Konfederacija Ženevoje savo 1952 m. se- 
sijoje.*). 

Darbo medicinos naudingumą supranta ir 
kitos valstybės ir šioje srityje neatsilieka. Pa- 
vyzdžiui, Prancūzija, kuri sanitarine darbininkų 
apsauga pradėjo rūpintis vėliau, šiandien yra pa- 
siekusi gražių rezultatų. Savo darbo įstatymuose 
prancūzai ypatingai pabrėžia ir iškelia žmogaus 
vertę. JAV-se yra rūpinamasi daugiau techniš- 
ka darbininkų apsauga, o Prancūzijoje ji yra 
daugiau mediciniška, humaniška. Reikėtų šias 
abi koncepcijas sugretinti, sujungti, nes jos vie- 
na kitą papildo. Šalia mediciniškos ir techniškos 
darbininko apsaugos ateities darbo medicina rei- 
kalauja dar trečios apsaugos, kuri iki šiol nėra 
pakankamai įėjusi į kasdieninę praktiką, būtent: 
fiziologinės ar, geriau sakant, psichofiziologinės 
darbininkų apsaugos. i 


4) Rapport du comitė mixte O. I. T./O. M. S. de la mė- 
decine du travail B. I. T. Genėve, Nov. 1952. 


2. Moralinė darbininkų apsauga. Jei darbo 
medicina ir neapsimokčtų — vistiek jinai priva- 
lo būti įvesta įmonėse, nes nevalia pamiršti mo- 
ralinės darbininko apsaugos. Juk negalima vis- 
ko matuoti vien naudos principu. Šiame techni- 
kos amžiuje reikia ypatingai daug dėmesio skir- 
ti žmogaus moralinių vertybių apsaugai, nes ki- 
taip yra pavojus, kad darbininkas gali pavirsti 
tik refleksų mašina. Technika darbą nuasmeni- 
no. Jame žmogus nebemato augštesnės prasmės, 
kaip tik kasdieninės duonos užsidirbimą. 


Darbo medicina griežtai pasisako prieš šito- 
kį žmogaus nuvertinimą. Šiandien darbas nebe- 
gali būti laikomas vien preke. Jis yra įgavęs 
socialinę ir žmogišką prasmę, todėl ir santykiai 
su darbininku privalo būti žmoniški pilna to 
žodžio prasme. Dirbantysis negali būti traktuo- 
jamas tik kaip gėrybių gamintojas ar automa- 
tas, nors jam kai kada ir gresia pavojus tokiu 
tapti, nuolat spoksant į tą pačią mašiną, tą patį 
dirbinį, darant tuos pačius judesius. Asmeni- 
nis sąlytis, paprastumas, pagarba žmogui yra bū- 
tini kiekvienoje dirbtuvėje. Reikalinga gerinti 
psichologinę darbo aplinką, naikinti proletarišką 
mažavertiškumo kompleksą, kuris dažnai slegia 
darbininkus. Siekiant sužadinti interesą darbui, 
reikia išaiškinti darbininkui jo užimamą vietą 
bei vaidmenį gamyboje ir įvertinti jo asmenines 
pastangas bei atsakingumą. Jis turi jausti savo 
reikalingumą, suprasti vertę tos gaminio dalelės, 
kurios pagaminime jis dalyvauja, ir žinoti, kad 
savo darbu jis aktyviai prisideda prie šviesesnės 
ateities kūrimo. Taigi, sveika ir naudinga gamy- 
ba atitinka ekonominę ir socialinę pažangą, jei ji 
susideda iš darbo racionalizacijos, teikiančios pir- 
menybę žmogui, nes, kaip bebūtų, svarbiausias 
gamybos veiksnys lieka žmogus. Joks darbo su- 
mechaninimas šio fakto nepakeis. 


3. Kritiškos pastabos. Kai kada tenka išgirs- 
ti priekaištą, kad darbo medicina neapsimoka, 
nes tai esanti tarnyba, kurios įrengimas bei me- 
diciniško personalo išlaikymas daug kainuoja, o 
naudos jokios. Su tokiu priekaištu galima sutik- 
ti, tik paviršutiniškai žiūrint. Iš to, kas augščiau 
apie darbo mediciną pasakyta, matėme, kad jos 
įvedimas įmonėse yra naudingas keleriopu at- 
žvilgiu. Jei apčiuopiamų rezultatų nematome po 
savaitės ar kitos, tai jie aiškiai pastebimi, kaip 
tai rodo statistikos, po kelerių metų. Siame tech- 
nikos amžiuje, pašalinus preventyvinę „medici- 
ną iš įmonių, gautųsi aliarmuojanti padėtis, nes 
visiems aišku, kad gamybinio našumo kėlimas be 
tinkamos sanitarinės ir techninės darbininkų ap- 
saugos yra negalimas. 

Iš kitos pusės bijomasi, kad darbo medici- 
na gali tapti savotišku diktatūros įnagiu. Kalba- 
ma net apie “dirigisme mėdical") nes darbinin- 
kų samdymo metu darbo medicinos gydytojas 


5) Role et 'responsabilitė du mėdecin du travail, “Le 
Populaire de Paris", 2-3 Janv. 1954. Nr. 9. 240. 


turi sprendžiamąją galią, kai tuo tarpu privataus 
gydytojo patarimai ar draudimai turi tik nuro- 
domąją reikšmę. Todėl suprantama, kad iš dar- 
bininkų pusės pasitaiko nusiskvndimų ir nepa- 
sitenkinimų gydytojo atžvilgiu. Rizikuodami ne- 
tekti darbo, silpnesnės sveikatos darbininkai pa- 
tikrinimo metu bando gydytoją apgauti, bijoda- 
mi, kad jis neuždraustų jiems prašomo darbo. 
Problema yra sunki ir uždeda darbo medicinos 
gydytojui didelę atsakomybę socialiniu atžvil- 
giu. Klausimo sprendimas didele dalimi priklau- 
so nuo profesinio gydytojo sąžiningumo. 

Pasitaiko, kad darbo medicinos gydytojas 
yra kai kada įmonės piktnaudojamas. Iš jo reika- 
laujama, kad būtų priimami tik visai sveiki dar- 
bininkai, visiškai neatsižvelgiant į darbo vietos 
reikalavimus. Tokiu atveju gydytojas daro per 
griežtus sprendimus ar tai dėl to, kad jis nori 
pasitarnauti įmonei, ar tai iš per stropaus tai- 
syklių vykdymo ir lojalumo direkcijai. Silpnes- 
nės sveikatos darbininkai to pasėkoje atsiduria 
skurde. Net tie, kurie dirba sėdėdami, dėl men- 
kiausių širdies negalavimų būna atleidžiami. Be 
to, kartais pati įmonė bando prieiti prie medici- 
niškų bylų ir iš ten, pagal sudarytas tinkamumo 
korteles, pasirinkti sau geriausius darbininkus, 
o Mažiau sveikais nusikratyti. 

Čia reikia pastebėti, kad įmonėje darbo me- 
dicinos gydytojas savo srityje veikia visiškai ne- 
priklausomai nuo jos. Savo sprendimuose jis pri- 
valo buti objektyvus ir nešališkas tiek įmonės, 
tiek darbininkų atžvilgiu. Pati įmonė jokiu bū- 
du neturi teisės kištis į medicinines kartotekas, 


nes tai yra slapti dokumentai, prieinami tik dar- 


bo medicinos inspektoriui, kuris, kaip ir darbo 
medicinos gydytojas, yra surištas profesine pa- 
slaptimi. 

Kadangi darbo medicinos tikslas yra paskir- 
ti kiekvienam darbą pagal jo fizinį ir profesinį 
pajėgumą, todėl ir silpnesnės sveikatos darbinin- 
kai juo turi būti aprūpinami. Kitaip visi silpnes- 
nieji taps bedarbiais. Senesniųjų taip pat niekas 
nebesamdytų. Susidarytų savotiška “menkaver- 
čių klasė“, kuri taptų vis didesne našta dirban- 
tiesiems. Tačiau “natūralios atrankos" leisti ne- 
galima, nes tai būtų darbo medicinos paneigimas 
— žingsnis socialiniu atžvilgiu atgal. Fiziškai 
silpnesnieji, senesnio amžiaus ar invalidai turi 
būti specialiais įstatymais globojami. Bet tai jau 
parlamentų pareiga. Ir ne medicinos gydytojas 
kaltas, jei įstatymų leidėjai tais silpnesniais dar- 
bininkais nevisada rūpinasi. 

Siekiant geresnės darbininkų apsaugos, atei- 
tyje darbo medicinos noras yra paruošti tinkamą 
darbo medicinos gydytojų kadrą, nes matome, 
kad nuo jų veiklumo ir sąžiningumo daugiausia 
priklausys ir pačios darbo medicinos ateitis. Kal- 
bant apskritai apie darbo mediciną, tenka svei- 
kinti šią mokslo šaką, nes ji veiksmingai prisi- 
deda prie socialinės taikos išlaikymo ir moralinių 
darbininkijos vertybių apsaugojimo. Ateityje 

darbo medicina privalo dar labiau išsivystyti ir 
išsiplėsti. Jinai turi apimti, kaip jau minėta, ne 
tik sanitarinę ir techninę darbininkų apsaugą, 
bet ypač daugiau dėmesio kreipti į psichoftizio- 
loginę apsaugą. Tai idealas, kurio realizavimo 
laukiame ateityje. 
a So o 

Įvertinus visapusiškai darbo medicinos vaid- 
menį privatinėje ir valstybinėje plotmėje, savai- 
me peršasi klausimas, kad be jos nebus galima 
apsieiti ir išlaisvintoje Lietuvoje. Reikia pasaky- 
ti, kad nuo pat Nepriklausomybės pradžios Lie- 
tuva turėjo modernišką pažiūrą į darbą ir, anot 
Dr. Paplėno, plačiu baru buvo užsimojusi artė- 
ti į socialinį teisingumą. Tai matome iš visos ei- 
lės Lietuvos darbo apsaugos įstatymų ir ratifi- 
kuotų konvencijų“): 

1. Moterų nakties darbo pramonėje, 

2. Vaikų nakties darbo pramonėje, 

3. 8 val. darbo dienos ir 48 val. darbo sa- 
vaitės pramonės įmonėse, 
Savaitinio poilsio, 
Draudimo ligoje pramonės ir prekybos bei 
namų ruošos darbininkų, 
Svetimšalių ir savų piliečių darbininkų 
traktavimo lygybės dėl atlyginimo nelai- 
mingais darbo atsitikimais ir kt. 

Savo socialiniais įstatymais Lietuva buvo to- 
li pažengusi. Tačiau sanitarinės darbininkų ap- 


UD 


e 


saugos taip, kaip ją supranta darbo medicina, 
L'etuvoje neturėjome. Jos nebuvo gal todėl, kad, 
viena, — Lietuva nėra pramonės kraštas, (pra- 
monės įmonėse pagal 1933 m. statistiką dirbo tik 
33 tūkstančiai darbininkų), antra — per 22 ne- 
priklausomo gyvenimo metus nebuvo spėta vis- 
ko padaryti, trečia — pati darbo medicina tuo 
metu nebuvo tiek populiari ir pritaikoma (atsi- 
menant, kad ir tokia Prancūzija ją įsivedė tik 
po paskutiniojo karo). 


Bolševikai, reikia manyti, Lietuvos pramo- 
nę bus padidinę, nes, išeinant iš sovietinės valsty- 
bės supratimo, krašto industrializacija yra vie- 
nas iš jų tikslų. Juo kraštas labiau supramonin- 
tas, tuo jis bus pajėgesnis kovai su kapitalisti- 
niu pasauliu, nepaisant, kokia yra dirbančiojo 
padėtis. Todėl darbininkijos moralinės vertybės 
bus sutryptos ir reikės ypatingų pastangų, iki 
Lietuvos darbininkas iš naujo bus pastatytas jam 
priderančioje vietoje. Darbo medicina turės pla- 
tų veikimo lauką, nes, šalia sanitarinės ir tech- 
ninės apsaugos, daug dėmesio reikės skirti mo- 
ralinės darbininkų apsaugos organizavimui. Jos 
įvedimas įmonėse įneš naujos šviesos į darbo są- 
voką ir bus viena iš priemonių gydymui nuo bal- 
ševizmo. 


6) Dr. J. Paplėnas. Lietuvos socialinės politikos bruožai. 
"Lietuva", 1952. Nr. 1. 

Iš ANTANO GARš 


ERAGMENTAS Iš KNYGOS 


HNLIA NA S SK BEWMIA 


Mano tėvas labai mėgo smuikuoti. Jis smui- 
kavo neabejotinai gabiai, tik jam trūko mokyk- 
linio pasiruošimo. Jis su įnirtimu grojo Wieniaw- 
skio varijacijas, bet aš nemanau, kad jis įveiktų 
Bajerį. Jis nubraukdavo ištisas gaidų laktas ir 
pakeisdavo jas blizgančia improvizacija. Kaip: ir 
visi mėgėjai, jis daug ką ištesdavo, perjausmin- 
davo, pagreitindavo. Jo povyza buvo dekoraty- 
vaus smuikininko: lieknas ir vikrus kūnas, ner- 
vingos ir elegantiškos rankos, aštrus profilis su 
ilga ir pakibusia nosimi. Viešpatie, kaip jis skrai- 
dė kambaryje! Kiekviena jo poza buvo verta me- 
niškos nuotraukos. Vėliau, Walt Disneyjaus fil- 
muose, mačiau savo tėvą, pasikartojantį pieštuo- 
se personažuose. Kai pradėjau skaityti pirmąsias 
rimtas knygas, “genijaus vaizdą atitiko mano 
tėvas savo smuikinėse makštose. Besiklausyda- 
mas jo pekliško grojimo, pajutau grožio ašaras, 
norą mirti vardan sprogstančios manyje ekstazės. 


Tai atsitikdavo vakarais. Mes turėjome pui- 
kią žibalinę lemoą su abažūru iš žalio stiklo. Va- 
karais lempa švietė, ir betkokios sienos ir baldai 
minkštėjo, atrodė puošnūs ir jaukūs. 


Tėvas, lyg nenoromis, lietė smuiko paviršių 
(smuikas kabojo virš jo galvos, sienoje), ir vengė 
žiūrėti į siuvinėjančią motiną, į mane bežaidžian- 
tį su nuosavomis rankomis. Jis laukė prašomas. 
Tvaksėjo laikrodžiai, mūsų šeima mėgo laikro- 
džius. Švytuojąs sieninis, varpelinis žadintuvas, 
tėvo sidabrinis padėtas ant stalo, motinos ant 
kaklo, lyg padidintas medalijonas. Mes klausė- 
mės įžanginio laikrodžių akompanimento. Aš su- 
gniauždavau pirštus. Motinos dygsmiai lėtėjo, 
paskutinis arbatinės žolės apvijas nebeišsiran- 
gydavo staltiesėje. Akompanimentas tiksėjo per 
ilgai, tarytum klausytojai dar neaprimo kėdėse, 
tarytum kažkas kosėjo. Tėvas jau nervingai kla- 
beno smuiko paviršių. Kaip aiškiai mes girdėjo- 
me laikrodžius! Plokščių akmenukų kritimą į 
vandenį, eglinių spyglių sėją, adatos bakstelėji- 
mus į nepoliruotą metalą, motiniškos šilimos rit- 
mingus žingsnelius. Ir motina tardavo kelis žo- 
džius, ir mano pirštai tesdavo vovermę gymnas- 
tiką, o tėvo — įsisiurbdavo į smuiko laką. 


IA0S UZ RS IU 


LK T ULUEAS 


— Kaip tu manai? 
— Apie ką? — klausdavo tėvas. 


— Aš dabar galvoju apie Wieniawskį. Ar 
tikrai j0 muzikoje nėra — — — 
— Norėjai pasakyti — ji nėra gili? Taip, 


tai tiesa. Bet ji pasižymi toniniu grožiu, ji yra 
virtuoziška, o aš mėgstu virtuoziškumą muziko- 
je smuikui. Pavyzdžiui — — — 


Smuikas buvo tėvo rankose. Man nepasi- 
sekdavo pastebėti jo nukabinimo. Atrodė, kad 
jis pats nusikabino nuo sienos ir įšoko tėvui į 
rankas. 

— Pavyzdžiui, šis gabaliukas iš koncerto nu- 
meris antras. D-minor. Paskutinysis momentas. 
Čigoniškos varijacijos. Tai brilijantai. 

Ir tėvas pradėdavo svaidyti tuosius brilijan- 
tus. Iš pradžių jie krito smulkūs, nenušlifuoti, ir 
vadinosi pičikato. Tėvas juos svaidė sėdėdamas. 
O vėliau ateidavo stambesniųjų ir blizgančiųjų 
eilė. Tėvas jau stovėjo, o man atrodė, kad, ne jis 
pats išsitiesė, o kėdės spyruoklės išsviedė jį į 
kambario vidurį. Brilijantai žalioje šviesoje, va- 
rijacijos, o aš palenkdavau galvą ir susigužda- 
vau, kad nebūčiau sužeistas brilijantinėmis vari- 
jacijomis. Bet vis dėlto paskiri akmenys aštrio- 
mis briaunomis atsidauždavo į mano stuburkau- 
lį, aš jausdavau jaudinantį šaltį, mano tėvas bu- 
vo labai turtingas, jis turėjo daugiau brilijantų . 
nei Nepalo maharadža. Ir jis skraidė su jais ža- 
liame kambaryje. Ir lankstėsi ir siuto. Aš nesu- 
prasdavau, kodėl Wieniawskiui trūksta gilumos. 
Čigoniškos varijacijos? Mano supratimu, čigonai 
buvo gili tauta. Jie sėdėjo naktimis prie laužo 
arba šoko, jie įsmeigdavo peilius į priešo kūną 
ir puikiai vogdavo svetimus arklius. Jie buvo 
drąsūs, purvini, jų moterys kitaip lingavo per 
liemenį, jos būrė iš kortų, jas norėjosi apkabin- 
ti, kad sužvangėtų ant kaklo sukabinti medali- 
kėliai. Dabar mano tėvas buvo čigonas, žalia 
lempa — laužas, motina — čigonų karalienė, o 
Aaa as a 

Juodi plaukai ir juodi plaukai. Raudona 
juosta ir išlenktas liemuo. Žvilgsniai susitinka, 

kibirkštys kaip fejerverkai, Lermontovo Tamara 
man tokia čigoniška, nejaugi Demonas gali apsi- 
juosti raudona juosta, jis juodas, kaip neužmig- 
doma baimė, lovoje, naktį, Demonui netinka šo- 
kis, bet šalia laužo jis gali stovėti, jei čigonės 
Tamaros medalikėliai žvanga. 


Tėvas baigdavo varijacijas ilga ir silpnėjan- 
čia gaida. Galimas daiktas, tėvas pavargdavo. Jis 
ir jo smuikas. Aš ryškiai mačiau nusilpusių poli- 
tūrą, pirštais išspaustas duobeles, smuikas buvo 
senas, jį reikėjo atsargiai pakabinti sienoje, tT 
kėdė nepalįsdavo pati, susmukdavo tėvas, mu- 
zikinį entuziazmą sugėrė kambarys. Motina tu- 
rėjo teisę į arbatinės rožės apviją, aš į savo ran- 
kas, tėvas į savo mintis. Konservatorija, jis buvo 
neturtingas, jam pavyko išsikovoti mokytojo pro- 
fesiją, o konservatorija — — — Neišbaigtos Wie- 
niawskio varijacijos, raukšlės smuike, raukšlės 
tėvo veide, du draugai, kurie džiaugsmingai puo- 
la vienas kitam į glėbį, o po valandėlės išsiski- 
ria, du draugai vengią nusiminti. Žalia šviesa 
atneša nora būti nepaprastam, bet nepaprastu- 
mas tetveria keliolika minučių, paskui telieka jau- 
ki miesčioniška lempa ir ilgas mokytojo vaka- 
ras. Sąsiuviniai, klaidos, uždaviniai, nuo stoties 
A iki stoties B tiek ir tiek kilometrų, o kiek kilo- 
metrų iki C stoties? Kaip toli stotis C, kurioje 
stovi puošni konservatorija, nes jos kolonos mar- 
murinės? 


Ir mano tėvas rašė dramas. Jos buvo žiau- 
rios, kruvinos ir efektingos. Teigiamuosius ir nei- 
giamuosius personažus jis skirstė tautybėmis. 
Lietuvis — doras, lenkas — išdavikas, rusas — 
sadistas. Dramos tematika? Slaptų lietuviškų 
knygų platinimas, nekaltos mergaitės išprievar- 
tavimas ir tragiškas skendimas Nemune, aukso 
kasimas Sibiro taigoje ir, šalia, turtingas liaudies 
dainų akompanimentas, kaip senobiniai keista- 
formiai puodai, į kuriuos supilami žvangūs hero- 
jų jausmai. Mažame miestelyje, kur valdžia pa- 
miršo geležinkelių stotį, kadaise gyvą ir triukš- 
mingą, tarp sakais kvepiančių varstotų, stalų ir 
pašliūžų, amatų mokyklos pastate, mano tėvas 
pats režisuodavo tąsias dramas, ir išvilkdavo pa- 
auglius mokinius į linguojančiąų sceną, nes 
scena suposi ant medinių ožių buvusiame antros 
klasės stoties laukiamajame. Mane ir daugelį pri- 
blokšdavo sceniniai efektai natūralistinėje tėvo 
režisūroje. Aktoriai kirsdavo tikrus rugius (stro- 
pus mokiniai juos susmaigstydavo į medžio ka- 
ladėles); speciali mašina paleisdavo pūkus, vaiz- 
duojančius sniegą, ir pūkai prilipdavo prie vil- 
nonių, pirmos eilės žiūrovų drabužių (pirmoje 
eilėje sėdėdavo garbingi miestelio atstovai: kle- 
bonas, notaras, policijos vadas). Veivalo hero- 
je, lenko ponaičio išniekinta iki nėštumo, skan- 
dindavosi skylėje grindyse (Nemune), ir ten pat 
(skylėje) tupįs berniukas kilsterėdavo selterio 
butelį, ir iš jo tiško lašai nuo paskenduolės kū- 
no. Mano tėvas buvo laimėtojas, kai uždangai 

prasiskleidus, siuntė rankomis simbolinius buči- 
nius estetinėms žiūrovų ašaroms. 
Mano tėvas buvo kalbėtojas. Prie stoties au- 
go liepos ir stovėjo aukuras. Švenčių metu čia 
grūdosi žmonės. Plevėsavo vėliavos, žibėjo gais- 
rininkų orkestro dudos, riaugsėjo jau nusitašęs 
būgnininkas, garbingi miestelio atstovai dėvėjo 
mėlynus ir pilkus kostiumus, o jų veidų raume- 
nys buvo rūpestingai įtempti, ir šis dirbtinis 
mėšlungis reiškė rimtį ir iškilmingą momentą. 
Buvo apsčiai dėkingos publikos: moterų, noTrM- 
čių paverkti, ir vaikų, ištroškusių taip retų mies- 
telyje reginių. Iš aukuro rūko dūmai. Kad geriau 
įsikurtų, stoties sargas prakurams prikimšo į au- 
kurą senų laikraščių, ir suanglėjusios skiautės 
skraidė virš susirinkusiųjų galvų. Ponios dėvėjo 
kaunietiškas skrybėles, mirguliavo įvairiaspalvės 
plunksnos, ir ponios atrodė, lyg naminės paukš- 
tės, laukiančios lesalo. Ir mano tėvas buvo susi- 
kroves savo smegeninėje aruodus tokio lesalo, 
kuris lengvai virškinamas, kuris iššaukia ašaras, 
apatinės žiaunos nuvepimą, aplodismentus, anks- 
tyvesniojo kalbėtojo ir šeimos pavydą, garsų ir 
vienbalsį “valio, kurio garsas “0"? įsiveržia pro- 
atdarus langus į geležinkelio stoties bufetą ir su- 
zvimbina išrikiuotus degtinės stiklelius. Mano 
tėvo liekna figūra prieškariniame surdute styro- 
j0, it įbestas i žeme obeliskas. Jo kalbos tema, 
kaip ir dramose, buvo rusų ir lenkų neigiamosios 
savybės. Jo kalbos piešinys — čigoniškosios Wie- 
niawskio varijacijos. Jis ir čia naudojo savo įžen- 
giamąjį pičikato. Tarytum jo kalba neparuošta, 
tarytum jis tik dabar jieško reikalingų žodžių, 
ir šis nuduotas jieškojimas įisisunkdavo į klausy- 
tojų sielas, ir klausytojų sielos suaidėdavo piči- 
kato, ir jie juto, kad kalbėtojas sukaupė savyje 
brangų ir reikšmingą turinį. Žibėjo stropiai iš- 
šveistos gaisrininkų dūdos, žibėjo dviračių nike- 
lis, žibėjo šviežiai pabertas smėlis tarp geležin- 
kelio bėgių, šviežiai nuskusti vyrų smakrai, jau 
drėkstančios senstelėjusių ponių akys, šilkiniai 
atlapai mano tėvo surdute. Jo balsas kilo. 


Trockis su savo sėbrais valgė pietus Tagan- 
roge, viešbutyje, antrame augšte, ir svaidė lėkš- 
tes į gatvę. Gatvėje stovėjo alkana minia, gaudė 
tas lėkštes, it dangiškąją maną, ir čia pat laižė 
jas. Virpėjo pamėlynaveę liežuviai. 


Vilniaus lenkai įsiviliodavo lietuvių patrio- 
tus į specialias tardymo kameras ir pildavo jiems 
vandenį pro nosis, patriotų pilvai išsipūsdavo 
kaip orkestriniai būgnai. 

Mano tėvas iškeldavo rankas. Grūmojo 
kumštimis. Pjaudavo orą surduto rankovėmis. 
Rieškučiomis svaidė žvilgsnių žaibus. Jo balsa- 
stygės Davargdavo. Ir tada užstodavo tyla. Išba- 
lęs tėvas vėl sustingdavo, kaip šviežiai nutinkuo- 
tas obeliskas, kuriame dažytojas pamiršo per- 
braukti teptuku dviejose vietose. Tėvo skruos- 
tuose blizgėjo du raudoni susijaudinimo skritu- 
liai. Minia ošė. Ponios verkė, o vyrų lūpos su- 
siaurėdavo, galutinai išsižiodavo vaikai, ir kai 


kurie pamiršdavo nusišluostyti tekančias nosis. 
Debesys melsvais rutuliais ritosi Žiežmarių pu- 
sėn. Gaisrininkų orkestras jau vilgė sukepusius 
liežuvius, ir juodaūsis dirigentas akimis šaudė į 
gaidų lakštus. Vargšas būgnininkas riaugsėjo 
gęstančiais akordais, jis buvo išsekęs ir priblokš- 
tas. Jis su pasibaisėjimu žiūrėjo į savo būgną, lyg 
tai butų jo paties pilvas. Tėvo keliai linko iš lė- 
to. Obeliskas smuko, tarytum jis būtų iš sniego 
ir anglies, ir jausmų lietus tirpintų jį, lyg pasiu- 
čiausioji pavasario saulė. Mano tėvas klūpojo 
aikštelėje prie stoties, ties rūkstančiu aukuru, 
dūmai, lyg pasakiškoji mistika, pleveno pro jo 
veidą, o jo rankos buvo išskėstos. 


— Mes — nuo jūrų iki jūrų, — ištardavo 
gis: 

— Iki jūrų, — šitie žodžiai išsipūsdavo ir 
skrido iš lėto. Mano tėvas atsikeldavo staiga, ir 
greitais žingsniais eidavo pro besiskiriančią mi- 
nią. Į 10 nugarą atsidauždavo įnirtęs valiavimas, 
vaikai metė kepures, triūubos drebino alaus bo- 
kalus stoties bufete, debesys ritosi. Mano tėvas 
ėjo kaip Ikaras, kuris tuojau pakils į dangų ir 
nuskris pro besiritančius debesų rutulius Žiež- 
marių pusėn. Šiuo metu, aš tikėjau į savo tėvą — 
skraiduolį, aš nebūčiau nustebęs, jei jis iš tikrųjų 
būtų pradėjęs skristi, savo ilgomis kojomis ne- 
užkabinęs stoties raudonplyčių kaminėlių. 


Mano tėvas buvo žavus melagis. Kol gyveno 
su motina. Vėliau savo iškalbingumą jis perkėlė 
į vokiečių kalbos mokytoją, ir aš nebeišgirsdavau 
galantiškų istorijų. 


Jis mokėsi Tifise, Pedagoginiame Institute. 
Jis neturėjo pinigų, jis mito vynuogėmis ir su- 
Tiu. Bet jis buvo elegantus ir iš paskutiniųjų ap- 
sivilkdavo gerai pasiūtu drabužiu. Miesto sode, 
vakarinių vaikštynių metu, gruzinų kunigaikš- 
tytė Čevčevadze įsakė vežėjui sustabdyti ketu- 
riais baltkarčiais arkliais pakinkytą atvirą lando. 
Mano tėvas stovėjo atsišliejęs į žydintį akacijos 
medį ir rūkė ilgą ir brangų papirosą. Meilė gimė 
iš pirmo žvilgsnio. Be žodžių mano tėvas įsėdo 
į lando. Pakvietimą išrašė juodos kaip smala ku- 
nigaikštytės Čevčevadze akys, raudonos kaip ro- 
žė kunigaikštytės Čevčevadze lūpos, baltos kaip 
sniegas Kazbeko viršūnėje kunigaikštytės Čevče- 
vadze rankos. Juozapo skaisčiausiojo ir ponios 
Potifaros istorija kartojosi. Mano tėvas buvo iš- 
didus ir nesukalbamas, ir aš niekaip nesupratau, 
kodėl? Jis nevažiavo į kunigaikštytės saklę, jis 
nepanoro valgyti jos siūlomo šašliko, jis nesu- 
tiko gerti raudono vyno giliausiai įkasto žemėje 
avies kailių burdiukuose, jis atsisakė pabučiuoti 
net smulkiausiąjį jos pirštelį. Jis išlipo iš lando 
ir nuėjo sau siauru takeliu tarp smailaviršūnių 
uolų. Apačioje buvo gilus tarpeklis, ir kunigaikš- 
tytė Čevčevadze įsakė vežėjui, arkliams T lando 
vieniems sugrįžti. Ir kai jie išnyko už posūkio, ji 
nušoko žemyn, į ūžiantį ir putojantį Tereką. Jos 
lavonas nebuvo surastas. Sriaunios Tereko ban- 


gos jį nuplovė į Juodąją ar į Kaspijos jūrą, da- 
bar nebeprisimenu į kurią. Meilė mirė vos gimu- 
si, o mano tėvas vėl stoviniuodavo miesto sode, 
vakarinių vaikštynių metu, atsišliejęs į akacijos 
medį. Besivaikščiojantieji rodė jį, gražios mote- 
rys baimingai nusigreždavo, ir nors kai kurios 
siuntė jam iš pasalų garbinančius žvilgsnius, jis 
buvo nepajudinamas, kaip toji uola, prie kurios 
kadaise prirakino Prometėją. 

Motina, išklausiusi šių įsidėmėtinų jai le- 
gendų, kartais iškošdavo ironišką pastabą. Kad 
Kaukaze, caro laikais, buvo daug vargšų kuni- 
gaikščių ir kunigaikštyčių, ir kai kurie jų tar- 
naudavo liokajais ir padavėjomis net pigiausiuo- 
se Tifliso restoranuose, kur leidžiama užsisakyti 
tik vynuogių ir sūrio. Bet tėvas neišgirsdavo šios 
įsidėmėtinos jam pastabos. 


Mano tėvas mylėjo gamtą. Prisimenu mu- 
dviejų pasivaikščiojimus Nemuno krantu, Augš- 
tojoje Panemunėje. Tai buvo ėjimas su kliūti- 
mis. Gėlės, kadugių krūmokšniai, vandens tekė- 
jimas, debesys, aižus pušyno kvapas — jį sustab- 
dydavo. Šios statiškos tėvo pozos, mano supra- 
timu, buvo estetiškiausios. 


Tėvas klūpo ties paprasta ramune ir skai- 
čiuoja jos lapelius. Kaip botanikas, kaip įsimy- 
lėjęs, kaip našlaitis iš pasakų vaikams. 


Tėvas stovi ant Nemuno skardžio ir stebi 
posūkį pro Pažaislio vienuolyną. Jo siluetas 
įprasmina peizažą ir mano vaizduotėje prisike- 
lia praeitis. Napoleonas ties Berezina; Vytautas 
Didysis stebįs Žalgirio mūšį; Čingiz-Chanas Ru- 
sijos stepėse; Neronas deklamuająs eiles Romai 
degant; maldininkas laukiąs laivelio į anapus, į 
Pažaislio atlaidus; nusižudėlis išbraukiąs pasku- 
tinįjį gyvenimo prasmės argumentą. 


Mano tėvas guli žolėje ir jo žvilgsnis klai- 
džioja pušų viršūnių ir debesų mezginyje. Jis 
guli ilgai, kramto smilgas, jo krūtinė ritmingai 
kilnojasi, vėjas judina jo ūsus, ir aš nenusteb- 
čiau, kad ištarti žodžiai būtų svarbūs, ir manyje 
išnyktų bet kuri baimė ir abejojimas. 


Aš gerbiau ir mylėjau savo tėvą, kai jis ste- 
bėjo gamtą. Ar jis ją mylėjo — tegaliu tik spėti. 
Jis vengė pašnekesių apie ją, jis prašnekdavo pa- 
birais žodžiais: 

— Žiūrėk, saulė, keista, kad šeši lapai, čia 
pelkėse, kai buvau mažas, mačiau daug gyvačių, 
žiūrėk, kryžius blyksi, pasėdėkime dar. 


Ir tada per mano tėvą siurbėsi į mane liū- 
desys gamtoje, svetimumo pajutimas, vienišas 
siluetas — lapų, medžių, vandens, oro apsupime, 
mane badė milijonai dygsnių, į mano akis, bur- 
ną, ausis, odą skverbėsi vienišumas. 


Gražu ir baisų — štai pirmieji susijorma- 
vę abstraktūs žodžiai mano vaikiškoje galvutėje, 
nurimusį tėvą gamtoje bestebint. 

ADMINISTRACINIO TEISMO PROBLEMOS 


DR. KAZYS šIDLAUSKAS 


1. Bendros pastabos. 


Europo kraštų teisės sistemos turi charakte- 
ringą bruožą, — atskirti civilinių ir baudžiamųjų 
įstatymų vykdymą nuo kitų valdžios funkcijų. 
Ginčų sprendimas tarp privačių šalių ir nusikal- 
tėlių baudimas yra pavestas bendriesiems teis- 
mams, bet pati valstybės administracinė galia 
nėra subordinuota šiems teismams. Tačiau iš pa- 
čios administracijos esmės išplaukia „reikalas, 
saugojant bendruomenės interesus, įsibrauti į 
atskiro asmens teisių sritį. Jei neduodamas sta- 
tybos leidimas, arba atimama teisė pardavinėti 
svaigalus, šios priemonės giliai paliečia atskiro 
piliečio interesų sritį ir atsiranda reikalas pagel- 
bėti tiems, kurie laiko šias valdžios priemones 
nereikalingomis, neteisingomis arba neleistino- 
mis. 

Norint šitokiais atsitikimais apsaugoti pilie- 
tį nuo neribotos administracinės sauvalės, teko 
išdirbti pačiuose administracinės galios rėmuose 
procesą, panašų į civilinių teismų, spręsti admi- 
nistraciniams ginčams tarp privačių šalių ir val- 
džios įstaigų. Skundo teisė į augštesnę valdžios 
įstaigą negali apsaugoti piliečio nuo pavojaus, 
kad įstatymas nebus išaiškintas vienašališkai 
valstybės naudai. 


Toks specialus administracinis procesas bei 
atskiras teismų aparatas buvo pirmoje eilėje iš- 
vystytas Prancūzijoje, iš kurios jį perėmė kitos 
Europos valstybės, o teisės normos, kontroliuo- 
jančios vykdomosios valdžios veikimą, vykstantį 
šalia civilinių ir baudžiamųjų teismų, išsivystė 
į dabartinę administracinę teisę. Administracinis 
teismas irgi atlieka ne ką kita, o tik administra- 
cinį aktą, bet šis aktas yra truputį skirtingos pro- 
cedūros produktas. O šis skirtingumas kaip tik 
turi būti toks, kad šitas organas savo aktams 
leisti pritaiko daugiau į civilinių teismų pana- 
šų procesą, kuris abiems šalims garantuoja vie- 
nodą teisę pateikti savo bylos pusę. Prancūzi- 
jos ir Vokietijos administraciniai teismai išsivys- 
tė į atskirą hierarchiją, nepriklausomą nuo kitų 
teismų, su visais instancijų organais tiek apelia- 
cijoms, tiek kasacijoms spręsti. 


Anglosaksų teisės sistemoje, kurią perėmė 
Jungtinės Amerikos Valstybės, civiliniai teismai 
niekuomet nebuvo praradę galios spręsti iš ad- 
ministracinių aktų kylantiems ginčams ir atitai- 
syti jais piliečiams padarytas skriaudas. Dėl šios 
priežasties nei Anglijoje, nei Amerikoje teisės 
vystymasis nesukūrė atskiros administracinių 
teismų hierarchijos su jos augščiausiais organais, 
stovinčiais šalia paprastųjų teismų. Nors šiems 

kraštams vistiek nepavyko apsieiti be adminis- 
tracinių teismų, bet šių teismų veikimas neišsi- 
vadavo iš civilinių teismų kontrolės. Tiek Angli- 
joje, tiek Amerikoje apeliacijos prieš visus ad- 
ministracinius sprendimus eina į civilinius teis- 
mus, o paskutinį žodį visais teisės klausimais ta- 
ria krašto augščiausias teismas. 

Mums Lietuvoje neteko susilaukti adminis- 
tracinio teismo, nors tokio teismo reikalingumas 
kaip tik mūsų kraštui būtų buvęs ir ateityje tu- 
rėtų būti labai svarbus dalykas. Bene žymiau- 
sias šios problemos kėlėjas Lietuvoje yra buvęs 
prof. Mykolas Romeris, pats būdamas konstitu- 
cinės teisės profesorius, o iš tikrųjų administra- 
cinės teisės dėstytojų mums neteko susilaukti 
beveik jokių palikimų. 

Šalys, kaip mūsų tėvynė, kurios ilgą metų 
eilę yra buvusios svetimųjų pavergtos, turi tą 
bendrą žymę, kad jų gyventojuose dėl supranta- 
mų priežasčių yra prigijęs nusistatymas žiūrėti 
į valdžią ir valdininkus kaip. į savo priešus. Šį 
pasąmonėje prigijusį įsitikinimą sunku pakeisti, 
net šiems kraštams išsivadavus iš vergijos pan- 
čių. Jiems atsiranda būtinas reikalas savo admi- 
nistracijos aparatą taip sutvarkyti, kad pilietis 
būtų įtikintas, jog jis visados gali jieškoti ir su- 
rasti tiesą, o tokią garantiją gali duoti tik admi- 
nistracinis teismas. Šios sąlygos yra būtinos, kad 
palengva išsivystytų normalūs santykiai tarp pi- 
liečių ir valdininkų, be kurių neįmanomas valsty- 
binių institucijų patvarumas.. Pagaliau paskuti- 
nio nepriklausomos Lietuvos dešimtmečio reži- 
mas nera buvęs pats tinkamiausias nei atpratin- 
ti valdininką nuo sauvalės veiksmų, nei įpratin- 
ti pilietį tikėti į valdžios veiksmų teisėtumą ar- 
ba jos sprendimų teisingumą. Netenka stebėtis, 
jei valdininkas, turįs už savo nugaros ne tik 
valstybinį, bet ir vienintelės legalios politinės 
partijos autoritetą, kartais nepanorės pagerbti 
tiesos, netgi atsidūręs prieš paties teismo stalą. 

Mūsų neriša joks ypatingas Lietuvos teisės 
santvarkos išsivystymas, todėl mes galime pasi- 
rinkti savo administraciniams teismams pačią 
patogiausią ir mums tinkamiausią sistemą. Mes 
buvome Lietuvoje sukūrę augštos kokybės ben- 
druosius teismus. Šiems teismams mes ir ateity- 
je galėtume patikėti galutinę savo teisių apsaugą, 
pavedant bendriesiems koleginiams teismams ad- 
ministracinių teismų kontrolę, nes atstatant Lie- 
teisinę santvarką, mums vistiek pirmoje eilėje 
teks bazuotis šiais teismais. Jei būtų prieitas ši- 
toks nusistatymas, tai mes daug ko galėtume pa- 
simokyti iš amerikiečių administracinių „teismų 
santvarkos, kurioje paskutinis žodis dėl visų ad- 


ministracinių aktų priklauso bendriesiems teis- 
mams. 

Vieną dalyką galima būtų jau iš anksto siū- 
lyti, tai nepalikti augščiausios administracinio 
teismo instancijos už Vyriausiojo Tribunolo ri- 
bų, o sudaryti atskirą Tribunolo skyrių admi- 
nistraciniams sprendimams peržiūrėti galutinė- 
je stadijoje. Tokią sistemą turi pvz. Šveicarija 
ir ji patogi mažiems kraštams, nes reiškia patį 
ekonomiškiausią būdą įsivesti administracinį 
teismą. Galima būtų sukurti mišrią sistemą su 
administraciniais apeliaciniais teismais, palie- 
kant Vyr. Tribunolui paskutinį žodį ir dėl šių 
teismų sprendimų, arba kurti panašią į ameri- 
kiečių santvarką, kurioje apeliacinis administra- 
cinių sprendimų peržiūrėjimas yra paliktas ben- 
driesiems teismams. 


2. Valdžios galių delegavimas. 


Šiais laikais valstybė tvarko piliečio gyve- 
nimą nuo lopšio iki grabo lentos. Joks parlamen- 
tas negali pats įstatymais sutvarkyti visų gyve- 
nimo detalių, todėl jis yra priverstas deleguoti 
dalį savo galios administracinėms įstaigoms. Pa- 
gal Amerikoje galiojantį romėnų teisės princi- 
pa: “Delegatus non potest delegare", Jungtinių 
Valstybių Kongresas negali kam nors perleisti 
savo bendrosios įstatymų leidimo galios, kurią 
jis pats delegacijos keliu yra gavęs iš tautos. 
Tačiau, jei Kongresas nustato savo politikos 
kryptį kurioje nors administracijos šakoje, jis 
gali pavesti administracinėms įstaigoms išdirbti 
detalias taisykles įgyvendinti šiai politikai. 

Pavesdamas vykdomųjų taisyklių leidimą, 
Kongresas privalo nustatyti standartą, kad val- 
džios įstaiga arba atskiras valdininkas žinotų, 
kokią jis turi kompetenciją tvarkyti tą ar kitą 
reikalą ir kokiais atsitikimais jis privalo veikti. 

Jungtinių Valstybių Augščiausias Teismas 
tik apie trejetą kartų yra pripažinęs Kongreso 
galios perleidimą buvusį neteisėtą. Pirmas toks 
atsitikimas įvyko prezidento Roosevelto “New 
Deal'' laikais, kai Augšč. Teismas pripažino ne- 
konstituciniu vieną įstatymą, nes jis nenurodė, 
kokioms apl nkybėms susidėjus prezidentas igy- 
ja galią varžyti naftos transportą (293 U. S. 388). 
Teismas rado. kad toks galios delegavimas reiš- 
kiąs ne ką kita, o tik Kongreso atsisakymą vyk- 
dyti įstatymų leidimo funkciją. Pagal JAV Kons- 
tituciją, tik Kongresas turi galią tvarkyti tarp- 
steitinę prekybą, todėl perleisdamas dalį šios ga- 
lios prezidentui arba tiesiog valdžios įstaigoms, 
Kongresas privalo gana tiksliai apibrėžti tokios 
deleguotos galios ribas. Ua 

Kongreso nustatomas standartas negali bū- 
ti perdaug platus. Sakysime, suteikimas prezi- 
dentui galios veikti, jei “tautos gėris" to reika- 
lausiąs, būtų per platus standartas ir padarytų 
galios perleidimą niekingą. Panašiai, perdaug 
platus buvo pripažintas galios perleidimas pagal 
NRA įstatymą, kuris įgaliojęs prezidentą veikti, 


kai bus reikalas “atstatyti krašto pramonę ir ap- 
saugoti gamtos turtus". Tačiau, jei prezidentas 
Įparelgojamas pirmiausia ištirti padėtį i“ nusta- 
tyti eilę faktų, nes tik jiems atsiradus jis galįs 
įsikišti, tai toks galios perleidimas buvęs rastas 
teisingas. Kartais užteko tik pažymėti, kad pre- 
zidentas privalo pildyti kokį nors Kongreso rei- 
kalavimą, “kiek tai praktiška", pvz. reguliuojant 
prekių kainas, išeiti iš nurodyto periodo kainų, 
kad galios perleidimas būtų užtenkamai tikslus. 
Šitoks reikalavimas nė kiek nesuvaržė preziden- 
to veikimo laisvės, nes jam bereikėjo tik konsta- 
tuoti, kad nepraktiška būtų buvę laikytis Kon- 
greso pažymėto laikotarpio kainų, ir jis buvo 
laisvas nuo Kongreso pastatytos sąlygos. 


Lygiai kaip Kongresas paveda administraci- 
nėms įstaigoms galią potvarkiams leisti, nusta- 
tydamas standartus, panašiai įstaigos toliau iš- 
dirba savo standartus, pagal kuriuos turi veikti 
įstaigų Žžemesnysis personalas. Standartai turi tą 
gerą ypatybę, kad jie sumažina administracinę 
diskreciją ir veda administraciją į išdirbtą ruti- 
ną, kurios pasėkoje lengviau išvengti įvairių po- 
litinių ir ekonominių įtakų bei spaudimų į ad- 
ministracijos darbą. 

Pereito šimtmečio pabaigoje smarkiai besi- 
plečiąs Jungtinių Valstybių geležinkelių tinklas, 
esąs privačių bendrovių rankose, sukėlė didelę 
netvarką transporto srityje. Tai davė progą 1887 
m. sukurti pirmą šios rūšies federalinę admi- 
nistracijos įstaigą — Tarptautinę Prekybos Ko- 
misiją (Interstate Commerce Commission). Pra- 
džioje Kongresas buvo pavedęs šiai įstaigai tik 
labai nežymią galią tvarkyti prekybą tarp atski- 
rų steitų, o ypačiai tarptautinį transportą, kuris 
buvo pripažintas sudarąs šios prekybos atskirą 
šaką, įeinančią į Kongreso kompetenciją. Ve- 
liau Kongresas šios įstaigos galią Žymiai išplėtė. 
Šiais laikais tokių atskirų federalinių įstaigų 
skaičius įvairioms administracijos šakoms yra 
smarkiai išaugęs. Jų Žymiausios (šalia paminė- 
tos) būtų šios: Federalinė Verslų Komisija 
(FTC); Federalinė Ryšių Komisija (FCC); Ver- 
tybinių Popierių ir Biržų Komisija (SEC); Fe- 
deralinė Darbo Santykių Komisija (NLRB) ir 
daug kitų. 

Ne tiek pačioms federalinėms ministerijoms, 
kiek šioms komisijoms pirmoje eilėje ir tenka 
nuopelnas už Jungtinių Valstybių administraci- 
nės teisės išvystymą. Nors būdamos savistovios 
administracinės įstaigos, nedaug tepriklausomos 
nuo federalinių ministerijų, jos vistik nebuvo 
dengiamos tos politinės diskrecijos bei įtakos, 
kurią dažnai savo dispozicijoje turi ministeris. 
Dėl šios priežasties tų komisijų administracinis 
darbas turėjo būti ypačiai tikslus, kad joms leng- 
viau būtų pateisinti savo veiklą prieš Kongreso 
komisijas arba prieš teismą. Tačiau pats pato- 
giausias būdas įstaigai apginti savo poziciją, jei 
ji gali nurodyti, kad jos aktas esąs tik regulia- 
raus iš anksto nustatyto proceso rezultatas. 

Šioms administracinėms įstaigoms teko pa- 
vesti ne tik vykdomųjų potvarkių leidimą, bet 
ir galią spręsti administracinius ginčus. Gyveni- 
mo praktika parodė, kad bendrųjų teismų plati 
jurisdikcija padaro neįmanomą tų teismų spe- 
cializaciją vienoje kurioje „siauroje gyvenimo 
srityje. Tą specializaciją tačiau nesunkiai gali 


isigyti specialus administracinis teismas. Joks 
teisėjas nei prie kruopščiausio pasiruošimo nega- 
li šalia civilinės ir baudžiamosios teisės pilnai 
pažinti visą administracinės įstatymdavystės sri- 
tį, o tuo tarpų administracinėms įstaigoms šis 
darbas sudaro jų kasdieninę duoną. Be to, dau- 
gumoje administracinių bylų ne tiek teisės pri- 
taikymo, kiek faktų nustatymo klausimas suda- 
ro visą sunkumą. Bet šiais laikais administraci- 
nės įstaigos yra pavirtę dideliais informacijos 
centrais, turinčiais daug įvairių savo srities spe- 
cialistų, kurių neturima nei civiliniuose nei bau- 

džiamuosiuose teismuose. Todėl natūralus daly- 
kas, kad šios įstaigos gautų progą panaudoti savo 
specialias žinias, spręsdamos administracines by- 
las. 

3. Šalių teisės. 

Nors pats principas: “Audiatur et altera 
pars" siekia gilios senovės, bet teisės praktikoje, 
o ypačiai administracinėje teisėje, jis ne taip 
lengvai įgyvendinamas. O vistik šis principas, 
kad abiejų šalių interesams būtų garantuotas ly- 
gus atstovavimas, sudaro patį pagrindinį kiek- 
vieno teisminio proceso elementą. Nesunku su- 
prasti, kodėl šis reikalavimas tiek svarbus. Be- 
veik kasdieną mums tenka patirti, kaip papras- 
čiausias ginčas įvairiai vienos ir kitos šalies pa- 
teikiamas, nors nesama blogos valios arba aiš- 
kios tendencijos klastoti faktus. Todėl ir valsty- 
bės administracijoje skundo teisė į augštesnę 


įstaigą arba viršininką negali laiduoti teisingo 
sprendimo, nes nesudaromos sąlygos, kad abi by- 
los šalys būtų lygiai išklausomos. Jei ministeris 
arba departamento direktorius, sprendžiąs skun- 
dą galutinėje instancijoje, ginčo davinius gaus 
tik iš žemesniųjų valdininkų, vadinasi, iš tų as- 
menų, prieš kuriuos skundas buvo paduotas, ne- 
tenka stebėtis, kad jo sprendimas bus šališkas. 
nors toks sprendėjas ir neturėtų tendencijos kiek 
įmanoma ginti tariamą įstaigos autoritetą. 


Pagal ši bendrą principą Jungtinių Valsty- 
bių administracinės įstaigos, prieš leisdamos po- 
tvarkius arba atlikdamos kokius kitus adminis- 
tracinius aktus, kaip taisyklė, turi pareigą iš- 
klausyti suinteresuotas šalis, apie ką jos privalo 
iš anksto pranešti. 


Šis reikalavimas iškelia mums problemą, 
kokios apimties turi būti toks šalių išklausymas, 
nes jis turėtų įvairuoti pagal atskirų aktų po- 
būdį. Mums tenka derinti du priešingus daly- 
kus: 1) tinkamą privačių interesų apsaugą ir 2) 
kartais labai skubios administracinės akcijos rei- 
kalą. Reikia užtikrinti privatiems interesams tin- 
kamą apsaugą, bet kartu tenka išvengti, kad 
skubus administracinis aktas nebūtų sutrukdy- 
tas nereikalingų arba perdaug ištęstų procesa- 
vimų. "Todėl kai JAV Kainų Kontrolės Įsta- 
tymas reikalavo, kad kainų tvarkytojas, nor- 
muodamas kainas, pasitartų su atitinkamos pra- 
monės atstovais, “kiek toks pasitarimas praktiš- 
kas“, teismas rado, kad pasitarimas su kiekvie- 
nos pramonės atstovais nebuvęs reikalingas, nes, 
atsižvelgiant į kainų tvarkymo skubotumą, toks 
pasitarimas nebūtų buvęs praktiškas dalykas 
(141 F. 2d 696). 

Patį pagrindinį kriteriumą, koks turi būti 
šalių išklausymas, nustato administracinio akto 
pobūdis. Čia tenka skirti vykdomųjų potvarkių 
leidimą (Rule-Making) nuo administracinių by- 
lų sprendimo (Adjudication). Vykdomasis po- 
tvarkis turi bendrą pobūdį ir veikia ištisai pi- 
liečių grupei, o administracinis teismo sprendi- 
mas paliečia tik vieną fizinį arba juridinį asme- 
nį, vedantį bylą prieš kokį nors administracijos 
aktą. Potvarkis veikia į ateitį, o administracinis 
sprendimas tvarko buvusių įvykių „pasekmes. 
Paprastai vien tik geros administracijos princl- 
pas verčia įstaigą, leidžiančią potvarkį, išklau- 
syti suinteresuotas šalis, kad tiksliai nustatytų 
esamą padėtį bei sužinotų šalių pageidavimus ir 
surastų tinkamesnę taisyklę. Tačiau piliečio nu- 
baudimas, pilnai jo neišklausius, jau yra buvęs 
pasmerktas nuo Magna Charta laikų. 


Vienoje senoje byloje (210 U. S. 373) JAV 
Augšč. Teismas išaiškino, kad šalių teisių apsau- 
ga (due-process) reikalavo, jog nustatant namų 
savininkams priklausančią mokėti mokesčių dalį 
už gatvės išgrindimą, neužteko tik leisti jiems 
pateikti raštu savo pareiškimus bei protestus, bet 
reikėjo jiems duoti teisę į pilną teismo procesą 


su liudininkų apklausinėjimais bei šalių kalbo- 
mis. 

Tačiau kitoje panašioje byloje (239 U. S. 
441), kurioje buvo ginčijamas teisčtumas po- 
tvarkio, pakelti mokesčių reikalams 4044 vertę 
visų Denverio miesto nekilnojamų nuosavybių, 
Teismas rado, kad pilnas teismo procesas nebu- 
vęs reikalingas, nes šis aktas nesudaręs betar- 
piškų nuoskaudų atskiriems asmenims. Todėl 
turimą skundų medžiagą esą buvę galima pilnai 
pateikti raštu bei žodiniais argumentais. 


Kiek galima spręsti iš minėtų pavyzdžių, 
Teismas atsižvelgęs į akto veikimą, kiek jis pa- 
liečiąs visą piliečių grupę ar tik atskirą indivi- 
dą. Kai Vertybinių Popierių ir Biržų Komisijos 
potvarkis, nors būdamas bendro pobūdžio, pa- 
lietė tik vieną vienintelę bendrovę, panaikinda- 
mas vieną jos turėtų teisių, tai tokį potvarkį 
teismas pripažino tos bendrovės atžvilgiu buvus 
teisminį aktą, nes jis lietęs tik vieną juridinį 
asmenį, todėl bendrovė gavo teisę į pilną admi- 
nistracinio teismo procesą (175 F. 2d 808). Be 
to, teismas uždėjo administracinei įstaigai prie- 
volę įrodyti, kad toks potvarkis buvęs reikalin- 
gas. 

Šioje vietoje tenka įsakmiai iškelti nelemtą 
reiškinį, ypačiai charakteringą menkesnių poli- 
tinių bei teisinių tradicijų kraštams, kurio pa- 
sekoje stengiamasi neva bendro pobūdžio įsta- 
tymais arba administraciniais potvarkiais patai- 
kyti tik į atskirą nepakenčiamą asmenų grupę 
arba klasę. Galima būtų tvirtinti, kad anglosak- 
sų teisinė sąmonė yra atsikračius šitokios prak- 
tikos, bet ją galima dažnai sutikti pvz. tarp Pie- 
tų Amerikos kraštų įstatymų. 

Šiaip Jungtinių Valstybių administracinis 
procesas yra tiek lankstus, kad šalys nevisuo- 
met turi teisę net į baigiamąsias kalbas, nes šio- 
ji teisė irgi priklauso nuo atskiros bylos aplin- 
kybių (174 F. 2d 226). Jei nesama ginčų dėl by- 
los faktų, o teisės taikymo klausimas nesukelia 
ginčo iš esmės, tai teismas gali neleisti šalims 
sakyti net savo baigiamųjų kalbų. 

Skubių administracinių veiksmų atvejais 
joks administracinis procesas nereikalingas, jei 
tik įstatymas numato administracinio akto pa- 
tikrinimą prieš bendrąjį teismą. Karo metais 
tvarkant butų nuomas, Butų Kontrolės Įstaiga 
turėjo teisę reguliuoti butų nuomas be jokios 
ankstybesnės procedūros, nes toks reikalavimas 
būtų padaręs nuomų kontrolę neįmanomą. Teis- 
mas pripažino, kad namų savininko teisė ap- 
skysti tokį administracinį aktą bendriesiems teis- 
mams pilnai apsaugo pilietį nuo valdžios įstai- 
gos sauvalės. 

Saugodamas asmenį nuo administracinės 
sauvalės, Augšč. Teismas daro skirtumą tarp 
teisės ir privilegijos. Vienoje įdomioje byloje 
(338 U. S. 537) šis teismas patvirtino generali- 
nio prokuroro nutarimą neįsileisti į Jungtines 
Valstybes karo veterano vokietės Žmonos, nes 

jos įsileidimas pakenktų šio krašto interesams, 
bet nepateikdamas konkrečių motyvų, nes ir jų 
paskelbimas pakenktų viešiesiems interesams. 
Šioje byloje buvo ginčijamas konstitucingumas 
įstatymo, suteikusio prokurorui imigracijos atsi- 
tikimais tokias plačias teises. Teismas rado, kad 
joks svetimšalis neturįs teisės, o tik privilegiją, 
būti įsileistas į Jungtines Valstybes, todėl Kon- 
gresas tokį įsileidimą galįs padaryti priklausamą 
nuo bet kokių Kongresui patinkamų sąlygų. 


Tikrindamas konstitucingumą Kongreso pri- 
imtų priemonių subversyviniams gaivalams kon- 
troliuoti, Augšt. Teismas nusprendė (Joint Anti- 
Facist Refugee Committee v. McGrath, 341 U. 
S. 123), jog viešas pranešimas ir šalių išklausy- 
mas esąs reikalingas, kad generalinis prokuroras 
galėtų paskelbti organizaciją subversyvine, nes 
tokios organizacijos bei jos narių prestižui su- 
duodamas sunkus ir nepataisomas smūgis. 

Vienok, kitokiais atsitikimais, kai viešasis 
interesas yra daug svarbesnis už atskiro asmens 
teisę arba preliminarinis šalių išklausymas būtų 
aiškiai netikslus dalykas, teismas duoda visuo- 
menės interesams pirmumą prieš atskirų indivi- 
dų arba grupių. Vienoje byloje Augšč. Teismas 
pripažino, kad bankui galima paskirti adminis- 
tratorių, neišklausius suinteresuotų šalių, nes bet 


koks viešas banko reikalų tyrimas tik dar dau- 
giau pakenktų banko finansams. Užtenka, kad 
tokio paskyrimo reikalingumą gali vėliau patik- 
rinti civilinis teismas. Panašiai administracijos 
įstaiga gali suspenduoti biržos maklerį be jokios 
ankstybesnės procedūros, jei įstatymas numato 
tokio suspendavimo patikrinimą prieš civilinį 
teismą. Nors šitoks aktas gali kiekvienu atveju 
reikšti verslo sunaikinimą, vienok publikos ap- 
saugojimas nuo apgaulės esąs svarbesnis reika- 
las (212 Wis. 184). 


Netenka aiškinti, kad joks viešas pranešimas 
nei šalių išklausymas neįmanomas tais atsitiki- 
mais, kai paliečiamos valstybinės paslaptys arba 
reikalas eina apie kariškus arba užsienių politi- 
kos klausimus. 

Į tinkamą ginčo šalių išklausymą, kuris su- 
daro patį pagrindinį kiekvieno teisminio proceso 
elementą, mums tektų atkreipti ypatingą dėme- 
sį, kuriant mūsų būsimos nepriklausomos Lietu- 
vos administracinį teismą. Jungtinių Valstybių 
patyrimas šioje srityje galėtų mums duoti daug 
vertingų sugestijų. Nežiūrint to, tolimesnis ad- 
ministracinio teismo problemų svarstymas suda- 
rytų jau gana technišką, tik teisininkams beįdo- 
mią medžiagą, kurią galima būtų pateikti spe- 
cialiai šiems reikalams skirtoje spaudoje. 


Juozas Mikuckis. 


To 


TAA UL V ISE+N. ATI 


Mano gulbių ežere — 
Gulbė tu liekniausia, 

Mano pasakų dvare — 
Meile pasikliausi. 


Nepalies tave čionai 
Vanagai plėšrieji:— 
Saugos girių milžinai 
Tuos kelius, kur skrieji. 


Ar lankys skaisti dalia 
Ar speigai įširdę — 
Aš kalbėsiu dainele 
Tau vienai į širdį. 

ŽYMIAUSIOS SROVES ESTŲ LITERATŪROJE 
XX-ME AMŽIUJE 


Naujosios estų literatūros gimimo 
metais galima laikyti 1905 m., kai 
rusų imperijoje suliepsnojęs revoliu- 
cinis judėjimas sudarė Pabaltijo tau- 
toms galimybę pasiekti didesnio kul- 
tūrinio savarankumo. 1905 metais 
pasirodė pirmasis almanachas “Noor 
Esti" (“Jaunoji Estija"), virtęs vė- 
liau į tuo pačiu vardu vadinamą, l1a- 
bai įtakingą neoromantinės literatū- 
ros Mokyklą. 

Tačiau kad ši estų literatūros ap- 
žvalga būtų suprantamesnė lietuviš- 
kai publikai, būtina pateikti žiups- 
nelis žinių iš estų praeities, kitaip 
sakant — foną. 

Visų pirma: estų kalboje randame 
per 200 žodžių, penktame šimtmety- 
je p. Kr. pasiskolintų iš lietuvių, lat- 
vių ir prūsų prokalbės. Vėliau nu- 
trūko tas senųjų suomių kilmės tau- 
tų glaudus santykiavimas su seno- 
siomis baltų kilmės tautomis plo- 
tuose nuo Baltijos jūros iki Viduri- 
nės Rusijos, ir estų tauta pradėjo 
labiau orientuotis į Vakarus, t. y. 
Skandinavijos link. Tai buvo ypač 
pastebima vadinamajame vikingų 
amžiuje. 

Vokiečių kryžiuočių crdinas, po il- 
gos ir atkaklios kovos, 13-jo šimt- 
mečio viduryje užvaldė Estiją. Dėl 
to Kristaus tikėjimą estai priemė 
vėliau negu bet kuri kita tauta Eu- 
ropoje, išskyrus tik Lietuvą. Iš tų 
laikų turima ir pirmųjų estų kalba 
rašybos paminklų. Pirmoji estų kal- 
ba išspausdinta knyga pasirodė 1535 
m.; buvo tai Liuterio tikybos kate- 
kizmas, Reikia paminėti, kad 16-jo 


*) šis straipsnis “'Aidams'' parašytas estų 
literatūros specialisto. Iš estų kalbos ji 
išvertė V. Čečetienė. Tarp 1933-38 m. ji 
iš estų kalbos išvertė Vildės "Aitvarą" 
(Kauno teatrui) ir A. Kitzbergo *““Vilkai- 
te" (Klaipėdos teatrui). Yra davusi ir 
smulkesnių vertimų iš estų kalbos.— Red. 


šimtmečio antroje pusėje pasirodė ir 
įvairios katalikų tikybinės knygos, 
kovojančios su reformacija. Tačiau 
sena estų rašytinė kalba ir tikybinė 
literatūra pilnai susikristalizavo tik- 
tai vėlyvame 17-me šimtmetyje, kai 
visa Estija pateko Švedijos valdžion. 
Pilnas Biblijos vertimas pasirodė 
1739 m. Jau prieš tai buvo padaryta 
pradžia pasaulietinei estų kalba li- 
teratūrai. 

Pirmasis tikra to žodžio prasme 
rašytojas estų kalba buvo studentas 
poetas K. J. Peterson, miręs 1822 
m., rašęs odes Pindaro ir Goethės 
stiliuje ir vartojęs labai seną estų 
tautinių dainų formą — “runas"'. 

1857-61 m.m pasirodė estų tautinis 
epas “Kalevipoeg"', kurį sukūrė dr. 
F. R. Kreutzwald, sekdamas seno- 
vės estų dainų temomis ir suomių 
“Kalevalos" paskatintas. Prasidėjo 
visuotinis estų tautos kultūrinis ir 
politinis budimas, kurio didžiausia 
reiškėja romantizmo aimžiaus pra- 
džioje buvo patriotinė lyrikė Lydia 
Koidula (Aušra). Realizmas pra- 
dėjo skverbtis į estų rašybą apie 
1890 m., kai šie trys iniciatoriai pa- 
dėjo pamatą klasikinei estų litera- 
tūrai: gilus poetas ir beletristas Ju- 
han Liiv; didelis romanų rašyto- 
jas Eduard Vilde, pradžioje daly- 
vavęs vokiečių socialdemokratų ju- 
dėjime, ir konservatyvus dramatur- 
gas August Kitzberg. 

Glaudžiai  bendradarbiaudama, ši 
grupė 1905 m. pradėjo “Noor Esti" 
(“Jaunoji Estija") sąjūdį, kuris, iš 
vienos pusės, gravitavo į Vakarų Eu- 
ropos kultūrą, jieškodamas sau pa- 
vyzdžių labiausiai prancūzų literatū- 
roje, iš kitcs gi pusės savo raštuose 
ir mene vartojo ir tobulino estų tau- 
tinės kūrybos pradus, žiūrėdamas 
pavyzdžių suomiuose, 


Savo tendencijoms atstovauti “Noor 
Esti" rado nepaprastai įdomų ir tin- 
kamą vadą Gustav Suits'o augš- 
tai intelektualioje asmenybėje. Jo 
lyrika ir tautosakos forma parašytos 
baladės yra subtiliausias ir įdomiau- 
sias naujosios poezijos pavyzdys, ku- 
ris, deja, dėl savo impresionistinio 
turtingumo labai sunkiai duodasi iš- 
verčiamas. Nors Gustav Suits'o kū- 
ryba, dėl kai kurių savo ypatybių, 
gali būti laikoma taip pat neoroman- 
tine ir simbolistine, ji visuomet lieka 
realistiškai šviežia ir aštri. Ji kupina 
reto gyvybingumo ir švelnios poezi- 
jos, tikrai ir taikliai atvaizduoja po- 
litines bei gyvenimiškas problemas, 
kartu atiduodama duoklę ir gamtos 
grožiui. 

Giliai romantiškas ir simbolistinis 
yra kitas “Noor Eesti' vadovas, kri- 
tikas ir novelistas Friedebert Tug- 
las, kurio kūrybos ir stiliaus žy- 
mių dar ilgus metus bus randama 
visų pradedančių prozos rašytojų 
veikaluose. Konservatyvesnis yra ki- 
tas  jaunaestis — Villem  Raida- 
la, kurio kiek archaiška ir san- 
tūri poezija atvaizduoja estų salų 
gyvenimą — savaimingą, šiurkštų, 
estų senų vikingų romantika dvel- 
kiantį. 

Nors savo skaičiumi jaunaesčiai 
neužėmė pirmaujančios vietos, rei- 
kia tačiau pasakyti, kad šio judėji- 
mo įtaka estų literatūrai ir kultūrai 
buvo nepaprastai didelė ir tebesitę- 
sia po šiai dienai, nors vadinamoji 
“Noor Eesti" hegemonija oficialiai 
baigėsi jau 1917 m. ši grupė va- 
džias į savo rankas paėmė tada, kai 
jos ūkininkų sūnų tauta jau visapu- 
siškai buvo virtusi europine tauta, 
išsivadavusia nuc svetimos aristo- 
kratijos, kurios estai patys niekad 
neturėjo, kaip kad nėra jie turėję ir 
savų kunigaikščių. Reikia tačiau pa- 
sakyti, kad savo prigimtimi jauna- 
esčių siekimai kaip tik buvo aristo- 
kratiški ir davė estui tautinį sava- 
rankumą ir visiškai modernų savi- 
tą kultūrinį gyvenimą. “Noor Eesti" 
epocha davė estų literatūrai šlifą ir 
europinę formą, turtingą kalbą, pra- 
bangius kultūrinius žurnalus, užmez- 
gė ir palaikė reikalingus kontaktus 

Gustav Suits 


su Vakarų kultūra, pastatė didingus 
teatrų rūmus, įkūrė tautinius mu- 
ziejus, išvystė įvairius modernius 
amatus (pritaikcmąjį meną), išvedė 
estų muziką su jos savitu grožiu į 
iškilmingą koncertų salę. Trumpai: 
šis judėjimas sugebėjo atpalaiduoti 
estus tiek nuo iš seno buvusios įsi- 
galėjusios vokiečių įtakos, tiek nuo 
naujai besiskverbiančios rusų įtakos, 
puikiai atlikdamas tą sunkų uždavi- 
nį, nepaisant to, kad augštieji Esti- 
jos sluogsniai buvo vokiečių bajori- 
ja, o valdė rusų carizmas. Tai gyvas 
pavyzdys, ką gali nuveikti ūkininkų 
tauta, gavusi į savo rankas raktą į 
kultūros lobyną. 

Kalbant apie “Noor Eesti" judė- 
mą, paminėtina tai, kad jo įkūrėjas 
Gustav Suits, naujai atidarant Tar- 
tu universitetą 1919 m., buvo vien- 
balsiai išrinktas literatūrcs profeso- 
rium. O pernai jis atšventė septy- 
niasdešimtą savo amžiaus sukaktį. 

Vienas jaunaesčių, Johannes Aa- 
vik, visą savo laiką ir energiją 
pašventė estų kalbos sumodernini- 


mui ir, taip sakant, jos suestini- 
mui — reiškinys nedažnai bepasi- 
taikąs kitų kalbų istorijoje, Jam, 


kaip lygiai ir kitiems jaunaesčiams, 
formos klausimuose  augščiausias 
autoritetas buvo romanų tautos ir 
tik po to sekė broliškos tautos — 
suomiai ir skandinavai. 

Kaip jau buvo pastebėta, “Noor 
Eesti" hegemonija oficialiai pasibai- 
ge revoliucingais 1917 metais, Po to 
iškilo rašytojų judėjimas vardu 
“Siuru" (mistinio paukščio vardas). 
Tai buvo provokatyvi, sensualinė ir 
fantastiška kūryba. 

Atėjo laikas, kai vieno milijono 
tautoje literatūros kūriniai pasirody- 
davo dešimtimis tūkstančių egzem- 
pliorių. 

Tačiau šis judėjimas nebuvo tiek 
svarus ir savaimingas. Tai buvo lyg 
ir “Noor Eesti" palikuonys savo tu- 
riniu, žaismingo neoromantizmo pa- 
vidalu, prie to pridedant kiek eks- 
presionizmo ir netgi natūralizmo. 

“Siuru" sąjūdis per savo trumpą 
trejų metų gyvavimą nepriklauso- 
mybės laikotarpyje estų literatūrai 
davė garsių rašytojų. Pirmoje eilėje 
paminėtina poetė Marie Under, ku- 
ri neabejotinai prilygsta žymiausioms 
pasaulinic masto lyrikėms. Buvo ki- 
lus mintis išstatyti jos kandidatū- 
rą Nobelio premijai. Jos jautri mei- 
lės lyrika, paliečianti visas Žmogaus 
sielos stygas, jos gili filosofija ir 
gamtos pajautimas stato ją greta 
su Rilke. Skaityti jos poeziją — tai 
skaisčioje ir tyroje šviesoje keliauti 
žmogaus gyvenimo kelius. Jos rin- 
kinyje, pasirodžiusiame vardu Ir 
žodis tapc kūnu"'', atsispindi visi pra- 
kilnieji dvasios polėkiai. Kartu su 
tuo M. Under gali būti labai žemiš- 
ka, palikdama tačiau visuomet kla- 
siškai paprasta, aiški ir virtuoziška. 
Savo kalbos vartojime ji vienu me- 
tu yra liaudies ir aristokratiškumo 
reiškėja, 

Savo žydėjimo augštumoje “Siu- 
ru" davė didžiausią estų prozos ra- 
šytoją, August Gailit'ą.  Nepapras- 
tai originalus, ypač liaudies tipų ir 
aplinkumos parinkime, jis buvo iš- 
verstas į Vakarų Eurcpos kalbas. 
Dabar gyvendamas tremtyje Švedi- 
joje, Gailit parašė dėmesio vertą ro- 
maną “Liepsnojančios širdys", ku- 
ris yra estų psichikos ir jų meno 
pažangos gili analizė ir sintezė. Gai- 
lito patriotiniai romanai lyginami 
su De Coster'io “Ulenspiegel" ir, 
nežiūrint fantastiškiausių nuotykių, 
lieka visuomet tikri 

"Siuru grafu" ir 
gaikščiu" savo laiku buvo vadina- 
mas Henrik  Visnapuu. Jis, be 
abejonės, yra vienas didžiausių ir 
talentingiausių estų poetų. Jo kūry- 
ba, nors ir būdama perdėm tautiš- 
kai estiška, turėjo kažkokį kosmiš- 
ką antspaudą. Sąmoningai ir pasą- 
moningai Visnapuu semiasi savo kū- 


"poezijos kuni- 


rybai iš suomių tikėjimo, — net bur- 
tų, — šimtamečių giliųjų šaltinių. 
Todėl jis ir buvo melodingiausias 


ten, kur jį įkvėpė liaudies motyvai. 
Greta to jis visai natūraliai buvo 
moderniausias estų poetas, daryda- 
mas ekskursijas net į kraštutiniau- 
sią futūrizmą. Išpažindamas gryną 
individualizmą, savo kūrybos evoliu- 
cijoje Visnapuu darė nekartą tokių 
pareiškimų ryšium su savo tautos li- 


Marie Under 


kimu, kurie vėliau pasirodė prana- 
šiški. Vėliau tremtyje, nuo 1944 m., 
Visnapuu nepaprastai daug padarė, 
žadindamas ir palaikydamas savo 
tautiečių viltis. Jis buvo tas pa- 
triarchas, apie kurį būrėsi visa emi- 
gracijos dvasinė energija. Kai 1951 
m. Visnapuuimirė netoli New Yorko, 
jo gedėjo visi laisvieji estai, ir net 
tėvynėje jo mirtis susilaukė atgarsio. 

"Siuru" populiarų ir triukšmingą 
debiutą sekė literatūros laikotarpis 
iš laisvės kovų (1918-1920) ir iš pir- 
mųjų nepriklausomybės metų. Vienas 
pirmųjų, grįžusių prie realizmo ir 
tautinių bei socialinių problemų, bu- 
Kivikas, kuris vėliau parašė di- 
delį estų laisvės kovų epą “Vardai 
Marmuro Lentose". Ir tremtyje šve- 
dijoje parašytuose romanuose jis 
vaizduoja tuos metus. 

'Gausų nepriklausomybės laikotar- 
pio rašytojų būrį dominuoja Anton 
Hansen - Tammsaare, vyresnės kar- 
tcs rašytojas, bendradarbiavęs jau 
su 'Ncor Eesti". 1926-33 m. pasiro- 
dė jo penkių tomų romanas “Tėde ja 
Oigus". (“Tiesa ir Teisė"), kuris 
šiandien priklauso prie pasaulinės li- 
teratūros ir buvo išverstas į daugelį 
kalbų. Tai monumentalus sodžiaus 
epas, kurio trys paskutinės dalys ta- 
čiau jau gvildena ūkininko vaikų — 
naujų inteligentų — gyvenimo pro- 
blemas ir gilesnius pasaulėžiūros 
klausimus, Tame veikale aprašomas 
estų ūkininko-individualisto grumty- 
nės su jo pelkėtos sodybos priešingu- 
mais, su Dievu ir su bendruomene. 
Kad ir nestinga ten kartume ir nu- 
sivylimo, kūrinio pabaiga yra giedri 
ir optimistiška, Tammsaare taip pat 


Henrik Visnapuu 


nuodugniai ir pozityviai liečia krikš- 
čionybės problemas, nors daugumoje 
jo veikalas atstovauja biologinei eti- 
nei ir labai kritiškai pasaulėžiūrai. 
1940 m. Tammsaare mire. Jo pas- 
kutinis veikalas buvo 'Pohjuporga 
Uus Vanapagan“ (“Naujasis senas 
velnias iš Pohjuporga“ ( Pohjupor- 
ga — vietovės pavadinimas ir pažo- 
džiui verčiant, reiškia pragaro dug- 
ną, V. Č.), tautinės kūrybos moty- 
vais alegorinis romanas, svarstąs so- 
cialines problemas, visiškai savitas 
veikalas pasaulio literatūroje. 
Nepriklausomybės laikų dideliu ra- 
šytoju reikia laikyti Mait Metsa- 
nurk'ą, kuris savo kūrybos evo- 
liucijoje yra perėjęs kelis stilius ir 
linkmes. Didžiausio subrendimo jis 
pasiekė savo romane '“Kutsudut ja 
Seatud“ (“Pakviestieji ir Pasodin- 
tieji' V. Č.), kur aprašomos protes- 
tantų pastoriaus sielos kovos, ir jo 
istoriniame romane “Ūmera jodel' 
(“Ant Umeros upės''), kur nepapras- 
tai įtikinamai atvaizduojamas senų 
estų gyvenimas ir jų kovos už lais- 
vę su grobiku ordinu 13-jame šimt- 


metyje. 

1930 m. susidarė estų rašytojų 
grupė — daugiausia jaunesnieji pro- 
zos rašytojai bei kairesnių pažiūrų 
žmonės — pasivadinusi “gyvenimui 
artimaisiais". Pavyzdžiui jie pasi- 
rinko sau Zola, o tikslu — socialinę 


pasaulio reformą. Nežiūrint to, kad 
Estija buvo labai demokratiškas 
kraštas, be žymesnių klasinių skir- 
tumų, socialinės reformos problemos 
buvo labai populiarios ten, “Gyveni- 
mui artimųjų" grupei atsverti susi- 
darė jai priešingas “dvasiai artimų- 
jų" sąjūdis, kurio žymiausiu atsto- 
vu prozos srityje laikomas rašyto- 
jas K. A. Hindrey. Jis vaizdavo 


aristokratiškos dvasios žmones, tau- 
rius ir vertingus, kėlė dvasinę kul- 
tūrą. Labai geras psichologas Hind- 


rey pasirodė esąs savo istoriniuose 
romanuose. Iš jo romanų, eilės iš- 
skirtinas “Noid" (“Ragana"). čia 


kaip gyvas stoja senas estų pago- 
nių tikėjimas ir kovos bei romano 
veikėjai. Hindrey įtaka liko, be abe- 
jonės, gyva ir tolesnei ateičiai kitų 
rašytojų kūriniuose. 


Tiek “gyvenimui artimieji", tiek 


"dvasiai artimieji" savo pažiūroms 
išreikšti rado visai naujos generaci- 
jos atstovą Karl Ristikivi, iškilu- 
sį į dėmesio vertą rašytoją. Jo kon- 
servatyvi kūryba ir anglosaksų at- 
spalvio humoras, kartu 'su šilta gy- 
venimo išmintimi, randa visame ka- 
me pozityvias ir sveikas puses, Jis 
sukūrė eilę romanų, pradėdamas gi- 
lioje estų senovėje ir baigdamas 
žvilgsniu į ateitį. Jis nagrinėja tiek 
kasdienius, tiek visuomeninius klau- 
simus, susijusius su estų bėndruome- 
nės reikalais ir kova už būvį. šie ro- 
Manai tad nėra nei politinių tenden- 
cijų reiškėjai nei istoriniai veikalai, 
o psichologiniai šeimos romanai. 
Tremtyje Ristikivi pasirodė su savo 
kraštutiniškai moderniu kūriniu 
"Hingede Oo“ (“Sielų  Naktis''), 
gvildenančiuų giliausias tremties pro- 
blemas, perpindamas visa tai pasą- 
monės pasaulio fantastika. 

Dar prieš Ristikivi debiutą, 
1934-35 m. išryškėjo savotiška jau- 
nesnių rašytojų grupė, kurie estų li- 
teratūrai davė žymų indėlį ir užtik- 
rino sau ilgalaikę įtaką. Tai buvo 
poetai Heiti Talvik ir Betti Alver 
bei jų sąjūdis, buvęs vadinamas 
“Arbujated"'. Tai reiškia arkebuzi- 
ninkai, arba šauliai iš lanko. Jie 
nėjo su “dvasiai artimaisiais", tačiau 
skelbė neabejotiną dvasios primatą 
pasaulyje prieš materializmą, discip- 
linos reikšmę tiek turinyje, tiek for- 
moje. Juose buvo jaučiama nemaža 
anglų poezijos pradų, o pradžioje ir 
vokiečių ekspresionizmo žymių. Re- 
zultate jie sukūrė poeziją nepapras- 
tai apvaldytos formos, aštrią ir vir- 
tuozišką, į kurią panašios reikia pa- 
jieškoti. Alver išvystė akrobatišką 
lankstumą: greta kristalinės filoso- 
finės poezijos ji aiškina ir nagri- 
nėja visas populiarias gyvenimo pro- 
blemas. Ji yra parašiusi eileraščių, 
kuriems ne visuomet Puškinas ir 
Byronas prilygtų. Deja, iš to būrio 
niekas, išskyrus Kangro, apie kurį 
pakalbėsime vėliau, nepateko laisvan 
pasaulin. Nė vieno svarbesnio jų vei- 
kalo nėra pasirodę iki šiai dienai 
spaudoje. 

Reikia pasakyti, kad tokių Under, 
Alver, Hindrey, Ristikivi ir kitų sub- 
tili ir gili kūryba įkūnijo visus “Noor 


Anton Hansen-Tammsaare 


Eesti" idealus, kuriuos galima būtų 
išreikšti vienu šūkiu: “Būkime estai, 
tačiau tapkime ir europiečiais!“ 

Estų kultūrai sueuropėti nebuvo 
kliūčių jau 1910 metais. Tačiau vė- 
liau iškilo visai kita problema, bū- 
tent: būkime europiečiais, bet nenu- 
stokime būti ir estais! Iki 1934 m. 
estų rašytojai didelę savo kūrybos 
dalį pašventė estų tautinei dvasiai 
ir esmei išryškinti, kultūros vysty- 
mosi etapams suformuoti, tautos pa- 
sakai sekti, Perėję per Paryžių, jie 
grįždavo atgal į gimtąjį sodžių, jo 
pasiilgę. Perėjo per kraštutinį indi- 
vidualizmą, kuris estams iš prigim- 
ties, ir gal protestantizmo dėka, yra . 
labai artimas. Visa tai jau ir anks- 
čiau buvo perėjęs, nors ir toks dide- 
lis rašytojas, kaip realistas Vilde, 
kuris savo teatro veikaluose ir pas- 
kutiniuose romanuose (1912-1916) 
jungia giliai prasmingą turinį su pui- 
kia forma ir psichologiniais niuan- 
sais. 


Tačiau 1930 m. prasidėjusio nau- 
jo prozos laikotarpio tipingu atsto- 
vu reikia laikyti visai kitą figūrą, 
būtent Augustą  Malik'ą. Pajūrio 
gyventojas pats, jis nepalyginamu 
meistriškumu vaizduoja Saaremaa 
(estų salos vardas. V. Č.) salos gy- 
ventojus, kurdamas romanus iš isto- 
rijos, iš pabėgėlių pergyvenimų ir 
problemų. Dabar pasirodė jo psi- 
chologinis romanas “Tee Kaevule" 
(“Takas į šulinį"), pirmoji dalis, 
gvildenąs bendras žmonijos ir ypatin- 
gas estų tautos problemas. Jo ro- 
manas apie jaunimo auklėtoją, nete- 
kusį dvasinės pusiausvyros ir jieš- 
kantį gyvenimo tiesos savyje užsi- 
darius, yra savotiškas pažiūrų dėl 
teisės ir tiesos, tikėjimo ir sielos 
vingių atvaizdavimas. Už tą veikalą 

LIKIMO ŽAISMAS 


Lukaševičius: LIKIMO 
Išleido Lietu- 


Henrikas 
ŽAISMAS. Romanas. 
viškos Knygos Klubas. Chicago, 1953. 
231 p. Kaina 32.50. 


šis veikalas nukelia į Argen- 
tiną. Autorius mums atskeleidžia tą 
tikrovę, su kuria ten susidarė mūsų 
tautiečiai. Jisai iškelia skurdą, in- 
trygas, apgaulę, išnaudojimą ir įvai- 
rius socialinius nelygumus. šiuo at- 
žvilgiu Henrikas Lukaševičius yra 
pastabus ir sutelkia nemažai supa- 
žindinančios medžiagos. Vaizdas iš jo 
knygos lapų gaunamas tamsus ir 
kritiškas. Tik retkarčiais prasimuša 
gaivesni vėjai, lydimi lengvo humo- 
ro. 


Malik'ui, gyvenančiam dabar Švedi- 
joje, 1952 m. buvo paskirta Henriko 
Visnapuu vardo premija iš fondo, 
suorganizuoto New Yorke. Paskuti- 
niuose Maliko veikaluose matomas 
nuoširdus ir sąmoningas priartėji- 
mas prie krikščionybės, kas gali bū- 
ti pasakyta ir apie Ristikivi 1953 
m. veikalą “Hingede Oo". 

Tarp gausybės vertingesnių istori- 
nių romanų, kurie pradėjo Estijoje 
rodytis po 1930 m., išskirtini Ber- 
nard Kangro kūriniai, kurių di- 
delė dalis vėl išvydo pasaulį trem- 
tyje. Jau tremtyje būdamas, Kangro 
sukūrė du vienas su kitu besirišan- 
čius, intymius ir turiningus istori- 
nius romanus iš 1890-1905 metų, o 
taip pat rašė ankstyvesnio laisvės 
kovų periodo temomis, Kaip jau esa- 
me minėję, ir Gailito “Leegitsev 
Sūda"  (“Liepsnojanti širdis"), ta 
puiki tautinės dvasios vizija, pasiro- 
dė tremtyje, lygiai kaip ir jo sukre- 
čiantis iš pabėgėlių patyrimų roma- 
nas “Ūle rahutu vee“ (“Per nera- 
miuosius vandenis"), kur nestinga 
plakančios satyros komunistų priešų 
adresu. Tokio pat piktos pašaipos 
tono yra Voldemar Oun'o tremty- 
je pasirodę veikalai, daugiausia nu- 
kreipti prieš raudonąją pabaisą. Va- 
lev  Uibopuu savo roinane “Keegi 
ei kuule meid" (“Niekas manęs ne- 
klauso") nagrinėja komunistų varto- 

“Likimo Žaismas" neapima roma- 
nui statomų reikalavimų. Būtų kny- 
ga galėjusi liktis pasakojimu be ko- 
kios griežtesnės etiketės. Tai dalimi 
lyg kelionių aprašymas, lyg žurna- 
listiniai pastebėjimai ir lyg beletris- 
tinis vaizdavimas. 

Pastaruoju požiūriu autorius yra 
be kokių ypatingų pretenzijų, 0 sen- 
timentalesnėse vietose tarpais pri- 
mena Lazdynų Pelėdos žodį. Tai pa- 
stebima veikalo pradžioje, Kai kada 
jo sakinys darosi įmantrus ir kiek 
pasaldintas. 


Veikalo surentimas pradžioje gan 
sunkus ir supainictas. Autorius klai- 
džioja ir pirmyn ir atgal, kol įeina 


jamą taktiką ir terorą, valdžią už- 
grobiant mažame Estijos miestelyje 
1940-1941 m. Jo vėlyvesnis romanas 
“Neli tuld' (“Keturios ugnys") mo- 
dernia kompozicija pavaizduoja gy- 
venimą bėglių laive. 

Tremtyje iškilo visa eilė naujų ra- 
šytojų. Įdomu pastebėti, kad jų tar- 
pe yra apstu kovų prieš komunistus 
dalyvių-kareivių. Arved Viirlaid ir 
Agu Kask aprašo kovas Estijos 
žemėms apginti. Ypač Viirlaid'o ke- 
turių dalių romanas “Ristideta Hau- 
ad" (“Be Kryžių Kapai"), kur jis 
nupasakoja estų tautos likimą ir jos 
tragišką kovą prieš Sovietų terorą, 
galės neabejotinai ligi sielos gelmių 
sukrėsti svetimą skaitytoją, kai šis 
veikalas netrukus pasirodys anglų 
vertime. Paminėtinas ir karys poetas 
Harri Asi, pasižymįs savo galin- 
gu talentu, atominio amžiaus niū- 
rumu ir nenumaldaujama neapykan- 
ta raudonojo priešo atžvilgiu. 

Bendrai imant, estų tremties lite- 
ratūra yra persisunkusi savotišku 
tiesos jieškojimu ir politinės kovos 
dvasia. Estijos išlaisvinimas — vy- 
riausia estų rašytojų tremtyje plunks- 
nos tema. Kai kurių jų veikalai yra 
verčiami į svetimas kalbas. Kai ku- 
rie net rašo anglų kalba, kaip kad 
Ain Kalmus ir jūrininkas Fred 
Kraav, davęs romaną “The Parti- 
sans". Įdcmu pastebėti, kad tie sep- 


į tikresnę vagą. Pagrindinio veikėjo 
nužudymas paskutiniuose lapuose — 
irgi priverstinis, kažkaip nereikalin- 
gai ir nepateisinamai nuskambėjęs. 
Gal tai iš viso mūsų paskutinių be- 
letristų yda — išžudyti savo hero- 
jus, nežiūrint, ar knygos lapuose tai 
būtinybė. “Likimo Žaisme" to įtiki- 
namumo kaip tik pasigendama. 
Knygos veikėjai yra gana schema- 
tiški. Juodieji tipai kiek drūčiau sto- 
vi ant savo kojų. Apskritai autoriui 
geriau sekasi su antraeiliais ir tre- 
čiaeiliais, negu su pagrindiniais as- 
menimis. Tarp tų mažųjų prasimu- 
ša ir vienas kitas gyvesnis veidas. 
Kai autorius duoda apie savo perso- 
nažą faktus ir aprašo jo išviršinius 
veiksmus, jisai jaučiasi tvirtesnis. 
Tačiau kai jisai leidžiasi pavaizduo- 
ti, kas dedasi jų sieloje, nematome 
psichologinio tikrumo ir ištisumo. 
Itin čia nesiderina tam tikrų nei tai 
retorinių, nei tai poetinių priemonių 
įvedimas. štai viena ištrauka: “Vy- 
tauto balsas nutrūko, o Vidos šir- 
dies gilumoj staiga pabudęs pavydo 
balsas, nuaidėjo sieloj, lyg darniame 
orkestre netikėtai suspiegęs ir prasi- 
mušęs rėžiantis akordas. Kaip aliar- 


tyni estų tautos nuošimčiai, kuriems 
pasisekė ištrūkti į laisvę, nuo 1944 
m. davė pasauliui arti 500 veikalų. 
Naujų originalų kūrinių bus ma- 
žių mažiausia dešimt kartų daugiau 
pasirodę laisvajame pasaulyje, negu 
Maskva sugebėjo išspausti iš tevynė- 
je likusių rašytojų savo propagan- 
dos tikslams. Tai yra dar vienas 
svarbus faktas tiek estų, tiek kitų 
Rytų Europos tautų naudai jų ko- 
voje už nepriklausomybę ir laišvė. 
Laisvė daro stebuklingos įtakos kū- 
rybinei dvasiai. Sovietų Sąjunga gi 
daro stebuklus, nužudydama dvasią. 

Iš šioje apžvalgoje suminėtų se- 
nesnių rašytojų šie galėjo tęsti sa- 
vo kūrybą tremtyje: Suits, Under, 
Aavik, Visnapuu, Gailit, Malik, Ki- 
vikas, Kangro, Ristikivi, Uibopuu, 
Kalmus ir dar nemaža kitų tremty- 
je gyvenančių rašytojų, kurie liko 
čia nesuminėti. Tremtyje iškilo ne- 
maža naujų talentų. O iš čia pami- 
nėtų ir tėvynėje palikusių (po 1944 
metų) Sovietų okupacijoje rašytojų 
niekas nė vieno žodžio nesukūrė. To- 
kia yra tikrovė. Kremliaus propagan- 
dcs bernais Estijoje tetarnauja kai 
kurie trečios eilės rašytojai. Geres- 
nieji gi, kurių kūryba paliko pčdsa- 
kus estų tautai, arba yra nutildyti 
arba atsidūrė prie Lediniuotojo Oke- 
ano. 

300 METŲ šV. TERESĖS (KARMELITŲ) 
BAŽNYČIAI VILNIUJE 


Lietuvos didikai protestantai, pa- 
stebėję savo silpnėjimą ir katalikų 
išlikimą Žygimanto III valdymo lai- 
kotarpiu, vėl pradėjo jieškoti sąly- 
čio su katalikų Bažnyčia. Norėda- 
mi įrodyti savo ištikimybę katali- 
kybei, jie ėmėsi rūpintis ir vienuo- 
lynų steigimu ar naujų bažnyčių 
statymu. 

„Vienas iš tokių, bevek pirmiau- 
sias ir ryškiausias, buvo vicekanc- 
leris Steponas Kristupas Pacas, ku- 
ris bandė nusipelnyti karaliaus ma- 
lonę, pastatydamas karmelitams 
šv. Teresės bažnyčią Padedamas 
to laiko Vilniaus burmistrų Stepo- 
no ir Igno Duborovičių, Pacas pali- 
ko mums tiek išorėje, tiek viduje 
turtingą ir puošnų pastatą. Mar- 
muro ir tašyto akmens, — neįpras- 
tos statybinės medžiagos Lietuvoj, 
— pakartojimas byloja apie baž-- 
nyčios steigėjo magnatišką dosnu- 
mą ir plačius užsimojimus. Nema- 
žiau ir jo meninė mąstysena turėjo 
įtakos architektūriniam pastato 
vertingumui. Taip visumoje šv. Te- 
resės bažnyčia savo stiliaus grynu- 
mu, kilnumu ir rimtimi įsiterpia į 
bendruosius ankstyvojo baroko rė- 


mo spiegianti sirena, jis nusiaubė jos 
sielą". (152 p.). 

Šitokis metodas žaloja ir kai ku- 
rias gamtos aprašymų vietas, Parko 
aprašymas pradedamas nuosakiai ir 
konkrečiai, tačiau netrukus lūžtama 
ir peršokama į tokias vietas: “Sto- 
vėjo šie (medžiai, A. R.) tarp kitų 
žalių medžių, tartum kažkokie smai- 
lūs bokštai, kuriais šis parkas lyg 
priminė lankytojui, kad jo siela turi 
amžinai kilti ir siekti aukšto dan- 
gaus" (148 p.). 

Dialogai prabėga sklandžiai, nors 
kai kuriose vietose jie išvirsta į in- 
formacinius klausimus ir atsakymus 
apie Argentinos gyvenimą. 

Apvalai imant, “Likimo Žaismas" 
sunkiau brenda per beletristikos nor- 
mas, tačiau jisai naudingas savo sO- 


cialine ir tikrovine puse. 
Aug. R. 


mus ir ryškiausiai atstovauja to 
laiko architektūrinei dvasiai Lietu- 
voje. 

„Bažnyčios statybos data nėra 
tiksliai žinoma: spėjama, kad ji 
turėjo būti statoma tarp 1633 ir 
1650. Apie tai kalba ir paminklinis 
įrašas: 

S. Theresiae a IESU sum Ioanne 
a. T Spiritualium Carmelitar Pro- 
genitor aliorumą Sancti Carmeli in 
Colarum 

AD CULTUM 


Interminatamą  totius  Curiae 
Caelestis VENERATIONEM Sacra 
haec Basilica Illust: D. STEPHANI 
PAC Supmi M. D. L. Thesaurarii et 
Consortis suae munifico aere 1650 


Fundata ab Illustri: ac  Rdissi: 

Dno Georgio Tyszkievicz  Epo: 

Vln Solemni ritu 1652 
CONSECRATA 


Apie bažnyčios architektą nėra 
tikslių žinių, tačiau, remiantis pa- 
skutinėmis studijomis, augštą šio 
pastato meninę kultūrą neginčija- 
mai galima skirti italui Konstanti- 
nui Tencallai. 


ATSIŲSTA PAMINETI 

Leonardas žitkevičius: SAULUTĖ 
DEBESĖLIUOS. Išleido Lietuviškos 
Knygos Klubas, Chicago, 1953. 63 p. 
Kaina $1.50. 

LIETUVA, politikos žurnalas, 1954 
m., sausio-kovo mėnuo, nr. 5, 80 
pusl. Leidžia Lietuvos Laisvės Komi- 
tetas, bendradarbiaudamas su Euro- 
pos Laisvės Komitetu. Rašo: Dr. A. 
Krivickas — Analogija Lietuvos 
Austrijos bylose, J. Norkaitis — Lie- 
tuvos Sovietų Sąjungos ūkiniai san- 
tykiai, P. V. Raulinaitis — Tautos 
suverenumas, P. Mažeika — Pajūris 
ir uostai, M. Gureckas ir A. Vasi- 
liauskas — Lietuvos medžio pramo- 
nė, J. Audėnas — Vietos savivaldy- 
bė, S. Raštikis — Derybos Maskvoj, 
V. Rastenis — Sovietai apgrobia Lie- 
tuvą, J. Tyris — Lietuviai svetur, K. 
Sidzikauskas — Tarptautinė padėtis. 


Šv. Teresės bažnyčia sukurta, se- 

kant geriausiais to meto Italijos 
pavyzdžiais Baroko apdaras ap- 
jungia aiškų ir santūrų planą, kur, 
neplėtojant toliau lotynų kryžiaus 
minties, apsistojama ties trinavės 
bazilikos idėja, turėjusia taip pat 
nemaža pirmenybių erdviame Ro- 
mos baroko sprendime. Pasirinktą 
tipą čia dar papildo nepaprastas į- 
spūdis, kada iš pagrindinės navos 
žvelgiama į šonines. Jos savo siau- 
rumu, lyg kapelų pavidalu, apjuo- 
sia visą bažnyčios erdvę; kartu že- 
mas kupolas, kuris jau stoge pra- 
dingsta, vėl leidžia pajusti vyrau- 
jančią Il Gesu įtaką. 
Pačia vidaus architektūrine kom- 
pozicija: lopšiniu skliautu, piliastrų 
grupavimu ir bendru visos erdvės 
sprendimo pajautimu bažnyčia ža- 
dina pakilius jausmus. Gaila tik, 
kad jos ankstyvesnės vidaus puoš- 
menos nėra pasiekusios mūsų lai- 
kus savo pirmykščiame grožyje. Po 
1760 m. gegužės mėn. 28 d. gaisro, 
atliekant vidaus restauracijos dar- 
bus, bažnyčia, lenkiškojo rokoko 
nuotaikose, įgavo gausybę dekora- 
tyvinių formų, kurios esamos erd- 
vės blaivumui nebuvo perdaug tiks- 
lingos. Atrodo, kad  nepamatuotai 
vengiama bet kokios aiškios, tiesios 
linijos, viskas sulaužoma, išlanks- 
toma, atsiranda aštrūs kampai ir 
įsivyrauja susmulkinti netaisyklin- 
gi motyvai. šios visos naujenybės 
neša nerimą (tiesa— ir judesį!), o 
per dekoracijų gausumą daugelio 
šviesos efektų santykis su visa erd- 
ve nėra visumoj pasiektas. 

Fasadui aptarti vargu ar būtų 
galima rasti gražesnį aprašymą, 
negu Vorobjovo (Vilniaus Menas, 
1940): jisai “santūriai  harmo- 
ningas, rimtas ir kilnus savo pa- 
prastumu, bet kartu kupinas galios, 
triumfuojančios didybės ir monu- 
mentalaus raiškumo." Jo reljefinis 
suskaidymas puikiai išsprendžia 
proporcingumo bei pusiausvyros 
santykį: tiek horizontaliai — apa- 
tinįjį augštą paliekant  erdvesnį, 
sunkesnį, augštutinįjį — lengvesnį; 
tiek vertikaliai — piliastrais, kurie 
“dvigubi žemutinįjį augštą skai- 
dantieji savo statmeniniu šuoliu 
persmelkia visą fasado reljefą; jie 
pertraukia jo gulstines  skaidme- 
nas, priversdami karnyzą  išsikišti 
priekin; prasiveržia tolyn, į antrą 
augštą, naujų, kiek žemesnių, pori- 
nių piliastrų pavidalu; galop, 
smelkdamiesi į frontoną, įlaužia jo 
kampus, išstumdami juos pakopo- 
mis priekin?''. šių dviejų krypčių 1i- 
nijų žaisme fasadas ne tik kad ne- 
nustoja savo vieningumo, bet, kar- 
tu pabrėždamas vertikalumą, iške- 
lia “galingą. ir triumfuojančią iš- 

Šv. Teresės bažnyčia Vilniuje 


raišką", o “saiko jausmu“ lieka 
uždarytas darniame ir vieningame 
siluete. Taip visa pastato Kkompozi- 
cija, sukurta genialios meistro ran- 
kos, kvėpuoja šilta pietietiška dva- 
sia; barokui įdiegtas atvirumas, — 
kiek mažiau detalėse, — yra gy- 
vas. Jei ir neprilygdama nemiršta- 
miems Romos pavyzdžiams, šv. Te- 
resės bažnyčia savuoju panašumų 
galėtų būti gretinama su Šv. Zuza- 
nos (1636) ir S. Maria della Victoria 
bažnyčiomis Romoje (1603). Anaip- 
tol jai negali prilygti savo fasado 
taurumu bet kokia kita to laiko 
vilnietiškoji he*nyčia. Ji — gry- 

niausia Lietuvos ankstyvojo baro- 
ko atstovė! 

Todėl, jau nekalbant apie S. K. 
Pacą, kaip apie valstybės vyrą, ne- 
reiktų užmiršti ir nepripažinti jam 
didelio nuopelno Vilniaus archi- 
tektūroje. Būdamas šviesus, išsilavi- 
nęs humanistas, temperamentingas 
ir nemažai nusimanąs meno klau- 
simais (gal iš dalies  vadovauda- 
masis noru neatsilikti savąja pui- 
kybe nuo Vakarų pasaulio) jis akty- 
viai dalyvavo “didžiojo meno" ug- 
dyme visame krašte. Tas pat tiktų 
pasakyti ir apie visą Pacų šeimą 
(šv. Petro ir Povilo bažnyčia Ant- 


takalnyje, Pažaislio vienuolynas, 
etc.) iki Mykolo Paco, kuris 1783 
metais šv. Teresės bažnyčios įkūrė- 
jui, vietoje buvusios Nukryžiuotojo 
koplyčios, įrengė Pacų šeimos kop- 
lyčią. 

Vėlesnės restauracijos 1857, 1895 
m. (kun. Frankewicziaus pastango- 
mis, atliko Strzaleckis ir kiti) ir 
1928- 30 m. (arch. Rutkowskis ir 
Sloneckis) neturėjo lemiamos 
reikšmės architektūriniams bažny- 
čios pakeitimams. Ji pasiliko mums 
dviejų baroko laikotarpių liudytoja, 
išplaukianti iš nuoširdaus tų laiko- 
tarpių religinio jausmo ir tuo bū- 
du pateisinanti nerūpestingumo 
polėkį formose, neatsižvelgimą ar 
išslydimą iš pagrindinių ar pir- 
mykščių stiliaus rėmų. Ir kaip ten 
bebūtų, neatmetant nė šalutinių ir 
netikslingų priedėlių, šv. Teresės 
bažnyčia visumoje istorijai kalba 
savo įprastine, pietų kraštams ne- 
pažįstama kulto suprantamybe, o 
kūrybiniuose jos veido  bruožuose 
atsiskleidžia vilnietiškoji siela. 


A. Kulpavičius 


e V. K. Jonynas darc antkapio 
projektą Vyčių organizacijos steigė- 
jui Norkūnui, kuris palaidotas Law- 
rence, Mass. kapinėse. Paminklą 
stato šios organizacijos nariai. 


e Teisutis Zikaras, gyvenąs Aust- 
ralijoje, priklauso vadin, Viktori- 
jos skulptorių Sąjungai. Praeitų me- 
tų pabaigoje Sydnejuje surengtoje 
sąjungos narių parodoj šis lietuvis 
skulptorius dalyvavo su trimis dar- 
bais, tarp kurių buvo ir lietuviškas 
rūpintojėlis. Australijos spauda T. 
Zikarą įvertino teigiamai, kaip sa- 
vitų formų skulptorių, 


e Adomas Galdikas piešė viršelį 
L. Zeikaus romanui “Laiptai į tolu- 


„ 


mas . 


e Vytautas Maželis šių metų pra- 
džioje surengė dar vieną nuotraukų 
parodą New Yorke Harbor ir Fink, 
Inc. foto reikmenų krautuvės patal- 
pose. Išstatė 16 nuotraukų ir susilau- 
kė gražaus pripažinimo iš svetimtau- 
čių. New Yorko didžiosios spaudos 
atsiliepimai apie šį lietuvį fotografą 
buvo nuoširdūs. 

e Vytautas Kašuba daro iš grani- 
to figūrinius papuošimus Marguette 
Parko lietuvių parapijos statomai 
bažnyčiai Čikagoje. Bažnyčiai pro- 
jektą sukūrė archit. inž. Jonas Mu- 
lokas. 


e Antanas Gustaitis spaudai pa- 
ruošė humoristinių eilėraščių rinki- 
nį “Anapus teisybės". 


VISUOMENINIS 
GYVENIMAS 


AMERIKIEČIŲ PAREIšKIMAI LIETUVOS REIKALU 


Šiais metais Vasario 16 proga iš 
amerikiečių susilaukta  rekordinio 
sveikinimų skaičiaus. 

Lietuvą ir lietuvius sveikino augš- 
tieji vyriausybės pareigūnai, vienuo- 
likos valstybių gubernatoriai, apie 
120 Senato ir Atstovų Rūmų narių 
ir šiaip visa eilė valstybininkų bei 
visuomenininkų. Rašė ir didžioji 
amerikiečių spauda, 

Vien tiktai Kongrese Vasario 16 
kalbas apie Lietuvą pasakė 10 sena- 
torių ir 40 Atstovų Rūmų narių. Ki- 
ti dalyvavo minėjimuose ar atsiuntė 
pasveikinimus raštu. 


Vyriausybės pareiškimas 


Didžiausią dėmesį tenka skirti ofi- 
cialiam vyriausybės pareiškimui, ku- 
rį 36-tųjų Lietuvos Nepriklausomybės 
paskelbimo metinių proga padarė 
Walter Bedell Smith, tuo metu ėjęs 
Valstybės Sekretoriaus pareigas. 

Štai to pareiškimo tekstas: 

“Mes, amerikiečiai, prakilniai pri- 
simename trisdešimt šeštąją Lietuvos 
Nepriklausomybės paskelbimo su- 
kaktį. Bendru pasišventimu laisvei 
ir valstybės nepriklausomybei mes 
jaučiamės glaudžiai surišti su Lietu- 
vos gyventojais. Giliai juos užjaučia- 
me dabartinėje jų nelaimėje. Jungti- 
nės Valstybės tebepripažįsta Lietu- 
vos Nepriklausomybę, kadangi mes 
žinome, kad dabartinę padėtį Balti- 
jos valstybėms atnešė tiesioginė So- 
vietų agresija ir kad suinteresuotos 
tautos niekados to nepatvirtino lais- 
vu savo valios pareiškimu. 

“Atsisakydamos pripažinti smurti- 
nį Baltijos valstybių inkorporavimą, 
Jungtinės Valstybės ištikimai laikosi 
principų, kuriems mūsų tauta yra 
pasišventusi nuo pat mūsų pačių ne- 
priklausomybės deklaracijos paskel- 
bimo. 

“Jeigu Sovietų Sąjunga laikytųsi 
principų, kuriuos ji dedasi išpažįs- 
tanti, nėra abejonės, kad Baltijos 
tautoms būtų grąžinta laisvė. 

“Jungtinėse Valstybėse mes žino- 
me, kad kiekvienas lietuvis trisde- 
šimt šeštąją Lietuvos Nepriklauso- 
mybės paskelbimo sukaktį mini gi- 
liausiose savo mintyse ir maldauja 


anos dienos, kai jisai vėl galės reikš- 
ti savo meilę tėvynei, kaip laisvas 
nepriklausomos Lietuvos pilietis. 

"Visa istorijos, ypač gi mūsų pa- 
čių patirtis mums sako, kad šis lais- 
vės ilgesys negali būti amžinai pa- 
neigtas. 

"Mes žinome, kad, laisvajam pa- 
sauliui remiant, valstybės nepriklau- 
somybės byla ir visų tautų teisės 
turėti jų pačių pasirinktas vyriau- 
sybes pasirodys galingesnė negu ti- 
roniškoji diktatūra". 


Viceprezidento Richard M. Nixono 
pareiškimas 


JAV viceprezidentas Richard M. 
Nixon, kuris kartu yra ir Senato pir- 
mininkas, Vasario 16 proga pareiš- 
kė, kad Lietuva, remiama laisvę ir 
nepriklausomybę ginančio pasaulio, 
o taip pat semdamasi stiprybės iš 
savo pačios šimtmetinių kovų prieš 
agresiją, tikrai atgaus laisvę. 

Nepaisant sunkenybių, kurias at- 
nešė sovietai, lietuviai iškovos savo 


šaliai teisėtai priklausančią vietą 
laisvų valstybių šeimoje. 
Kalbos ir pareiškimai II. 16. 


Senate Malda 


Vasario 16 Senato posėdis buvo 
pradėtas malda. Pirmą kartą JAV 
istorijoje ją sukalbėti buvo pakvies- 
tas lietuvis dvasiškis — Baltimorės 
lietuvių R. K. bažnyčios klebonas 
prelatas L. J. Mendelis. Tuo būdu 
Senatas išreiškė pagarbą Lietuvai ir 
Amerikos lietuviams, vieningai ko- 
vojantiems už tėvų žemės išlaisvini- 
mą. 


Senatorių kalbų ištraukos 


Pagrindinę kalbą Senate apie Lie- 
tuvą pasakė Illinois valstybės sena- 
torius Paul Douglas. Jisai apžvelgė 
Lietuvos nepriklausomybės meto lai- 
mėjimus pabrėždamas, kad “Baltijos 
valstybės padarė neribotai didesnę 
pažangą su savais ištekliais, negu 
kad 150 milijonų gyventojų komu- 
nistinėje diktatūroje". Po to jisai pa- 
lietė Lietuvos sutartis su SSSR, nu- 
rodė sovietų-nacių sąmokslą 1939. 
VIII, 23, kurio pasekmėje Lenkija ir 


Baltijos valstybės tapo agresijos au- 
komis. Nurodė ir greitą JAV reaga- 
vimą, pasmeiliant Rusijos klastą ir 
nepripažįstant sovietinės agresijos. 
"Aš didžiuojuosi, — sakė Douglas,— 
kad prezidentas Rooseveltas, prezi- 
dentas Trumanas ir paskutiniu metu 
prezidentas Eisenhoweris laikosi ne- 
pripažinimo doktrinos ir nesutinka 
pritarti agresijai". 

Kalbos pabaigoje sen. Douglas pa- 
žymėjo, kad Lietuva ir kiti Maskvos 
pavergti kraštai prisikels. 


Sen. Douglas rezoliucija 


Kalbos metu senatorius įteikė re- 
zoliucijos projektą, kuria siūloma 
įpareigoti JAV atstovą atkreipti 
Jungtinių Tautų dėmesį į sovietų ag- 
resijos aktus prieš Lietuvą ir kitas 
Maskvos pavergtas valstybes ir pa- 
teikti J. T. kaltės įrodomąją medžia- 
gą. Kartu siūloma, kad Senato Už- 
sienio Reikalų Komisija ištirtų nele- 
galų Lietuvos, Latvijos ir Estijos pa- 
grobimą ir tai, kaip yra naikina- 
mos pagrindinės žmogaus laisvės, o 
kartu ir laisvosios institucijos ten, 
kur tiesiogiai ar netiesiogiai šiandien 
dominuoja komunizmas. 

Ta pačia rezoliucija Kongresas ra- 
ginamas pakartotinai paskelbti dok- 
triną, kuria laisvų tautų pavergimas 
nepripažįstamas tarptautinės teisės 
principu. 


Kiti senatoriai 


Sen. J. Butler, Md. kalboje pažy- 
mėjo, kad “ir šiandien Baltijos vals- 
tybės vis dar sudaro Vakarų civili- 
zacijos tvirtovę. Vakarų idėjos tebė- 
ra gyvos Lietuvoje. Lietuviai atsime- 
na praeitį; iš jų niekas neišraus kar- 
tu su Vakarais turimo bendro pa- 
veldėjimo. Kol visa tai laikosi, nega- 
li būti tokios tironijos, kuri galėtų 
nušluoti laisvo apsisprendimo dvasią 
ir laisvės kelius..." 

Sen. R. Hendrickson, N. J. kal- 
bėdamas pareiškė: “Lietuvos istorija 
mums atskleidžia atkaklią ir drąsią 
kovą išlaikyti nepriklausomybei, ne- 
žiūrint plėšrių kaimynų“. Senatorius 
pažymėjo, kad nepriklausoma Lietu- 
va visam pasauliui parodė nusipel- 
nanti vietą tarp laisvų valstybių. 
“Tas laimingas Lietuvos istorijos lai- 
kotarpis baigėsi 1939 metais, kai to- 
talitariniai Lietuvos kaimynai ...su- 
darė savo niekšingą paktą, kuriuo 
Hitleris Stalinui davė laisvas rankas 
sugniuždyti Lietuvos ir kitų mažų 
Baltijos respublikų laisvę, už tai gau- 
damas Stalino pritarimą užpulti 
Lenkiją"'. 

Senatorius priminė, kad lietuviai 
nesiliauja siekę laisvės. “Amerikiečiai 
drauge su lietuviais laukia dienos, 
kada Lietuva vėl bus laisva. Narsus 

lietuvių laikymasis prieš tironiją ne- 
nueis veltui. 

Sen. J. Kennedy, Mass, irgi atkrei- 
pė Senato dėmesį į tas kančias, ku- 
rios Lietuvą ištiko sovietinėje prie- 
spaudoje. “Prieš lietuvius griebiama- 
si baisiausių nusižengimų. Tačiau, 
laikydamiesi anksčiau turėtos laisvės 
idealų ir principų, lietuviai savo kraš- 
te ir užsieny nepasiduoda nevilčiai. 
Iš tėvynės mes girdėjome pranešimus 
apie aktyviai veikiantį pogrindį. šio- 
je šalyje lietuviai aukojasi, keldami 
savo gimtosios šalies skundą.  Pa- 
drąsinkime tą dvasią, nes ji ne tik- 
tai priartina tą dieną, kada Lietuva 
vel bus nepriklausoma respublika, 
bet kuri taip pat žymiai prisideda 
ir prie JAV saugumo (užtikrinimo). 

Sen. Ed. Martin, Penna. kalboje 
pabrėžė, kad nepriklausoma Lietuva 
nusipelnė didžiausią pasaulio pagar- 
bą ir pasigėrėjimą, kaip įžymus pa- 
vyzdys savo valdžią turinčios tautos, 
kuriai laisvė yra šventas dalykas. 
“Mes labai didžiuojamės faktų, kad 
JAV niekados nepripažino Lietuvos 
užgrobimo, kurį įvykdė Sovietų Są- 
junga. Mes jas laikome nepriklauso- 
momis valstybėmis". 

Sen. W. Purtell, Conn, pareiškė, 
kad šią dieną negali būti džiaugsmo 
nei lietuvių, nei amerikiečių širdyse, 
nes Lietuva “kenčia komunistų des- 
potų priespaudoje"... “Tačiau, ka- 
dangi lietuvių dvasia yra nepalau- 
žiama, Vasario 16 yra didžiulių vil- 
čių diena"... Neišvengiamai ateis 
laikas, kai tironų kumštis nusilps, 
kai laisvė nugalės vergiją, o sielvar- 
tas pavirs džiaugsmu. Amerikos gy- 
ventojai ir vyriausybė nesutiko pri- 
pažinti Lietuvos prijungimo prie So- 
vietų Sąjungos. Įvairiais būdais Ame- 
rika informuoja pasaulį apie piktus 
Sovietų darbus Lietuvoje ir mobili- 
zuoja moralinės pasaulio opinijos pa- 
jėgas prieš prispaudėjus, — su vilti- 
mi, kad greičiau priartės Lietuvai 
laisvės diena, o Kremliaus niekingas 
ir neapykantos pilnas valdymas bus 
nuverstas amžinai". 


Vasario 16 Senate užprotokoluoti 
pareiškimai 


Sen. Homer Ferguson, Mich. — 
“Bedieviškojo. komunizmo tironijoj 
vargstantiems Lietuvos gyventojams 
turime pasakyti, kad jie nėra pa- 
miršti. Amerikos žmonės ir JAV vy- 
riausybė neužmiršo jų taip brangi- 
namos laisvės“. 

Sen. Irving Ives, N. Y. — “Tra- 
giška ir prievartinė Lietuvos ir jos 
Baltijos kaimynų aneksija sunkiai 
gula ant laisvojo pasaulio sąžinės. 
Dabartiniai tyrinėjimai Kongreso At- 
stovų Rūmuose parodė žmonėms ko- 
munistinės tironijos brutalumą ir iš- 

ryškino svarbą prezidento Eisenho- 
werio žodžių, kad “laisvė stovi prieš 
vergiją, šviesa prieš tamsą“. 

“Tikėjimas, kuris jungia mus ko- 
voje yra tas pats tikėjimas, kuris 
tamsioje valandoje palaiko narsią 
Lietuvos šalį. Tai yra laisvųjų tikė- 
jimas, iš kurio semiamasi stiprybės 
pasipriešinti ir nugalėti komunisti- 
nę agresiją". 

Sen. Herbert Lehman, N. Y. Se- 
natui įteiktame pareiškime sako: 
„. “Lietuvių tautos ir valstybės is- 
terija turi daug heroiškų laikotar- 
pių. Aš pranašauju, kad dabartinis 
laikotarpis, kai visi faktai išryškės 
ir jų istorija bus surašyta, iškils 
kaip pats heroiškiausias laikotarpis 
iš visų... Mes tikrai žinome, kad 
laisvės žiburys lietuvių širdyse šian- 
dien dega dar stipriau, negu bet 
kada prieš tai. Jie trokšta laisvės. 
Jie dirba tyliai, bet nepalaužiamai, 
kad galėtų įgyvendinti savo troški- 
mą. Galų gale — aš tik negaliu pa- 
sakyti tiksliai kada — jie atgaus 
laisvę. Jokia tauta, kuri myli laisvę 
taip, kaip lietuviai, negalės būti il- 
gai pavergta. Kovoje už nusimetimą 
vergijos  pančių, kuriuos uždėjo 
Kremlius, lietuvių tauta turi nuošir- 
džią Amerikos žmonių paramą... 
Mes esame nusistatę, kad į padary- 
tus nusikaltimus Lietuvoje būtų žiū- 
rima, kaip į nusikaltimus. Mes esa- 
me pasiryžę žiūrėti, kad genocidas 
tarptautine sutartimi būtų pripažin- 
tas tuo, kuo jis iš tikro yra. Mes 
turime tęsti kovą dėl genocido kon- 
vencijos ratifikavimo čia, Jungtinėse 
Valstybėse. Šia proga man malonu 
pareikšti nuoširdžiausius linkėjimus 
Lietuvoje gimusiems ar iš Lietuvos 
kilusiems amerikiečiams, o kartu ir 
tiems lietuviams, kurie dar nėra pi- 
liečiai, bet kurie rado prieglobstį ir 
pastogę Amerikoje. Aš jiems sakau 
ir aš tikiu, kad jie padės perduoti 
šį vilties Žodį užjūrin — kad visi, 
kurie aukojasi laisvei, nepriklau- 
somybei ir teisingumui, yra pasiry- 
žę priartinti Lietuvos išsivadavimo 
dieną, kada ji galės būti pilnu ir ly- 
giu nariu laisvų tautų bendruomenė- 
je". 

Sen. L. Saltonstall, Mass.: “šian- 
dien Lietuva vėl yra 'skausmuose pa- 
skendusi tauta'. Žiaurus despotiškas 
komunizmas mėgina, kaip ir anks- 
tesnieji krašto okupantai mėgino, su- 
trypti kraštą ir jo gyventojų dvasią. 
Tačiau pasikartojanti vergijos grės- 
mė išugdė lietuviuose nenugalimą 
dvasią... Seniai paveldėtas lietuvių 
tautos troškimas savarankiai tvarky- 
tis virto tautine lietuvių savybe. šis 
bruožas negali būti sunaikintas, Sa- 
vigarbcs kupina lietuvių tauta nepa- 
sidavė Sovietų viešpatavimui, lygiai 


kaip ji neišdavė svetimam okupan- 
tui savo tautinių idealų... Mes reiš- 
kiame pagarbą narsiai jų kovai. Bet 
ypač mes prisimename faktą, kad 
Lietuvos nepriklausomybė niekados 
nebuvo sutriuškinta ir kad mes te- 
bepripažįstame demokratinę Lietuvos 
respubliką, kuri, reikia tikėtis, grei- 
tu laiku vėl atsistatys'. 


Senatorių pareiškimai raštu 


Amerikos Lietuvių Informacijos 
Centras gavo visą eilę sveikinimų 
raštu. Juos pasiuntė — Senato Už- 
sienio Reikalų komisijos pirminin- 
kas Alexander Wiley, Wis., o taip 
pat senatcriai John  W. Bricker, 
Ohio, Henry C. Dworshak, Idaho; J. 
Allen Frear, Delaware; Humphrey, 
Minessota; John Pastore, R. I.; 
George Smathers, Fla.; Stuart Sy- 
mington, Missouri ir John J. Wil- 
liams, Delaware. 

Sen. Bricker pasidžiaugė, kad lie- 
tuvių dvasia tebegyva ir kad gyvas 
ir vieningas troškimas pasiekti lais- 
vės ir nepriklausomybės ... 'Bendra 
visų lietuvių viltis, prie kurios pri- 
sijungiame ir mes, laisvajame pa- 
sauly, kad Lietuva vėl prisikeltų ir 
su atnaujinta energija laisvai eitų 
savo užsibrėžtuoju likimo keliu“, 

Sen. Humphrey, kuris Senatui pa- 
siūlė pareikšti pagarbą už puikų sen. 
Douglas pareiškimą Vasario 16 d., 
pasakė: “Mūsų širdys su pavergtai- 
siais Lietuvos gyventojais, kurie il- 
gcje savo istorijoje tiek daug išken- 
tėjo, saugodami savo laisvę ir savo 
kultūrą. Esu tikras, kad kaip Ro- 
mMmanovų carams nepavyko sunaikinti 
Lietuvos, taip lygiai žlugs ir raudo- 
nųjų dabarties carų užmačios pa- 
siekti tokius pat tikslus. Tikiu, kad 
nepriklausomybės dvasia ištvers lie- 
tuvių tautoje ir kad laisvės aušra 
patekės Lietuvai ir visiems kraš- 
tams, kurie yra tapę komunistinio 
imperializmo aukomis“. 

Sen. Alexander Wiley; “Esu lai- 
mingas, galėdamas šia proga pasiųs- 
ti Amerikos Lietuvių Tarybai savo 
širdingus sveikinimus ir išreikšti 
karštą viltį, kad lietuvių tauta vėl 
galėtų naudctis laisvo apsisprendi- 
mo teise, užimdama jai teisėtai pri- 
klausančią vietą valstybių šeimoje". 


ATSTOVŲ RŪMAI 


Vasario 16 proga Amerikos Kon- 
greso Atstovų Rūmų pirmininkas 
Joseph Martin pasiuntė Lietuvai se- 
kančio turinio pasveikinimą: 

“Keliolika metų žiaurios komuniz- 
mo agresijos neužgniaužė lietuvių 
tautoje laisvės, taikos ir tvarkos 
troškimc. 36-ji Lietuvos Respublikos 
sukaktis primena visam pasauliui, 
kad valstybės nepirklausomybė vieną 


dieną bus atstatyta ir 
vieninga Lietuva vėl 
žengti pirmyn. 

"1940 metais komunistinių gaujų 
įsiveržimas Lietuvon ir vėlesnė ap- 
gaulinga aneksija prie Kremliaus 
dabar stovi prieš visą pasaulį at- 
skleisti, kaip neteisėti agresijos 
veiksmai, Tiek JAV vyriausybė, 
tiek Amerikos žmonės šią invaziją 
smerkia, kaip brutalų sovietų impe- 
rializmo veiksmą. 

“Prezidentas Eisenhoweris savo 
pranešime Kongresui sausio 7 dieną 
pareiškė, kad “tironija jau bėdoje". .. 

“Visas pasaulis dabar aiškiai ma- 
to, kad barbariškasis komunizmas 
trupa pačiame savo branduoly — 
Kremliuje. Žmonija, trokšdama lais- 
vės ir nepriklausomybės, galiausiai 
jau suprato piktas tironijos, prie- 
spaudos ir masinės vergijos užma- 
čias. Žmonijai aušta rytojus. “"Tironija 
jau bėdoje'.' 


valstybiškai 
galės tvirtai 


Kalbos ir pareiškimai 


Charles Kersten, Wisc., kuris va- 
dovauja Atstovų Rūmų Pabaltijo Ko- 
misijai, tyrinėjančiai Lietuvos, Lat- 
vijos ir Estijos pagrobimo aplinky- 
bes bei dabarties padėtį, Vasario 16 
Atstovų Rūmuose pareiškė, jog “Lie- 
tuva simbolizuoja pavergtų tautų 
bylą ... laisvės bylą. Pasaulis netu- 
rės tikros taikos, kol tautos, turin- 
čios teisę į nepriklausomybę, neat- 
gaus laisvės. Suteikimas laisvės toms 
šalims yra esminės svarbos sąlyga 
pasaulio taikai". 

Demokratų partijos lyderis J. Mc 
Cormack, Mass. pasakė: “Aš didžiuo- 
juosi, galėdamas pareikšti, kad Ame- 
rika niekados nepripažino Lietuvos 
prijungimo prie Sovietų Sąjungos ir 
kad mes šiandien pripažįstame tei- 
sėtos Lietuvos vyriausybės paskirtus 
diplomatinius atstovus, Jau šis vie- 
nas faktas yra džiuginąs įrodymas, 
kad lietuvių tauta... turi Amerikos 
vyriausybės ir šio krašto žmonių 
prisirišimą ir paramą“. 

T. Sheenan, Ill: “...Minėdami 
Lietuvos Nepriklausomybės paskelbi- 
mo sukaktį, ryžkimės užsienio poli- 
tikos reikalus tvarkyti ir vadovauti 
pasauliui su stiprybe, integralumu 
— ir be kompromisų. Gana Jaltų, 
Teheranų ir sustingimo, kaip kad 
atsitiko tada, kad mes leidome Ru- 
sijai prisijungti Lietuvą ir dvi jos 
seseris Pabaltijy. Tiktai šiuo keliu 
„eidami, mes priartinsime pavergtų 
mūsų sąjungininkų — lietuvių išlais- 
vinimo dieną, o kartu ir visų tų, ku- 
rie yra atitverti anapus geležinės už- 
dangos bedieviškojo komunizmo už- 
danga". 

Kalbas Atstovų Rūmuose pasakė 
ar pareiškimus užprotokolavo dar 


šie Kongreso nariai: H. Addonizio, 
N. J.; J. Auchincloss, N. JA Bent“ 
ley, Mich.; Mrs. V. Buchanan, Penna.; 
H. Seely-Brown, Conn.; J, Byrne, 
Penna.; E. Celler, N. NJ Dingel, 
Mich.; Th. Dodd, Conn.; H. Eber- 
harter, Penna.; G. Fallon, Md.; Fo- 
saly RS El Horand) ML WA 
Granaham, Penna.; Th. Gordon, Ill.; 
Eleselton: J Javits:- NAV27 Ed To 
Nasau E  Eearne NOK 
Keating, N. Y.; Kelley, Penna.; A. 
Isleink NV T, Kluczynski, Ill.; 
Lane, Mass.; G. Long, La.; Ray Mad- 


den md: A "Morano Conn AC 
Multer, Penna.; Machrowicz, O'Ha- 
ra, Th. O'Neill, Mass.; Ph. Phil- 


bin, Mass.; L. Rabaut, Mich.; Rad- 
wan, N. Y.; Mrs. Ed. Rogers, Mass.; 
J. Rooney, N. Y.; Al. Sieminski, N. 
J.; Van Zandt, Penna, 

Vėl visas pluoštas sveikinimų iš 
Atstovų Rūmų narių gautas Ameri- 
kos Lietuvių Informacijos Centre. 


New Yorko ir New Jersey 
gubernatorių pareiškimai 


Vasario 16 išvakarėse New Yorko 
gubernatorius Thomas E. Dewey lie- 
tuvių tautai pasiuntė pareiškimą. 
Pasidžiaugus Lietuvos pažanga ne- 
priklausomybės metais ir palietus 
tragišką padėtį, patekus Lietuvai po 
negailestingu sovietinių prispaudėjų 
jungu, toliau taip rašoma: “šiemet 
lietuvių kilmės amerikiečiai ypačiai 
jaučiasi padrąsinti prezidento Eisen- 
howerio (išlaisvinimo) programos ir 
Atstovų Rūmų priimtosios Pabalti- 
jos rezoliucijos, pagal kurią buvo 
sudaryta Pabaltijo Komisija tyrinė- 
ti prievartiniam Lietuvos, Latvijos ir 
Estijos užgrobimui. Parodymai apie 
padarytus nusikaltimus buvo trans- 
liuojami į visą Rytų Europą, sėkmin- 
gai prasiveržė pro geležinę uždangą 
ir sukėlė smarkius Maskvos radijo 
ir (komunistinės) spaudos puolimus. 
Lietuvių kilmės amerikiečiai yra vie- 
ni draugiškiausių ir vertingiausių 
mūsų piliečių. Bemaž visi jie turi gi- 
minių Lietuvoje, su kuriais bet koks 
ryšys nutrauktas, kadangi laiškas iš 
Amerikos lengvai gali tapti bilietu į 
vergų stovyklas. Aš raginu New 
Yorko gyventojus prisidėti prie savo 
lietuviškojo kraujo kaimynų, minint 
36-ją Lietuvos Nepriklausomybės su- 
kaktį, kuri, mes esame tikri, ilgai- 
niui bus pilnumoje atsteigta šiai nar- 
siai tautai". 

Panašų pareiškimą Vasario 16 pro- 
ga padarė ir Pennsylvanijos guber- 
natorius. 


Gubernatorių proklamacijos 


šiais metais devynių valstybių gu- 
bernatoriai Lietuvos Nepriklausomy- 
bės paskelbimo sukakties proga iš- 


leido proklamacijas, kuriose Vasa- 
rio 16 diena oficialiai tose valstybė- 
se skelbiama Lietuvos Respublikos 
Diena. 

Vasario 16 proklamacijos išleistos 
šiose valstybėse: Connecticut — gub. 
John Lodge; Indianoj — gub. George 
M. Craig; Illinois — gub. William G. 
Stratton; Maryland — gub. Theodore 
R. McKeldin; Massachusetts — gub. 
Christian A. Herter; Michigan — 
gub. G. Mennen Williams; Ohio — 
Frank J. Lausche; Rhode Island — 
gub. Dennis J. Roberts; New Jersey 
— gub. Robert B. Meyner. 

Kiti sveikinimai 

Čia suminėsime dar New Yorko ir 
Čikagos burmistrų pareiškimus, 

New Yorko burmistras Robert 
Wagner pažymėjo, kad Lietuvos Ne- 
priklausomybės paskelbimu buvo 
baigta atkakli, 120 metų trukusi ko- 
va dėl tautos laisvės. 

Ta pačia proga New Yorko bur- 
mistras prisiminė ir šiais metais mi- 
nimą 50 metų spaudos laisvės atga- 
vimo sukaktį. 

Čikagos burmistras Kennelly Va- 
sario 16 proga išleido specialų atsi- 
šaukimą, kuriuo Vasario keturiolik- 
toji buvo oficialiai Čikagos mieste 
paskelbta “Lietuvos Diena". 


Išvados 


Baigiant Vasario 16 pareiškimų 
apžvalgą, tenka džiaugtis, kad JAV 
vyriausybė ir krašto parlamentarai 
vis daugiau skiria dėmesio Lietuvos 
reikalui. 

šiuos Žžymiųjų amerikiečių pareiš- 
kimus tenka labai rimtai vertinti. 
Tai nėra tik “šiaip sau“ šventadie- 
niniai pareiškimai. Pirmiausia jais 
paryškinamos Amerikos gyventojų 
nuotaikos. Antra, šie pareiškimai mo- 
raliai įpareigoja ir, nors ir netiesio- 
giniu kelių, formuoja Kongreso nu- 
sistatymą, kuris neabejotinai daro 
įtakos užsienio politikos srityje. Tai 
rimtas užnugaris prezidento Eisen- 
howerio vyriausybei, paskelbusiam 
išlaisvinimo politiką. 

Reikia įvertinti ir Amerikos Lie- 
tuvių Tarybos Informacijos Centro 
pastangas, nes daugelis gaunamų 
pareiškimų yra jo nuolatinio darbo 
ir pastangų išdava, 

Dr. V. Dambrava 


e “Naujienos? savo 40 m. ėjimo 
sukakčiai paminėti vasario 19 d. iš- 
leido specialų padidintą 32 pusl. nu- 
merį. 


e Bogotoje Kolumbijoje išeina 
naujas laikraštis “Tėvynės Aidai“, 
redaguojamas S. Siručio. 

PASTABOS 


ATSAKYMAS | J. 


JAKšTO 


PASTABAS 


š. m. “Aidų" pirmame numeryje 
J. Jakštas savo “Pastabose" pakri- 
tikavo praeitų metų “Aidų" devinta- 
me numeryje įdėtą mano straipsnį 
“Dviejų kultūrų sankryžoje", nesu- 
tikdamas su kai kuriais mano tei- 
gimais. Kritiškas kompetentingų as- 
menų pastabas visada reikia vertin- 
ti teigiamai, nes kritiškas dalykc 
persvarstymas padeda išspręsti pai- 
niuosius klausimus ir surasti tiesą. 
Tačiau šiuo atveju kritikas yra pri- 
ėjęs kai kurių išvadų ir padaręs man 
neteisingų priekaištų, matyti, pasi- 
naudodamas nepilnomis ir nevispu- 
siškomis informacijomis. 


1. Sunku sutikti su J. Jakštu, kai 
jis, atrodo, pritaria hipotezei, aiški- 
nančiai, kad viduriniais amžiais Va- 
karų Europoje išsivysčiusi krikščio- 
niškoji kultūra buvo tik sukrikščio- 
ninta, bet ne iš esmės pakeista grai- 
kų-romėnų kultūra, Nors rytinėje bu- 
vusios Romos imperijos dalyje — Bi- 
zantijoje — senoji kultūra išliko bar- 
barų nesunaikinta ir darė didelę įta- 
ką naujosios Vakarų kultūros plėto- 
tei, tačiau labai perdedama, kai tvir- 
tinama, kad krikščioniškoji kultūra 
nebuvusi kas nors nauja, o buvusi 


tik Bizantijoje išlikusios senosios 
kultūros atgaivinimas. 

Nors naujoji krikščicniškosios 
krypties kultūra plėtojosi, pasinau- 


dodama graikų-romėnų kultūros pa- 
likimu, — mokslu, filosofija, meniš- 
kąja kūryba, įstatymais, technika, — 
tačiau ji buvo jau perdaug kitokia, 
kad joje galima būtų atpažinti tik 
antikinę kultūrą. Dominuojančiu jo- 
je veiksniu buvo jau ne graikų ir 
romėnų mokslai, bet mokslas, atėjęs 
iš Judėjos ir Galilėjos. Jis davė nau- 
jai kultūrai dvasią, kurios šviesoje 
buvo pervertintos senosios vertybės 
ir kuriamos naujos. 


Krikščioniškosios kultūros pasisa- 
vinti iš senosios kultūros mokslai ir 
įstatymai dar nerodo jų dviejų tapa- 
tiškumo. Gali dvi kultūros turčti 
daug tų pačių elementų, tačiau jos 
gali būti iš esmės skirtingos. Kul- 
tūrinių elementų ar jų išraiškos for- 
mų bendrumas dar nėra pagrindinis 
pačių kultūrų bendrumo įrodymas. 
Kultūrų skirtingumai daugiausia pa- 
sireiškia tuo, kad jos, kaip visu- 
mos, orientuojasi skirtingomis kryp- 
timis, siekia skirtingų tikslų ir eina 
skirtingais keliais. Lyginant šiuo po- 
žiūriu antikinę kultūrą su viduri- 

niais amžiais išsivysčiusia krikščio- 
niškąja kultūra, jau negalima tvir- 
tinti, kad tarp jų nėra esminių skir- 
tumų. Naujoji kultūra buvo jau kito- 
kios linkmės, ėjo kitokiu keliu ir sie- 
kė kitokių tikslų negu antikinė kul- 
tūra. Jos ir židiniai buvo jau dau- 
giausia kitose vietose. Antikinė kul- 
tūra per paskutinius savo gyvenimo 
amžius gyveno juslinę ir dezintegra- 
cijos stadiją. Krikščioniškoji gi kul- 
tūra kilo kaip grynai idėjinė, vėliau 
tapdama idealistine, ir visus jos ele- 
mentus integravo Dievo idėja. Nors 
ir pasisavindama senosios kultūros 
palikimo dalį, ji vystėsi jau iš kito- 
kių vertybių — kitaip suprato Die- 
vą ir žmogų, kitokią prasmę joje 
įgijo gyvenimas, kitokia ji gyveno 
morale, kitokį vaidmenį ji skyrė fi- 
losofijai ir mokslui, kitokius tikslus 
bei uždavinius ir kitokias formas tu- 
rėjo jos meninė kūryba. Antikinę 
kultūrą galime laikyti mūsų kultūros 
pagrindu ta prasme, kad be jos 
mokslo, meno ir filosofijos nebūtų 
galėjusi išsivystyti krikščioniškoji 
kultūra tokia, kokia ji buvo; tačiau 
aiškinama tendencingai, kai bando- 
ma iš viso paneigti krikščioniško- 
sios kultūros savitumą ir savaran- 
kiškumą. 


2, Nepagrįstai kritikas daro prie- 
laidą, kad aš V. Europos ir Ameri- 
kos kultūras laikau iš esmės skirtin- 
gomis, Tokic tvirtinimo mano straips- 
nyje nėra. Aš jame atpasakojau so- 
ciologo P. A. Sorokino pažiūrą, kad 
tarp tų dviejų kultūrų nėra esminių 
skirtingumų ir jos abi sudaro vieną 
Euraamerikos kultūrą. Aš tos pažiū- 
ros nekritikavau, nepateikiau jai 
priešingos ir jai pritariau. Kaž- 
kodėl kritikas nepastebėjo mano pa- 
sisakymo prie kalbamos P. A. Soro- 
kino pažiūros: “čia iškeltieji argu- 
mentai yra gana įtikinami ir rodo, 
kad iš tikrųjų pagrindiniai V. Euro- 
pos ir Amerikos kultūrų elementai 
yra tie patys. Tai, kas jas skiria, 
nėra pagrindiniai dalykai, o tik ant- 
raeiliai bruožai". Atrodo, kad teisin- 
giausiai aptartume Amerikos kultūrą, 
laikydami ją europinės kultūros at- 
auga, nuo savo kamieno jau nutolu- 
sia. Su antikine kultūra ji tiesiogi- 
nio ryšio nėra turėjusi. 

3. J. Jakštas perdeda, komentuo- 
damas mano mintį, kad aš kalbąs 
apie Amerikos kultūros “antikrikš- 
čionišką pobūdį". Antikrikščioniška 


aš jos niekur nepavadinau ir nenu- 
rodžiau jokio pavyzdžio, kur ji ko- 
votų su krikščionybe. Amerikos kul- 
tūra su krikščionybe nekovoja, ir ji 
jokiu būdu nėra antikrikščioniška. 
Aš ją pavadinau tik akrikščioniška, 
nes joje krikščioniškuosius principus 
iš daugelio gyvenimo sričių (filosofi- 
jos, mokslo, meno, auklėjimo) iš- 
stūmė laicistiniai principai. Aš trum- 
pai palyginau europines ir amerikie- 
čių vertybes, kaip jos atsispindi abie- 
jų kontinentų auklėjime. Kas yra 
susipažinęs su vadinamuoju progre- 
syviuoju auklėjimu, kuris dominuoja 
viešąjį pradžios ir vidurinį mokymą, 
kas yra perskaitęs pagrindinius jo 
kūrėjų pedagoginius ir filosofinius 
veikalus ir yra pažinęs, už kokius 
principus jie kovoja ir kokiomis ver- 
tybėmis jie ugdo priaugantį žmogų, 
— tam mano nurodyti pedagoginių 
idėjų ir tendencijų skirtingumai Se- 
najame ir Naujajame pasaulyje ne- 
atrodys keisti ar perdėti. 

Jei amerikiečių kultūros linkmę 
spręsime iš čia vyraujančių pedago- 
ginių tendencijų (0 taip spręsdami 
nelabai nutolsime nuo tiesos), ją ra- 
sime gana materialistišką, nes vy- 
raujanti J. A. V. pedagogika yra 
stipriai materialistinės krypties. Iš- 
skyrus katalikų pedagogiką, kurios 
dvasioje čia auklėjama apie 114 
jaunimo, ir monistiškai idealistinę pe- 
dagoginę filosofiją, kuri čia nelaiko- 
ma amerikietiška ir kuriai daugiausia 
atstovauja imigrantai, — kitos pe- 
dagcginės srovės bei filosofijos yra 
materialistinės. Materialistiškais sa- 
ve laiko pozityvistinės krypties rea- 
lizmas, pragmatizmas, instrumenta- 
lizmas ir rekonstrukcionizmas. šių 
srovių atstovai savo materialistines 
tendencijas pabrėžia ir jų neslepia. 
Ta tendencija atrodo neigiama tik 
tiems, kurie yra priešingo nusistaty- 
mo. Jiems skirtame straipsnyje, kad 
būčiau įtikinamas, anas tendencijas 
daug kur sušvelninau, Mūsų iš Lietu- 
vos atsineštas auklėjimas, lyginant 
ji su čia aptartomis pedagoginėmis 
tendencijomis, atrodo tikrai krikščio- 
niškas. 


4. Sunku su J. Jakštu diskutuoti, 
kai jis paneigia kito teigimą, argu- 
mentuodamas nuogirdomis: “Man iš 
vieno autoritetingo žmogaus teko nu- 
girsti, kad Amerikoje apie 50,000,000 
nepriklauso jokiai bažnyčiai". Tuo 
pasiremdamas, jis tvirtina, kad '“ne- 
pagrįstas autoriaus tvirtinimas, kad 
beveik pusė visų J. A. V. gyventojų 
nepriklauso jokiai konfesijai". Jei jis 
būtų susipažinęs su oficialiai skel- 
biama statistika, jis būtų radęs, kad 
toks tvirtinimas yra pagrįstas. Tiesa, 
jokia statistika nėra absoliučiai tei- 
singa, tačiau ji yra daug teisinges- 


nė už spėliojimus. Todėl ir šios sri- 
ties statistika reikia tikėti, nes kiek- 
viena religinė bendruomenė bent apy- 
tikriai žino savo “registruotų ir ne- 
registruotų" narių ir lankytojų skai- 
čių. Ir labai sunku prileisti, kad jos 
savo skaičius skelbtų savo nenaudai. 
1948 metų statistika rodė, kad tik 
pusė J. A. V. gyventojų priklausė 
religinėms bendruomenėms. 1953 m. 
sausio m. 1 d, iš 158,173,000 gyven- 
tojų visoms religinėms bendruome- 
nėms (krikščionių, žydų, budistų ir 
kitoms tikyboms bei etiniams sąjū- 
džiams) priklausė 81,355,494 žmonės 
arba 51,5C0. Vadinasi, kiti 48,54; re- 
liginėms bendruomenėms nepriklau- 
sė. Šiuos statistinius duomenis, im- 
damas juos iš New York World Te- 
legram išleisto 1953 metų '*The World 
Almanach'', panaudojau savo straips- 
niui. Tie statistiniai duomens niekur 
nebuvo paneigti. 


5. Klaidingai J. Jakštas bando iš- 
aiškinti ir tikybos mokymo draudi- 
mą viešose mokyklose. Jis tvirtina, 
kad tikybos mokymas viešosiose mo- 
kyklose negalėjo būti uždraustas, 
“nes jis niekuomet ten nebuvo įves- 
tas visuotiniu mastu". O ar negalėjo 
toks mokymas būti uždraustas ir tuo 
atveju, jei jis buvo praktikuojamas 
ne “visuotiniu mastu"? Verčiant kon- 
fesines mokyklas viešomis, jose dar 
ilgokai pasiliko ta pati tvarka ir 
buvo mokoma iš tų pačių religinės 
krypties vadovėlių. 19 amž. antrame 
ketvirtyje pradėta drausti vartoti 
tuos vadovėlius, vėliau uždraustas ir 
tikybos mokymas, nes nebuvo tokio 
tikybos mokymo, kuris būtų buvęs 
priimtinas, kaip ne “sektinis". Ir 
pats J. Jakštas toliau pripažįsta, kad 
paskiros valstybės turėjo išskirti iš 
mokyklos tikybinį auklėjimą. Jei jo 
ten nebuvo, tai kaipgi galėjo jos jį 
“išskirti''? Ir pagaliau ar tikybinio 
auklėjimo "išskyrimas" iš mokyklos 
valstybės valdžios patvarkymu ne- 
reiškia jo uždraudimo? Visų valsty- 
bių, išskyrus Maine, konstitucijose 
tarp 1844 ir 1912 metų įvesti papil- 
dymai, draudžią mokestines lėšas bei 
jomis įgytą turtą naudoti bet kuriam 
sektiniam mokymui, Kadangi čia vi- 
sos  konfesijos suprantamos kaip 
“sektos, tai kalbamais konstitucijų 
pakeitimais buvo uždraustas visų čia 
esančių tikybų mokymas viešose mo- 
kyklose. 

Tiesa, kai kurie Amerikos pedago- 
gai kalba apie religiją, kaip Žmogaus 
santykį su visata ir vertybėmis; jie 


mano, kad ta prasme "religinis" 
auklėjimas galėtų jau nebūti ne- 
konstitucinis, Tačiau, krikščionišku 


požiūriu, religija be Dievo jau nėra 
religija. Tokį mokymą greičiau pa- 


vadinsime filosofijos, bet ne religijos 
mokymu. 

Toliau J. Jakštas teigia, kad pa- 
skiros valstybės tikybos dėstymo 
viešosiose mokyklose įsakmiai ne- 
draudžia, nes jose kai kur skaitomos 
šv. Raštas. Tačiau ir Šv. Rašto, be 
jokių paaiškinimų, skaitymas nevi- 
sur laikomas nesektiniu mokymu: 
vienur jis įsakomas, kitur leidžiamas, 
kitur gi jis draudžiamas. Vienuoli- 
koje valstybių įstatymai liepia vie- 
šose mokyklose skaityti nuo kelių 
iki keliolikos Senojo Įstatymo eilu- 
čių. Dvylikoje valstybių įstatymai 
draudžia iš viso skaityti šv. Raštą 
viešosiose mokyklose. Likusių valsty- 
bių įstatymai arba tokį skaitymą lei- 
džia arba tuo reikalu nieko nesako. 
Tačiau toks šv. Rašto paskaitymas 
nera tikybos mokymas. Vienur kitur 
šv. Raštas pastudijuojamas, jungiant 
jį su literatūra ar istorija. Savaime 
suprantama, kad tokio studijavimo 
negalima laikyti tikybos mokymu. 

Anksčiau daug kur mokiniai buvo 
kartais iš pamokų išleidžiami (“re- 
leased time") į bažnyčią mokytis ti- 
kybos. Pvz. 1947 metais apie 8,57 
visų viešųjų mokyklų mokinių vie- 
nur legaliai, kitur nelegaliai buvo 
kartą per savaitę paleidžiami iš pa- 
mokų eiti mokytis tikybos. Toks at- 
leidinėjimas 1948 metais buvo J. A. 
V. Augščiausiojo Teismo paskelbtas 
prieštaraujančiu konstitucijai, taigi, 
uždraustas. Teismas rado, kad prieš- 
taraujama konstitucijai, kai viešoji 
mokykla “padeda religinėms gru- 
pėms skleisti savo tikėjimą“. Pagal 
kalbamą (Champaign byloje) Augš- 
čiausio Teismo sprendimą 1) viešo- 
sios mokyklos pastatai negali būti 
naudojami religiniams tikslams, 2) 
viešosios mokyklos administracija ne- 
gali bendradarbiauti su religinių pro- 
gramų vykdytojais ir 3) viešoji mo- 
kykla negali padėti sektoms vykdyti 
religinio mokymo programų. Taigi, 
“released time", jei jis kur nors, 
kaip J. Jakštas teigia, yra prakti- 
kuojamas, yra nelegalus. Vienintelis 
legalus būdas, kuriuo mokykla dar 
gali prisidėti prie religinio auklėji- 
mo. yra vadinamasis “dismissed 
time'': viešoji mokykla paleidžia mo- 
kinį savaitei ar ilgiau mokytis tiky- 
bos ir per tą laiką visiškai nesidomi 
juo ir nekontroliuoja, ar jis mokosi 
tikybos ar ne. Jo nekontroliuodama, 
mokykla nusiplauna rankas nuo prie- 
kaištų, kad bendradarbiavo religinė- 
se programose. Tačiau toks vaikų 
religinis mokymas bažnyčioje jau 
nėra viešosios mokyklos nuopelnas. 
Religiniam mokymui ir religiniam 
auklėjimui, kaip jį supranta kiekvie- 
na tikyba, viešojoje mokykloje nėra 


vietos. P. Maldeikis 


ĮVYKIAI 


e Vasario 16 minėjimas Romoje 
šiemet buvo itin įspūdingas. Ta pro- 
ga pamaldas laikė ir pamokslą pa- 
sakė lietuvių bičiulis kard. Juozapas 
Pizzardo. Susirinkime kalbėjo min. 
St. Lozoraitis, Romos burmistras 
prof. Rebecchini, prof. L. Gedda ir 
kun, V. Mincevičius. Minėjimo daly- 
viams palaiminimą atsiuntė Šv. T6- 
vas, 0 sveikinimus Italijos respubli- 
kos prezidentas, min, pirm. M. Scel- 
ba, buvęs min. pirm. De Gasperi, 
iždo min. S. Gava, viešųjų darbų 
min. Umberto Merlin, sen. M. Cin- 
golani. Minėjime dalyvavo ir kitų 
tautų svečiai, tarp kurių ir Ameri- 
kos ambasados atstovas W. Egan 
Colby. Viso vaišėse buvo apie 300 
žmonių. Ši šventė atitinkamai buvo 
paminėta ir Lietuvos pasiuntinybėje 
prie šv. Sosto.. Iškilmės praėjo vie- 
ningoje dvasioje, Tuo pačiu buvo pri- 
siminta ir spaudos grąžinimo 50 me- 
tų sukaktis. 


e Vasario 27 d. Bostone įvyko stu- 
dentų suvažiavimas. Dalyvavo lietu- 
vių jaunimo atstovai iš New Yorko, 
Bostono, Hartfordo, Providence ir 
kitų apylinkių. Suvažiavimo uždavi- 
nys buvo susipažinti su studentams 
rūpimais klausimais, suartėti vie- 
niems su kitais ir taip pat su visuo- 
mene. Atstovų suvažiavo 50 ir daug 
svečių. Suvažiavimas baigtas meno 
vakaru, kurio programoje dzlyvavo 
H. Kačinskas ir St. Santvaras. 


e Šveicarijoje į perrinktą LB va- 
dovybę įeina — į tarybą: Dr. A. Ge- 
rutis, V. Gereckas, B. šaulytė. Į re- 
vizijos komisiją: dr. K. Skirgaila, J. 
Juknevičiūtė, Į garbės teismą: pre!. 
K. šaulys, prof. J. Eretas, G. Sta- 
nulis. 


e New Yorko skyriaus Žurnalistų 
Sąjungos metiniame susirinkime 
slaptu balsavimu perrinkta valdyba, 
kurion įeina Tomas Žiūraitis, pirm., 
D. Penikas, vicepirm., A. Sodaitis, 
sekr., J. Valakas, ižd., dr. V. A. 
Dambrava, spaudos referentas, Revi- 
zijos komisijon išrinkta: J. Rost-- 
nis, V. Tysliava, A. Šalčius. Tarp- 
tautinėje Žurnalistų Federacijoje lie- 
tuvius atstovauja dr. V. A. Dambra- 
va. | 

e Naujosios Zelandijos lietuviai 
yra susiorganizavę į PL Bendruome- 
nę. Sausio pradžioje Welingtone su- 
šauktas Tarybos atstovų suvažiavi- 
mas. PL Bendruomenės Krašto Val- 
dybos pirm. yra B. Kuzma. 


e Sao Paulo lietuvių būrelis mano 
Paranos šiaurėje sukurti lietuvių Ž2- 
mės ūkio koloniją. 

e Baltų institutas, įsteigtas V. Vo- 
kietijos vyriausybės, balandžio pir- 
momis dienomis, atvykus prof. Z. 
Ivinskiui iš Romos, susirinko posė- 
džių. Paaiškėjo, kad vokiečių vyriau- 
sybė ir toliau palieka veikti Baltų 
Institutą. Taip pat stengsis įsteigti 
panašius institutus ir kitom tauty- 
bėm, pirmoje eilėje rumunams. 


e Spaudos žiniomis Argentinoje 
gyvena apie 40,000 lietuvių, latvių 
gi ir estų po 1000. Iš viso Pietų Ame- 
rikoje yra apie 90,000 lietuvių. Dau- 
giausia jų gyvena Brazilijoje — 
44,000, kurių žymi dalis Sao Paulo 
mieste, būtent 12,000. Argentinoje 
lietuviai yra susispietę apie Buenos 
Aires miestą. Ypač jų daug gyvena 
priemiestyje, vadinamame Avelaneda. 
Urugvajuje mūsų tautiečių priskai- 
toma apie 5000, įsikūrusiu daugiau- 
sia Montevideo apylinkėje, Venecue- 
loje — apie 1200 ir Kolumbijoje 
apie 500. Pietų Amerikos lietuviai 
yra susiorganizavę į PL Bendruome- 
nę. 

e Žemės Ūkio Integracijos Komi- 
tetas, kuriam vadovauja Laisvosios 
Lietuvos Komiteto pirm. V. Sidzi- 
kauskas, yra paruošęs pirmąjį prane- 
šimą apie funkcionalinę Europos in- 
tegraciją. Pranešimas jau seniai 
įteiktas Laisvosios Europos Tautinio 
Komiteto pirmininkui. 


e Sausio 5 d. Pijus XII bendrojoj 
audiencijoj priėmė Lietuvių šv. Ka- 
zimiero Kolegijos auklėtinius ir vysk. 
V. Padolskį. Prie jų prisijungė ir ki- 
ti Romoj gyvenantieji lietuviai. Į lie- 
tuvius šv. Tėvas labiausiai atkreipė 
dėmesio. Savo žodyje pažymėjo: “Ge- 
rai žinome, kiek daug bandymų turi 
iškęsti jūsų brangi tėvynė. Žinome, 
kaip skaudžiai kenčia jūsų persekio- 
jamieji broliai, kaip negailestingai 
naikinamos jūsų krašto krikščioniš- 
kos tradicijos. Del to mes prašome 
Dievo visiems ištvermės ir laimina- 
me jūsų kenčiančią tėvynę, laimina- 
me visus jums brangius asmenis, 
ypač tuos, kurie tėvynėje ir ištrėmi- 
me labiausiai kenčia, nes juo labiau 
kas kenčia, juo yra mums branges- 
nis". Audiencijos pabaigoje popiežius 
pašventino Marijos statulą, kuri jau 
atvežta į Ameriką ir čia jubiliejinių 
metų proga bus pagerbta lietuvių 
parapijose, Statula Putname, tuo 
tarpų pagarbiai saugoma Nekalto 
Prasidėjimo seserų vienuolyno koply- 
čioje. 

e Sausio 28-30 dd. Vliko posėdyje 
visais balsais buvo perrinktas pirm. 
pareigoms prel. Mykolas Krupavi- 
čius, Vykd. Tarybos pirm. K. žal- 
kauskas. Posėdyje svarstyti įvairūs 
politinės veiklos klausimai ir pada- 
rytos metinės apyskaitos. 

e Kovo pradžioje šv. Tėvas pakėlė 
prelatu kun. Konstantiną Vasį, Wor- 
cesterio Aušros Vartų lietuvių para- 
pijos kleboną. Naujasis prelatas yra 
žymus Amerikos lietuvių visuomenės 
veikėjas ir spaudos darbininkas. Jis 
yra buvęs Kunigų Vienybės, Katali- 
kų Federacijos pirmininkas, Balfo 
direktorius, laikraščių redaktorius. 
Worcesteryje pastatė gražią lietuvių 
bažnyčią ir kleboniją, o paskutiniu 
laiku išleido religinį veikalą “Dievas 
ir Žmogus", parašytą prel. F. Bart- 
kaus ir kan. P. Aleksos. 

e Juozas Lingis, švedijoje baigęs 
mokslus ir dabar ten gyvenąs, yra 
pakviestas į "Tarptautinį Etnologų 
Kongresą Danijoje. 

e Čikagos Mažosios Lietuvos Bi- 
čiulių Draugijos skyrius Vydūno raš- 
tų ir paminklo fondui surinko 250 
dol. Pinigus sudėjo draugijos nariai. 

e Gauta tikslių žinių, kad Gescas- 
gan, Karagandoj priverčiamųjų dar- 
bų stovykloje Nr. 392/1, Sibire yra 
šie lietuviai kunigai ir pasauliečiai: 
kun. Juozas Frainas, SDB, kun. Juo- 
zas Stankūnas, kun. Alfonsas Ažu- 
balis, kun. Juozas Kriščiū kun. 
Juozas Jatulis, kun. Baltramaitis, 
kun. Leonardas Tamašauskas ir kun. 
Puriškis. Pasauliečiai: Matas L'ut- 
kevičius, Jonas Petrulis, dr. Kazi- 
mieras Paltanavičius ir kit, 

e Argentinoje organizuojamas li- 
tuanistikos muziejus. Į “Argentinos 
Balso" namus planuojama sutelkti iš 
visų šio krašto lietuvių surinktą ver- 
tingą medžiagą. Čia jos itin gausu 
apie mokslininką Domeiką, kap. Dau- 
kantą, aušrininką Višteliauską, knyg- 
nešį Paugą, Petagonijos kolonizato- 
rius Šlepelį bei Baltuką ir kit. 

e Vasario 26 d. visuomenės atsto- 
vų posėdy nutarta gegužės mėnesį 
Brooklyne suruošti spaudos laisvės 
atgavimo minėjimą, 

e Prof. J. Kaminskui balandžio 10 
d. Brooklyne piliečių klube rengiamas 
pagerbimas. Kalbėtojais pakviesti V. 
Sidzikauskas, K. Bielinis ir kiti. 

e Atstovų Rūmų pirmininkas ko- 
vo 10 paskelbė du naujus atstovus — 
P. Hillings, ir M. Feighan — kurie 
priskiriami prie komisijos Baltijos 
valstybių pagrobimui tirti. Tokiu bū- 
du toje komisijoje yra — pirm. C. J. 
Kersten, resp. Wisconsin, E. Bonin, 
resp. Penn., F. Busbey, resp. Ill., R. 
Madden, dem. Ind., T. Machrowicz, 
dem. Mich., A. Bentley, resp. Mich., 
T. Dodd, dem. Conn., P. Hillings, 
resp. Calif., M. Feighan, dem. Ohio. 

e Kovo 13 d. Town Hall New Yor- 
ke sėkmingai praėjo Vytauto Bace- 
vičiaus koncertas. šis lietuvis muzi- 
kas ir kompozitorius New Yorko di- 
džiojoj Carnegie Hall turėjo jau 6 
koncertus, 


o Kun. B. Sugintas, didelės 
energijos ir gabumų visuomeninėje 
veikloje dvasininkas, Čikagoje vado- 
vauja 15-kai būrelių Vasario 16 gim- 
nazijai remti. Dabar gimnazijos bi- 
čiulių dėmesys sutelktas į šios moks- 
lo įstaigos namų skolą. Lietuvių vi- 
suomenėje Amerikoje gimnazija ra- 
do daug nuoširdumo. 


e M. Brakas mažlietuvių vardu pa- 
kviestas dirbti Lietuvos Laisvės Ko- 
mitete New Yorke. Jis užėmė pasi- 
traukusio adv. Tolišiaus vietą. 


e Balfo veiklos dešimtmetį pla- 
nuojama pamineti visose Amerikos 
lietuvių kolonijose. New Yorke jau 
sudarytas tam reikalui komitetas. Į 
ji įeina tie patys asmenys, kurie 
pernai anoje apylinkėje sėkmingai 
pravedė Balfo vajų. 

o švedijoe PL Bendruomenės vi- 
suotinis suvažiavimas sušauktas Va- 
saric 16 proga. Tuo pačiu buvo pa- 
minėta ir spaudos atgavimo sukak- 
tis. 

o Vasario 28 d. Čikagoje iškilmin- 
gai įteikta Rašytojų Draugijos meti- 
nė literatūros premija, Į šias išk'l- 
mes atvyko ir pasakė įdomią kalbą 
premijos laureatas Bern. Brazdžio- 
nis. Ta pačia proga buvo įteikta ir 
Vaikų literatūros premija Leonardui 
Žitkevičiui už rinkinį “Saulutė debe- 
sėliuos". Muzikinę programos dalį iš- 
pildė operos solistė Elzbieta Karde- 
lienė ir pian. Smilgevičius. Čikagos 
lietuviai šia iškilme domėjosi ir gau- 
siai atsilankė. 

e Lietuvių Enciklopedijos II to- 
mas baigtas spausdinti ir siuntinė- 
jamas prenumeratoriams. Dar gali- 
ma užsisakyti pilną enciklopediją, 
gaunant ir pirmą tomą. Adresas: J. 
Kapočius, 366 W. Broadway, South 
Boston 27, Mass. 


o Jau atspausdinta ir atiduota 
įrišti Antano Maceinos knyga “Sau- 
lės Giesmė". Veikalas teologiškai ir 
filosofiškai nagrinėja šv. Pranciškų 
Asyžietį. Jį savo lėšomis išleido prel. 
Pr. Juras, Knyga turi apie 450 pusl. 
ir rinkoje pasirodys apie Velykas. 
e Prof. Juozui Žilevičiui šiemet su- 
eina 25 m., kai jis atvyko į Jungti- 
nes Valstybes. Per tą laiką jis pa- 
rašė spaudai muzikos klausimais per 
100 straipsnių, kūrė muzikos veika- 
lus, organizavo dainų šventes, diri- 
gavo chorus, Dabar J. Žilevičius gy- 


vena Elizabeth, N. J., kur tarp kitų 


darbų renka lietuvių muzikos istori- 
jai medžiagą. 

e "Aidų" metiniame muzikos lite- 
ratūros vakare bal. 25 d. muzikinę 
programos dalį išpildys Vilniaus ope- 
ros solistai: Felicija Pupėnaitė ir Sta- 
sys Liepas. 

Kultūros žurnalas “Aidai"', leidžiamas jau penktus metus Ame- 
rikoje, verčiasi iš prenumeratos keliu susidarančių pajamų. Jokių kitų 
išsilaikymo šaltinių jis neturi. Sąžiningas atsilyginimas iš skaitytojų pu- 
sės padeda žurnalui žengti pirmyn. 

Užtai administracija nuoširdžiai atkreipia dėmesį ypatingai tų 
skaitytojų, kurie, nežiūrint asmeniškų prašymų, dar nėra atsilyginę už 
1953 metus. Visų meldžiame suprasti kultūros žurnalo sunkią medžiagi- 
nę padėtį ir neatidėlioti prenumeratos mokesčio. Iki balandžio pabaigos 
neatsilyginusiems už 1953 metus, su didžia širdgėla busime priversti su- 
stabdyti žurnalo siuntinėjimą. 

BALANDŽIO 25 DIENA 5 VAL. PO PIETŲ 


BROOKLYNE, APREIšKIMO PARAPIJOS SALEĖJE 


(North 5th ir Havemeyer gatvių kampas) 


į“vivik) soja 


Kultūros žurnalo A I D Ų metinis 


MUZIKOS-LITERATUROS VAKARAS 


Vokalinę programos dalį išpildys: 
Vilniaus Operos solistai 
Felicija Pupėnaite-Vasiliauskienė 
Stasys Liepas 

Akompanuos 
Pianistas A. Mrozinskas 
«jo 

Literatūrinėje programos dalyje savo kūrybos skaitys: 
Kotryna Grigaitytė 
Algirdas Landsbergis 


Antanas. Vaičiulaitis 


VAKARE BUS ĮTEIKTA PREMIJA Už LITERATŪROS VEIKALĄ 


Visus maloniai kviečiame savo atsilankymu paremti Kultūros žurnalą 

